text:
Tanarak Photography
服務詳情
評語 提交評語
記得當時搵咗好多個攝影師俾我老公揀,而啲所謂大師級既都好多,而當我哋喺上去同Tanarak傾過之後,我老公就已經話「其他嗰啲都係唔使見喇!」.我覺得我老公睇人都好準,而且我哋兩個都覺得同Tanarak個性格都好相近似而啲諗法都差不多,我諗同佢相遇都可以講得上係一種緣份.
到咗Big Day嗰日,原來除左佢之外仲有另外一位好有經驗嘅攝影師响佢隊crew裡面,不過因為我其實唔清楚嗰日原來會有另一個攝影師加入幫手,當時見到多咗個人都嚇咗一跳!始終之前prewedding都係搵咗Tanarak知道佢嘅技術同埋夾唔夾,但另一位攝影師就無合作過,唔知佢啲攝影技術係點.之後我再問返我老公先知其實佢都知會有另一個攝影師,原來係得我一個唔清楚~!我諗如果喺呢種情況下,佢之前email晒我哋兩個,早啲講邊個會負責做啲咩,有事要問邊個之類咁我就會有多啲有心理準備.不過我都明可能因為big day嗰日好多人,地方又多咗,就需要有多一個攝影師,不過唔好誤會,其實呢一位攝影師態度都真係非常專業既!兩位攝影師對我哋同啲親戚朋友都好好禮貌而我爸爸媽媽都話覺得佢哋每個人都好專業.
我哋喺HYATT擺酒,所以除左朝早喺酒店嘅一啲活動,我哋中間仲有啲時間可以出去影相.因為我同我老公係喺中文大學度識,HYATT同中大又近,我哋就返咗中大度影相而都無時間再喺HYATT影戶外相.嗰段時間兩位攝影師都跟我哋一齊出去.即使去到中大佢哋攞景都好準,我哋俾左幾張我哋以前喺中大嘅獅子亭同天人合一亭度影過嘅相佢睇,佢好快就幫我哋攞返同張相一樣嘅景.到晚宴嗰時佢哋真係好貼身,人釘人咁,盡量所有細節都幫我哋影到晒.我記得我一上台另一個攝影師就會即刻準備好,然後Tanarak又會幫我capture啲special moment,我見佢哋合作得好好.不過因為暫時我只係收返朝拍晚播嘅片,未收到big day啲相所以都唔可以俾到太多意見,但手頭上見到嗰啲都已經覺得唔錯.
初頭其實我只係搵咗Tanarak幫我哋影big day,因為知道佢big day都收得唔平,所以嗰時我哋都無諗住要影prewedding.不過後來我上過佢嘅Studio度傾嘢,睇到佢嘅作品就已經感動到喊咗!Tanarak 啲作品唔會一式一樣,真係好影到每對couple嘅style出嚟,睇睇吓仲睇到我朋友影出嚟嗰啲相,都真係好靚.之後傾傾吓,佢就話佢會去一去歐洲,我哋咁啱又有一個長假期諗住去遠啲嘅地方旅行,於是佢就問我哋有無興趣約埋喺歐洲嗰邊幫我哋影.因為佢原先已經會喺歐洲,約埋咁影就可以平啲,唔使再額外俾佢嘅機票錢,於是我同我老公就再返去考慮吓.不過,其實我老公見到我睇sample都睇到眼濕濕就話「呢次無得走架喇,都係一定要搵佢喇.」.我覺得我哋同佢都可以話係一拍即合,而且我睇過佢啲作品都覺得好滿意又覺得佢都好友善,完全無hard sell嘅感覺,就決定咗搵佢幫我哋影prewedding.
因為佢係泰國人,母語唔係廣東話,所以我哋都會準備好啲,會事先傾下到時喺法國影相各樣流程係點.有時佢都會主動問我哋關於一啲安排上嘅嘢,我覺得我哋同佢溝通都好好,無問題,各樣嘢都好清晰.我哋主要同佢喺用英文溝通,我同我老公用英文溝通都OK,所以成個過程都好smooth.雖然佢只係一個攝影師,但佢都好主動幫我哋搵下法國嗰邊租衫可以搵咩人,加上Tanarak自己喺法國嗰邊住過,都有啲network可以問.不過後來我哋都係諗住簡單啲喺香港帶啲衫過去,佢就再幫我哋搵嗰邊嘅化妝師.之後佢又叫我哋睇下有無咩地方係好想影,又俾咗啲景點嘅提議我哋.佢建議我哋可以上網睇吓其他人喺法國去邊到影,會唔會鐘意嗰啲景.最後我哋傾完之後,就揀咗我自己比較鐘意有樹有陽光嘅地方,同埋一啲法國出名景點.
我哋喺7月去法國,我記得嗰日真係好熱!嗰日朝早佢嚟我哋酒店房嗰度搵我哋做準備,跟住化妝師嚟到先幫我哋化妝,大約係10點左右.因為當時係法國夏天日照時間好長,所以我哋都遲咗出去,Tanarak佢有個助手幫我攞埋晒啲嘢,差不多12點幾1點就出發去影相.嗰日化妝師有跟埋我哋出去,但其實對化妝師嚟講都好趕同辛苦.於是我同Tanarak商量完之後都同化妝師講最緊要係quality而唔係quantity,同埋可以享受到影嘅過程,唔使換好多妝.我記得即使咁熱,佢都好細心咁take care我哋又唔會投訢話好熱好辛苦,態度好好.
諗返影相嘅過程,其中一個我哋會揀Tanarak嘅原因都係因為佢唔會叫我哋去擺一啲好特別嘅pose,呢樣係我同我老公都好滿意嘅地方.佢唔會好似某啲攝影師咁話叫我hold住個pose俾佢影下先或者要做影前嘅rehearsal.其實我同我老公都好多幾即興嘅同作,有時忽然間跳吓,傻笑吓,又或者會整 "V" 手勢,但佢都會照影,所以影嗰時真係好舒服同好有我哋自己嘅風格.而且我哋好怕啲攝影師唔聽我哋意見,但佢就完全唔會咁.另一方面,我哋之前唔知佢嘅背景,只係見佢影啲相好靚,原來佢係一個建築師!!真係高 quali 到被佢嚇親!不過我諗就係因為佢有呢一個背景,佢每到一個地點都會落車先,然後叫我慢慢嚟唔使急.佢自己就會行吓睇吓個環境,到我哋嚟到一影,佢就已經capture到邊度攞個境係最靚.嗰日我哋都見到好多其他攝影師幫人喺法國影婚紗相,我特別記得嗰晚去到羅浮宮嗰度,當我哋已經影咗好多位置嘅時候,其他嗰啲攝影師影嚟影去都仲係嗰啲位,嗰時我就覺得我哋真係揀啱咗攝影師!佢又快手,影啲角度又靚!呢個旅程真係好開心,唔止係影相,都係一個好快樂嘅回憶!
返到香港揀相,佢整咗一個Album將所有佢幫我哋影嘅相寄俾我哋,真係好多張!以前我哋見過有啲人影出嚟啲相會喧賓奪主,個景仲大過個人,但我哋影出嚟嗰啲就完全無呢個問題,兩邊都突出到,人同景都好靚.之後我哋兩個先慢慢喺嗰一大堆相再揀邊啲我哋想整落相簿.佢俾咗好多相簿style嘅sample我哋睇,有啲係普通,有啲係特別靚既,我哋就揀咗靚啲嘅version,仲揀咗紙.至於揀相嗰方面,我哋都揀咗好幾round先finalize到,因為一開始佢叫我哋揀80張,但因為啲相真係太靚,我哋都揀多咗.不過,佢幫我哋剪輯好個相簿再俾我哋睇嗰時,我哋就覺得唔係咁靚,於是就同佢講都係減返一啲相.佢聽完都無話我哋又好快幫我哋改好,最後來來回回佢幫我哋改到第三個version先攞出去印相簿.
一睇到個相簿嗰下,我老公即刻好興奮咁話「very good!」.我自己見到個成品嗰下都好開心,因為由soft copy到個成品出到黎都同我心入面諗嘅好相似,好靚.我印象最深刻嗰一張相就係我哋喺巴黎鐵塔前跳起嗰一張.嗰一張相好capture到我哋嗰種傻傻哋好開心嘅性格,而我哋喺嗰個好靚嘅哋方著住婚紗影到呢一張相就覺得係一個好美麗嘅moment.如果「服務承諾達到」嗰部分同「整體滿意度」可以俾6分嘅話我會俾6分!
上Tanarak嗰website就已經覺得佢啲相好靚,而一見面就覺得大家都好match.都想提就係Tanarak係外國人,而佢既攝影風格同我哋平時見嗰啲好唔同,因為我哋好想真正享受婚禮既每一刻而唔想好刻意咁為攝影師去擺一啲pose.都明白佢哋只不過唔想miss咗啲shot,但係我同太太就盡量想搵一個攝影師係我哋留意唔到佢有唔會影響我哋既.同Tanarak傾完都覺得佢既處理手法好配合到我哋而同我哋真係好夾.
我哋結婚係搞得好快既,我9月求婚,而因為我外父同外母既結婚週年紀念係响12月24號,我哋都想同佢哋夾埋同一日,咁好彩我哋想要既場地又有位而Tanarak又有期,所以就決定即刻搞唔想再等多一年.我到後期先知原來Tanarak佢自己記結婚anniversary都係12月24號,其實都幾唔好意思要Tanarak無得自己慶祝嚟幫我哋做嘢,但係都真係覺得好特別大家都係同一日結婚週年紀念.
Tanarak一路都好concern我哋想要啲乜嘢而感覺到佢一路都依我哋為依歸,好體貼我哋.記得當日隊crew好多人,計埋Tanarak自己都有6個人,2個負責拍video而都有一個專人負責燈光器材.當日佢哋都真係做到我哋既要求,我哋完全留意唔到佢哋做嘢而又真係可以capture到每一個細節,特別係一啲真情流露既時刻佢都補捉到而唔會逼我哋做嗰啲所謂既「指定動作」,例如戴首飾要望鏡頭影一張或者企定定嗰啲,我哋唔鍾意而Tanarak同隊crew都好清楚我哋既喜好,好自然咁就影低晒.
Tanarak 真係一個可以令人好舒服既攝影師,而佢真係可以响唔影響我哋既情況下影低晒所有既detail,好多謝佢,都祝福佢每年同我哋過結婚anniversary都開開心心.


c: text/html

text:
Well Well event decoration
服務詳情
評語 提交評語
Well Well好準時,仲佈置得好靚!呢間店喺我自己喺尖沙咀求其搵到嘅,雖然行過婚展,但真喺太多選擇,五花八門,有啲唔知點樣揀好,而且好大壓迫感,講到好吸引同埋想你喺婚展join,所以最尾都冇乜喺婚展幫襯過,反而鐘意自己上網同行街搵.
我哋bigday前兩三個月先搵Well Well,不過我哋一去到佢哋鋪頭就決定用佢哋,亦冇再行過其他鋪頭,即刻落咗訂.佢哋講解得好清楚,我哋喺The One煌府擺,佢俾咗煌府個場嘅decorations我哋參考,又問我哋有咩要求.我好鐘意Hello Kitty,所以我老公就希望佢哋可以整到,又同咗佢哋想講要黑,白同桃紅色,只要有呢幾個元素就OK.可能因為我哋嘅要求唔算複雜,而且咁啱佢哋有個同事好鐘意Hello Kitty,所以同佢講完想要啲咩同喺邊擺之後,隔咗兩三個禮拜就俾咗初稿我哋,亦唔需要催佢哋.
我整咗個人形紙板公仔,佢本身話有塊board淨咗出來,問我哋想要整啲咩,我就俾佢哋決定.點知我哋去到會場,發現佢哋竟然額外整咗Hello Kitty嘅蝴蝶結,可以俾賓客揸住嚟影相!!而我喺直到嗰刻先知.另外,連welcome board同埋座位表都喺用Hello Kitty整,好靚!
後尾我有whatsapp佢哋多謝返,同佢講咗好多人都好鐘意個佈置.然後我發現,佢原來喺當日有嚟過睇當日情況,但我哋唔知,仲影咗張相俾我睇,不過因為見我同賓客相處緊就冇打擾我哋,呢件事睇得出佢哋都好緊張自己嘅客人同作品,亦好感激佢哋俾咗一個咁靚嘅佈置我哋:)

robotstxt: allowed

filter: keep


text:
( 28-mar-2012 wed )
我次次醒一醒都唔會睜開眼睇幾點鐘 不過都 feel 到應該差唔多要起身 因為個天已經光嘛 但我都會繼續瞓 等到鬧鐘響先起身呢 ~
早餐食腿蛋漢堡包 今次試下印尼咖啡 問佢係咪三合一 佢話唔係 係拉啡 第一次聽呢個名 好搞笑 不過都唔熱嘅 飲完之後搞肚痛添呀 以後都唔飲喇 ~
好悶呀 到咗 lunch time 又未餓 所以周圍行下 行咗半個鐘先食嘢 食魚皮餃米 ok 啦 ~
今晚唔駛買餸 所以喺商場行一陣先番屋企 ~
6 點 15 分開始預備晚餐 差唔多 7 點半先搞掂 食完就熨衫 好攰呀 ~
是日懶餐 - 韭菜豬肉雲吞 + 菠菜
韭菜豬肉雲吞 - 尋晚已經醃好咗韭菜豬肉 所以今晚只係買半斤 ( $7.5 ) 上海雲吞皮就搞掂 但其實我一心諗住整水餃架喎 不過我好似同人講話要上海雲吞皮 但我覺得 d 皮好白 唔似之前食開黃色果 d 同埋好薄 我唔鍾意呢 d 口感 ~
菠菜 - 我覺得洗菠菜都好煩 因為次次都好多泥咁 ~
8 點打比里奧大人 我話有 d 頭暈 叫佢快 d 番黎 等我早 d 煮埋比佢食 之後我先沖涼 ~
我淥咗 11 隻雲吞同埋一碗菜比佢 佢食唔哂 d 菜 之後仲話我淥太多雲吞比佢 因為佢話 8 隻已經夠 都痴鬼線 我唔相信多 3 隻就飽成咁 大佬 妳估 size 好似叉燒包咁大個呀 同埋我話無人叫妳食雲吞先架喎 可以食菜先 之後我叫佢自己洗碗洗鑊 我話本來諗住幫妳洗 不過妳食唔哂就自己洗 以後都係食唔哂就自己洗 ~


text:
和風炸雞五味海苔飯 今次試香辣蘑菇汁 都 ok
元祖餃子 + 特飲 (+$30)
( 27-AUG-2016 SAT )
今朝約家姐食早餐 所以 7 點 10 分起身喇 ~
家姐 7 點 50 分到咗 佢行路特別快 個個同佢行都會問佢係咪好趕時間 ?! 但其實佢話慣咗 咁我都明嘅 因為冰姑又係行得勁快 但冰姑係第一快 家姐只係第二快呢 ~
佢一坐低就問我 佢係咪行得好快 ?! 我話真係呀 因為我坐喺玻璃窗位嘛 突然有個黑影飛過 我都知係佢 因為之前好多人經過唔會咁囉 ~
順便比咗呢支香水比家姐 之前馬莎有 7 折就好抵 所以買支大嘅 咁佢話想要香水 咁我就比佢啦 好後悔買得 1 支 哈哈
一路食一路傾 不過家姐要番工 我地 8 點 35 分都走喇 咁我送埋佢上車都走喇 感恩等咗 5 分鐘就有車 咁我又係等 5 分鐘後有車 感恩感恩 ~
9 點 01 分番到菇場 遲到一分鐘咋 呵 ~
菇場唔忙呀 上下網又傾下計 好快就放工呢 ~
今日要喺菇場附近百佳買埋啤酒先番屋企 因為得佢係 $48/6支 好在我問一問里奧大人要唔要咋 估唔到佢話要 不過驚我重 話買 4 支就夠 我話係一pack 6支架 之後我買夠 2 pack 比佢 再買 2 包紅糖 真係好重囉 @@
真係入袋前做一下深呼吸 先有勇氣拎上膊頭架 之後有電話都唔會聽 要一氣呵成行去巴士站呢
喺屋企抖到 2 點先去食嘢 我想買牛油紙 所以去得寶食嘢 ~
依家 d 嘢真係貴到呢 1 細卷牛油紙要 $10 我真係買唔落手 所以最後都係寧願焗完灘涼 用多一倍時間就一倍時間啦 起碼唔駛錢 ~
勁餓呀 食完之後又覺得勁飽 哈哈 ~
今次 d 尖椒又係好辣 勁想同家姐黎食 不過好驚佢黎食又唔辣囉
涼拌麻辣豬手 咁我就咁食呢盒豬手 食到大半已經好飽 但唔想又拎走 咁食埋去啦 下次都係唔好夾硬食 食完好滯囉
水餃重慶酸辣粉 - 個湯底好酸呀 所以唔覺有辣味
但因為好鬼辣呀 所以去食雪糕先 之後去 Taste 行下啦 咁啱睇到我正想上網買嘅 Smartech 牌字嘅吸塵機 不過好似貴過上網 所以都係番屋企睇埋價錢先買 ~
番到屋企即睇價 上網買就平 $100 但就唔知幾時先送到貨 咁我話寧願去 Taste 買 因為個職員都好好人 當幫下人囉 ~
番到屋企都抖下喇 尋晚瞓得勁唔好 今朝又早起身 所以都有 d 攰 ~
咁抖到 4 點左右真係突然間好眼瞓 一合埋眼已經瞓到 但我電話嘅東網又響一響 嚇到里奧大人即刻拎部電話入房 佢知我好難得話瞓晏覺 所以佢唔會比嘢嘈住我呢 ~
一瞓瞓到 4 點半 爽哂呀 真係精神好多呢 呵呵 ~
6 點幾落去 Taste 買吸塵機 原來用中銀卡簽帳 滿 $500 就送一張 $50 超市 coupon 咁又好喎 即係喺 Taste 買只係貴 $50 感恩感恩 ~
呢部 "多功能迷你強力旋風吸塵機" 特價 $748 都抵 原價要 $1,498 架 仲送埋架車仔 同埋粉紅色嘅隔熱墊同大湯匙
買完就里奧大人拎番屋企 我就去大阪王將攞位 ~
今晚焗曲奇 食完要即番屋企喇 ~
焗呀焗 里奧大人就去徑步 咁我就沖涼先喇 ~
諗住學人整到 Mrs. Fields Cookies 嘅口感 但都唔得嘅 同埋我又用咗粗粒黃糖 點知唔溶呀 所以里奧大人同家姐問一粒粒果 d 係咩嘢來 哈哈 但佢地反而話有 d 脆卜卜 口感幾得意
灘凍哂 d 曲奇 都差唔多 11 點 咁睇多陣電視 12 點都眼瞓 lu 但里奧大人居然話唔眼瞓 咁唔理佢喇 我自己瞓先呢 ~


text:
一早諗好尋日會坐昂平 360 點知自己感冒 咩街都唔去得啦 唔制呀
就係咁 留番喺屋企執下嘢 休息囉
之前 upload 咗超多相喺電腦度 里奧大人成日要我 delete 唔要嘅相 咁啱里奧大人又 set 新 hifi 同 dvd 所以我整相佢就 set 機喇
set 好 dvd 咁里奧大人當然要試碟啦 但我覺得試咗好耐咁 ( 因為我 delete 相都用咗半個鐘 ) 原來佢借試碟為名 坐咗喺度睇 dvd 仲要好入神果隻 比佢激暈呀 仲有大把嘢未執家嘛
執到咁上下我就去睇醫生 之後同里奧大人食 tea 喇
口淡淡又眼瞓 所以食酸辣米線 因為果度嘅酸辣米線係酸而不辣呢
同里奧大人 6 點 9 去大家樂食飯 超多人呀 仲係好多人食一人火鍋呢
不過唔舒服 所以只可以食涼瓜排骨飯 + 鐵板牛扒 ( 茄汁 ) 第一次食扒係要茄汁 無味嘅 勁唔好食呀
尋晚獎門人又幾好笑噃 原來真係無期望先會唔失望呢
睇完里奧大人又話睇 batman III 仲要只係睇最精彩嘅尾段 雖然我睇到一頭霧水 但又幾好睇喎 下次真係要認真由頭睇到尾先得喇
今朝起身勁唔想番工呀 食咗感冒藥特別超攰 但又唔想成日請病假喎
唔想乾爭爭食包 所以走去食炸菜肉絲腸仔麵 + 凍奶茶 ($20) 勁難食 但唔食又好嘥喎 見砌對面個男人狂落辣椒油 引到我丫
番到菇場幾多嘢做 真係估唔到 仲諗住可以抖抖添 點知
晏晝又同里奧大人去興記 口淡淡所以食火腿會意粉 仲飲埋華田 好有病 feel 呀 因為我唔舒服先飲華田呢


text:
2014年4月10日 星期四
嘉華大酒樓 @ 官塘 ( 10-APR-2014 )
脆奶京都骨
白灼蝦
東江沙薑雞 ( 半隻 )
雙丸雜菜煲
( 10-APR-2014 THU )
今朝里奧大人要喺公司見客 所以早咗 15 分鐘起身 不過到我起身嘅時候 佢仲喺屋企 咁我都快快手沖涼洗頭 之後一齊出門口呢 ~
今朝早咗 10 分鐘出門口 本來諗住食米餐 不過餐廳好焗 食芝腿治烘底算喇 打機嘅時候又見到渠王 咁就傾下計啦 等佢食埋就一齊番菇場 ~
菇場唔忙 所以 hea 住過 爽 ~
Lunch Time 一定要出去行 因為有陽光呀 咁但又未餓 所以去睇下衫 買咗 2 件 1 pc 最搞笑個老闆話我唔肥 我已經覺得佢假 之後比件衫我試 果件衫根本係超大件 大肥婆都着到 咁我實鬆架啦 唔鬆就死得 同埋我心諗 又話我唔肥 做咩比咁鬼大件我試喎 之後我試着 佢話我瘦添呀 我真係笑住話 妳話我唔肥都算 仲話我瘦 妳都好假呀下 ~
想食濕嘢 所以去食韭菜餃麵 之後又再行下先番菇場呢 ~
晏晝所有大粒都唔喺度 勁爽啦 雖然佢地無咩嘢 但佢地都會行黎行去家嘛 點都有 d 壓力上網 同埋有時睇到入哂神 原來佢已經喺妳後面行過 咁就衰咗喇 ~
今晚同媽咪 家姐去嘉華食飯 估唔到家姐塞車 不過好感恩 7 點都到咗酒樓呢 ~
依家次次番媽咪屋企 都要幫家姐買呢 3 樣嘢 指定動作 哈
食呀食 之後媽咪同工人上屋企先 我同家姐繼續食繼續傾 差唔多 8 點 15 分就番媽咪屋企 坐多陣就走喇 ~
里奧大人今晚 8 點已經番到屋企 lu 不過食完又要繼續做嘢囉 ~
我番到屋企都即沖涼 之後休息睇心計 lu ~
呢晚 11 點 15 分瞓覺 最好係呢 d 時間瞓 唔會太早又唔會太夜 哈 ~
2 則留言:


text:
( 1-sep-2011 thu )
唔知係咪呢幾日 11 點幾先瞓 所以朝早起身都好眼瞓咁呀 ~
原來呢間早餐有芝士雙拚三文治 點解之前睇唔到架 我覺得有芝士好抵囉 里奧大人話佢食果間如果要芝士 要額外加 3 蚊架 我依家唔駛加錢 真係覺得好抵囉 ~
菇場無嘢做啦又 等到 lunch 就食麥片加特濃朱古力奶 頭果幾啖真係覺得幾甜幾好味 之後覺得好漏呀 ~
媽咪無啦啦肚屙又頭暈 好在預咗今晚去媽咪屋企啫 順便買埋寶礦力比佢補充體力 ~
入到屋企見到媽咪瞓緊 叫咗兩聲都唔醒 嚇得我丫 行緊 d 睇佢 佢原來瞓得好林 家姐仲搞笑 叫工人間唔中要睇媽咪郁唔郁 因為驚佢暈咗嘛 工人話唔好嚇我呀 我覺得好搞笑 ~
媽咪起身 我第一件事即刻比寶礦力佢飲 見佢飲完好 d 再問佢食過咩 佢食嘅同工人食嘅都係一樣 唯一一樣工人無食媽咪整嘅豬腳薑 咁即係豬腳薑啦 因為媽咪話食咗幾粒薑 咁我就即刻同家姐試下 d 薑係咪壞 我一食就知咩事啦 辣到跳舞呀 血壓高唔食得咁辣嘅薑 所以又引致頭暈囉 媽咪明知自己唔食得薑又要食 我話一切都係自己為食攞黎 不過依家自己唔會再激動發顛鬧佢架喇 因為我真係無咁好氣 之後佢叫我拎豬腳薑番屋企食 我話我唔會拎 佢係咁話唔好啦 拎番屋食啦 ( 因為佢知我鍾意食 ) 我乘機就話 我次次叫妳唔好做嘅嘢妳都做 叫妳帶電話妳又唔大 依家妳叫我拎我就偏唔拎 等妳知道果種激氣呀 ~
我同家姐等埋工人出去食完嘢就走喇 今晚請家姐去板長啦 佢恨食壽司好耐架喇 食完再黎我屋企食雪糕 因為佢又買咗兩盒比我 要清咗盒舊先有位擺新買嘅雪糕呀 ~
今晚我做足賢妻嘅責任呀 里奧大人要 9 點半先番到屋企 所以我煮咗 Ikea 肉丸酸辣蝦味湯麵比佢食呀 雖然係即食麵都係咪精 但話哂喺自家煮嘛 感覺舒服好多呢 有份愛喺度呀 嘩哈哈哈哈哈哈 ~


text:
吉列豬柳泡菜湯烏冬鍋
( 18-MAR-2016 FRI )
仲係潮潮濕濕 真係好煩呀 ~~
早餐食花生醬多士 乾爭爭咁 最 cheap 係得一邊有花生醬 錢就識收足 貨就交一半 唉 ~
菇場唔忙 咁就好喇 ~
Lunch 食酸辣米線 但其實次次食半碗就已經開始飽 要慢慢慢慢食 但米線已經唔熱 不過無理由唔食家嘛 但又唔可以好急咁食 因為真係食到出汗架 咪搞 ~
放工探媽咪 咁家姐話好大霧 叫我開住把遮行入去 等 d 司機睇到我喎 講到咁恐怖 我話我坐小巴入去算喇 ~
同船頭一齊搭車 等咗 20 分鐘小巴先有車 咁坐 20 分鐘落車 好在佢帶我去小巴站咋 如果唔係我又要再搵 咁之後我自己再等 25 分鐘小巴 再坐 10 分鐘小巴先到醫院 真係人都顛 最邪係無啦啦有人要換片 我又要等 終於 7 點先入到病房 最搞笑家姐問我走未 我話啱啱入去探媽咪半分鐘咋 哈 因為我平時 7 點左右就走嘛 今晚實在等太耐車喇 下次真係行去好過 ~
家姐無耐就到喇 傾下計又 8 點 lu 咁係時候走喇 ~
里奧大人有朋友黎九龍灣食飯 諗住約佢 不過佢話要陪我食飯 咁食完飯再約佢地食糖水 算佢啦 特登陪我 嘻嘻 ~
想食泡菜鍋 咁去吉豚屋啦 點知原來已經無咗個泡菜鍋 嗚嗚 我就係想食家嘛 嗚嗚 ~
食完番到屋企都 9 點半 我就即沖涼 之後熨衫喇 咁里奧大人就一路做嘢一路等朋友囉 差唔多 10 點半就打比佢地 因為如果佢地仲未食完就出黎喇 不過原來佢地咁啱食完 咁就一齊去滿記喇 ~
我就睇雜誌同打機等里奧大人 差唔多 12 點幾先番到黎 咁再同佢傾下計 等埋佢沖涼 1 點幾先瞓呀 好在聽日 off 可以瞓到自然醒呢 ~


text:
首先係公事,今朝一早約o左同事,佢為o左俾o野我特地同女友入o黎我住o個度,於是我同honey就盡地主之誼帶佢o地去食出名o既豬扒麵同帶佢o地行大埔中心,同事o係大埔中心都行o左成兩個鐘呀,星期一番到公司八o下佢行o左d咩地方先!!!
之後係私事,三點約o左honey妹一齊去電髮,不過整出o黎o既又唔係我想要o既o野,仲要電o左好似無電,好似好sai錢咁...而且修o左兩寸之後睇落d 頭髮短o左好多呀,唔制呀...仲有,最重要係我想電o既大圈其實同我未電前差唔多咋(因為細圈半年後已經變o左大圈)...,明星o個d(即係我貼o係之前篇blog o個d)其實好多都係Set出o黎又或者只係電好少,好快就無效果,所以今次我最後整出o黎個頭同我之前想像o既變o左兩回事,同我之前卻仲係一回事....唯一唔同係而家個頭輕o左好多咁解...嗚...唔制呀,點解我妹整得個頭咁靚我就整唔到喎...好想d頭髮快d及腰再整過呀...
而家個look似大S呢張相,不過短好多,只有佢件衫心口對上咁長咋...
夜晚到家事,舅父母入o左o黎同我o地食pizza,好飽好滯,之後舅父仲教我同我細佬投資,佢講足兩個鐘呀,唔知我吸收到幾多呢...
充實o既一日經歷o左公事家事私事,唔少得o既當然係要多謝間場o既honey啦,幫我拎住重重o既notebook同書,辛苦晒!!!


text:
之後再去街市買特產 唔係阿表帶我入去 我唔會入架 估唔到仲可以買到阿表嘅家鄉醬料 Budu 添 途經葡萄牙船 原來係圖書館 估都估唔到呀 之後去 Food Court 飲嘢抖一陣 再去埋聖地牙哥城門與炮台 ( Porta de Santiago, A, Famosa ) 影下馬六甲夜境就開車食晚餐喇 ~
葡萄牙船
飲嘢 @ Food Court
聖地牙哥城門與炮台 ( Porta de Santiago, A, Famosa )
晚餐食 Satay Celup 喇 wow 呢餐又係超驚喜 個沙爹湯底超香 店員會不停加沙爹湯底 唔係加水喎 所以食到最後一刻都有超香濃沙爹味呀 下次黎又一定要再食過呀 ~
放食物嘅冰箱
沙爹湯底
麵包 & 青瓜 ( 任食 )
woo 每一串都索哂沙爹醬 超好味
涼水
戰績 ( 4 個人食咗 98 支 ) 小寶下次會一個人挑戰 88 支 支持你呀下
我同里奧大人就飲飽食醉 小寶又要繼續開兩個幾鐘頭車番 KL 阿表又要聚精會神帶路 而我地兩個好衰呀 喺度瞓覺 到小寶入油我地先醒 原來已經到咗 KL 傾多兩傾就到酒店喇 辛苦哂阿表同小寶呢 ~
番到酒店再食蜜糖大樹菠蘿 因為再唔食就無時間食 之後就即刻沖涼 話咁快就過咗 4 晚 我開始唔捨得佢地喇 我每次去旅行都會有掛住香港嘅感覺 但今次居然無喎 仲會諗如果自己留多幾多晚會點點點添呀 ~


text:
Thursday, May 19, 2016
I Am Legend (4) - 大學聯招JUPAS
好耐好耐之前,其實冇聯招呢回事.你想入港大,要考港大入學試,想入中文,就要考中文入學試.之後改為好似英國咁,一個A-Level考試就搞掂,唔洗咁辛苦.而到左而家,A-Level已經同CE合併為一個DSE考試.即係話,上左中學之後,學生只需要考一個公開考試就可以上大學.
過兩日就係放榜前最後一次改選o既deadline,我諗其實好多學生都仲係心大心細,唔知點揀好.父母又叫自己揀D搵到錢o既科目,自己知自己事,能力同興趣未必啱讀,想讀其他野,父母又堅決反對.問朋友意見,又個個都唔同,有人話讀Business好,出到黎做野,搵到錢當然好,就算搵唔到,至少都可以坐office,唔洗日晒雨淋.有D朋友就話讀IT好,而家乜都講IT,讀完出黎唔怕搵唔到野做.仲有D朋友,就話讀大學梗係揀自己想讀o既野黎讀,如果唔係第時實後悔.講真,香港咁多間大學,又咁多科可以揀,D學生有時連邊科讀D乜都唔太清楚,要喺咁多科入面排一個list出黎其實真係好難.我自己當年都一樣,唔識揀科,好彩最後都冇揀錯.
量力而為
揀科千萬唔好過份自信,一定要量力而為.例如,你明明估自己最多只有一個A(而家好似叫5星星),咁你就千萬唔好揀醫生律師呢D科目.因為你明知自己唔會入到醫科,你又去揀佢做第一志願,咁即係話你已經放棄左個第一志願,而放榜結果係,全香港學生o既第一志願入就o既就比佢地入晒先,然後先會再處理第二志願.你諗下,就算你第二志願係揀一科你志在必得o既科,都好可能已經冇位.如果真係咁,又要派晒全香港學生o既第二志願,先會再處理你o既第三志願,咁你覺得呢個時候仲有幾多科係有位?
興趣行先
無論你父母老師朋友點講都好,最重要係揀興趣.點解?我問你,如果你對文學有興趣,我叫你讀Physics,你會點?一定讀得唔好.就算你文學係世界第一都好,去到Physics o既世界,你仲諗住可以世界第一咩?第二三四都唔會有你份.想上到大學之後仍然讀得好,唯有揀自己鐘意讀o既科目.你鐘意呢科,自然會想知多D識多D,就算上堂都會專心好多,成績必然唔差,出黎搵野做亦都相對冇咁難.
我仲記得當年我有好多同學都想揀社工,原因係社工長期都唔夠人,而相對係高人工的.不過,到三年大學過左之後,個世界已經唔同晒.個個都有相同諗法,導致社工太多,所以好多人搵唔到野做,結果迫住要轉行.
而我自己,好彩一早搵到自己興趣,入大學時我已經揀左Computer Science.雖然讀書讀得辛苦,出黎做野更加辛苦,但我一直冇後悔過.
條條大路通羅馬
講真,讀書同工作冇必然關係.你幾鐘意IT都好,喺大學讀IT讀到幾叻都好,出黎做野都可能會發現原來唔鐘意做呢個行業,然後會轉行.我有好多同學都係咁.又有D,讀又唔係讀IT,做又唔係做IT,但做左幾年又會轉行做IT喎.所以無論你揀左咩科,放榜又真係派左咩科,其實冇你想像中影響咁大.到你出黎做野先發掘到自己興趣,到時再轉其實都問題不大,但當然,你會浪費左幾年,但青春本來就係攞黎浪費的.
不過講到尾,條命係自己o既,無論揀乜都好,最緊要唔好後悔.
Subscribe to: Post Comments (Atom)


text:
2016年2月12日星期五
新春班蘭雪芳
其實我自己一向都唔太 buy 雪芳蛋糕,因為覺得太軟身,太濕潤,唔係我杯茶,我始終都係比較鍾意磅蛋糕同 muffin 個 texture,但唔知點解次次整嚫班蘭雪芳蛋糕,啲人都係極之欣賞同讚賞!咁重好,一來易整,二來輕身好多,拎出街都唔使咁重.
所以今年就整嚟拎去老表家團拜.
2016年2月8日星期一
猴年新春
2016年2月7日星期日
老友的新年禮物
聽日就係農曆大年初一,我諗家家戶戶都會好忙,忙住攪呢樣攪嗰樣,又要忙煮餐團年飯.我自己今年就相對無咁多嘢迫埋一,兩日內做,因為今年多時間量地同拍烏蠅,所以可以將啲嘢分開好幾日去預備,而且又唔使團年,又唔使 "年廿八",噚晚收工返到屋企攪掂哂就浸定少少初一煮齋要準備嘅材料,今日全部洗乾淨哂,聽朝就變相無咁多嘢要做,應該趕得切午時前上供.除此之外,今日仲整定個蛋糕聽日帶過去老表家團拜.
今年收到兩位老友 Louisa 同 Ernest 媽咪送嘅新年禮物,全部都係 Louisa 間烘焙學校嘅出品.
2016年2月2日星期二
天文數字
見雪櫃仲有啲秋葵同 1/4 個洋蔥喺度,諗住買包四季豆返嚟炒埋一碟,點知貴到唔捨得買,差唔多貴一倍咁滯!其他蔬菜都要起碼二,三十蚊斤,問勻哂成個菜檔所有蔬菜嘅價錢咁滯,都真係幾得人驚,簡直係天文數字,無樣買得落手,好彩同個菜檔阿姐熟,如果唔係問完哂都唔買的話肯定俾佢 bing2 鑊甘兼粗口問候!!
2016年1月27日星期三
暖身
2016年1月25日星期一
赤味噌燜栗子蓮藕
2016年1月10日星期日
初一全素公司治
2016年1月7日星期四
發芽菜
2016年1月1日星期五
元旦開爐
各位 blog 友,Happy New Year!!
今朝晨咁早起身要同老表上堂,佢學完走咗之後就當然又走去再瞓過啦,太早喇,都仲未瞓夠!瞓咗大約一粒鐘後就起身整包,冷宮無哂存貨,唔整唔得,否則無嘢食呢!
訂閱: 文章 (Atom)


text:
11月份秋高氣爽
最適合郊遊
見各位blogger都相繼出動
蛇仔媽都唔執輸
星期日依著各位的推介出動
第一站先去川龍嘆個靚茶
依家要張正面合照難過登天喇
飲啖茶, 吃個飽
食飽充滿力量
題外話: 唔知點解湊住個B總係會搞到好晏
明明8點起咗身, 諗住早啲去避開啲人潮
但搞吓搞吓去到成10點幾, 好多人好難搵位呀
>_<
村口有個遊樂場
放電好去處啦
當日茶客多為行完山嘅人
所以遊樂場係冇乜細路
正確嚟講係得蛇仔明一個喺度玩
放完電
先回家讓蛇仔明差電
蛇仔媽就煮好飯仔
等蛇仔明訓醒就出發去下一站
第二站我哋去咗最近親子界hit爆嘅錦田
主要係想睇動物
距離錦田西鐵站1分鐘路程
有兩個農莊
當日我們先去免費入場的環保農莊
星期日好多一家大細去玩
有BBQ, 有好多電動車/單車租
仲有農田
但當日我哋係衝住小白兔去
所以二話不說就去餵兔兔
蛇仔明見到兔兔好興奮
而園內兔兔好乾淨, 亦唔怕人
會主動問人攞食
好可愛呢
我同蛇仔爸都決定下次要再嚟探兔兔
同埋試BBQ, 農莊內的環境同BBQ設施感覺都好乾淨
下次一定要試試
之後我哋過咗隔離的Hello Kitty農莊
呢個農莊要收錢
成人每位$30
負責人話莊園內有免費扭波
仲有啲工作坊
但當日未知係咪我哋入場時已經算晏 (下午3點半左右)
我冇見到扭波
同埋都冇工作坊
不過算啦
我哋係為咗小動物去嘅
園內有羊, 同埋有一頭豬
蛇仔明叫羊做 "baa baa"
因為我成日唱 baa baa black sheep 俾佢聽
有時見到啲羊公仔
佢都會 baa baa baa baa 咁叫唔停
加上之前同兔兔相處愉快
以為蛇仔明見到羊咩咩都定必好興奮啦
點知蛇仔明驚到落荒而逃
抱起佢餵俾佢睇 (備註, 餵羊的蕉葉係要同園買的, 細細一片要$10)
蛇仔明捉得我好實好實
羊咩打咗個噴嚏, 蛇仔明都立刻嚇到想喊咁
但反而又唔驚豬喎
之後我哋就四圍行吓
說時遲那時快, 蛇仔明已經放咗個假蘋果入口
-_-"
臨走前我哋仲去嘆咗支甜筒呢
蛇仔明有蛇仔媽嗜甜因子
超愛吃雪糕
平日都係一啖起兩啖止
當日就豪俾佢揸住
影完張想就沒收
wahahahahahaha
好開心嘅一日
秋天真係好
嚟緊要趁好天氣plan 多啲去郊遊先


text:
本人絕對唔認同你地嘅理念同抗爭手段,亦從來冇授權你地代表我!唔該你地唔好成日扮晒民意代言人,唔係所有香港人都支持你地架!
你地強佔公眾地方,破壞香港安寧,咁做唔止違法,亦剝奪咗其他人使用有關地方嘅權利,對住喺附近嘅街坊更造成嚴重滋擾.呢樣嘢唔可以同民主拉埋嚟講,唔該你地查吓有邊啲民主國家可以任你鍾意佔邊忽就佔邊忽先啦!
因為你地違法在先,警方多番勸喻無效先採取行動驅散非法集結嘅群眾,咁係維護法紀,試問何錯之有?本人絕對支持警方依例執法!你地譴責警方使用大殺傷力武器(lethal weapon),分明係屈得就屈,唔屈得都照屈.請問警方使用催淚氣體殺傷咗你地幾多位佔中義士呢?參考番你地推崇備至嘅歐美民主國家,使用催淚氣體已經唔算係乜嘢武力,唔好話俾我知你地未見過人地嘅警察將啲示威者當豬咁拖,當狗咁扑囉!話警方使用大殺傷力武器,你地而家當咗自己係小布薯?!
你地承認「公民抗命」唔可已迫使中央改變立場,而家又要求CY落台,話咁會解決到好多問題.究竟你地係思覺失調定腦積屎?就算CY辭職,由林鄭頂上,都根本冇可能俾到你地要求嘅「真普選」,跟住你地係咪又要林鄭落台呢?其實,你地嘅真正目的係咪只想搞到香港進入無政府狀態?
你地呢班屎一樣嘅人,搞埋晒啲屎一樣嘅嘢,根本就幫唔到香港人爭取民主.你地只會令香港越嚟越亂,越嚟越分化,迫我地呢班向來奉公守法,以和為貴嘅香港人企出嚟向你地大聲say no.琴日旺角就有駕駛者懷疑因為要取回道路使用權,駕車駛過被示威者強佔嘅馬路而造成混亂.有朝一日,香港變成泰國翻版,絕對係你地一手做成!
搞到香港冇啖好食,相信除咗你地幾條P街,根本就冇人得益.你地班支持者腦筍未生埋以至受人蒙騙,咁都可以話係咎由自取.我地呢班奉公守法嘅香港人先無辜,明明唔支持你地嘅做法,但係就要承擔埋你地造成嘅惡果.按合理推測,香港起碼有四成人唔認同你地嘅違法行為,而你地就將全港市民拉晒落水,當成政治籌碼,咁究竟算係乜叉民主?唔好講乜嘢官逼民反,全世界所有恐怖分子都係用呢個藉口為自己開脫架啦!其實你班P街根本同恐怖分子冇分別!
致教協決策者:
你地呼籲全港教師罷課,將政治鬥爭帶入校園,本人十分反感!
如果你地淨係呼籲大專院校教師罷課,本人都唔會出聲,畢竟大專學生已經成年,佢地應該有能力判別教師罷課係咪適當.而家你地連啲中小學雞都搞埋,本人就絕對唔同意!如果你地認為中小學雞已經成熟到可以理解複雜嘅政治鬥爭,點解你地唔順便幫佢地爭取埋選舉投票權呢?
而家絕大部分國家都將合法投票年齡定喺18歲,咁係因為青少年思想未夠成熟,而且涉世未深,容易受人唆擺同操控.作為專業教育人員,你地冇理由連咁都唔知啫!而家你地將班中小學雞拉埋落水,分明係想利用啲細路做人盾啦!
「我睇開陳奕迅演唱會, 你無啦啦叫我去睇林峰!」以上曾經傳頌一時嘅民主金句,唔知你地仲有冇印象呢?學生原本上開化學堂,而家無啦啦迫佢地聽公民教育,你地唔覺得有問題咩?!仲有,教書嘅最鍾意跟團旅行,你地應該好清楚行程一定要跟足行程表,雖然先後次序或可斟酌.如果要改行程,無論係旅行社抑或團友提出,都一定要全體團友同意先可以.同樣道理,你地要將化學堂改為公民教育課,事先亦應該徵得所有學生同家長同意.你地冇問過學生同家長就罷課,根本就係粗暴剝奪學生正常上課嘅權利,亦好有可能違背部分家長嘅意願.口口聲聲話爭取民主,但係就完全唔尊重別人嘅選擇權利,究竟你地仲有冇資格為人師表呢?!
如果有教師因為任何原因唔想授課,就應該循正當程序攞事假.而家民主白色恐怖氣氛瀰漫,相信校方唔會唔批,亦唔敢秋後算帳.你地硬係要搞埋啲學生,利用佢地做掩護,真係是可忍熟不可忍!
作為教師,你地應該幫助學生培養獨立思考能力,而唔係夾硬將自己認為正確嘅嘢塞晒俾佢地.今日教出一班只要自己認為正確就去做而完全唔顧別人感受,唔理後果嘅學生,你地遲早都會自嘗惡果.有朝一日,當你地俾自己一手訓練出嘅紅小兵文革式批鬥,我會食住花生睇得好開心囉!
後記:
今日去買餸,經過燒臘檔忽然想食叉燒,點知唔覺意俾我聽到啲「消失的民意」.叉燒佬一路斬一路同隔離油雞佬講:「班友搞到香港立立亂,嚇到班有錢佬撤資你地就知死!」入到街市,發現檔販都如常營業,竟然唔見有人響應罷市.經過魚檔又有嘢聽,魚佬同對面菜佬講:「警察一早就應該拉晒班帶頭搞事嘅XX啦,而家姑息養奸嘞!」咁就證明唔係只得我一個反對佔中啦.但係好奇怪,傳媒只係集中報導佔中人士嘅訴求,間中加插少少建制派政客嘅另類言論,而民間嘅反對聲音竟然一啲都聽唔到.連專做自由人生意,受影響最大嘅旺角藥房老闆都話支持佔中,真係估佢唔到囉!究竟係啲傳媒喺民主白色恐怖氣氛下唔敢得罪班佔中大帝,定係啲前線記者同編輯受為主觀使命感驅使而filter晒所有反對聲音呢?
言歸正傳,一行出街市,後頸忽然有啲濕濕地嘅感覺.弊嘞,唔通俾和平鴿空襲?抑或係有人喺後面向我放飛劍?跟住就聽到天雷滾滾,蠶豆大嘅雨點紛紛灑落.我心諗,好吖,既然相持不下,就等老天爺做個裁決,睇吓邊個會俾雷劈.究竟俾天收嘅會係助紂為虐嘅香港警察,定係捍衛民主嘅佔中義士呢?
哈哈,其實雷公劈邊個都好,基於香港民主派「公我贏字你輸」嘅遊戲規則,責任都係落喺香港政府度囉!劈死警察當然係佢地罪有應得,如果劈死佔中義士,就一定會入埋政府數,因為係政府迫佢地走去佔中架!香港民主派最叻就係自欺欺人,真係雷公都劈佢地唔醒!
Cow dung, Udaipur, India
Pigeon dung, Udaipur, India


text:
大家有興趣想搵我 改善身形 減肥增肌 教授正確健身動作 改善動作點做得夠應! 可以e-mail給我tomtamgym@hotmail.com (有機會回覆時會在你的垃圾電郵) 或 fb 搵我 我可以係康文處健身室或者你提供既會所健身室等教授
2013年8月28日星期三
2013年8月3日星期六
那些年 搵我教for考PC 既學生
佢雖然搵我教左唔係好多堂
但係佢好有心去自己做cardio 控制好飲食 同埋訓練
⋯⋯ 呢家fit左好多 之前搵我教個時仲係肥仔咁sosad
btw 都係佢sd相比我睇 我先問佢介唔介意比我post上fb
2013年7月6日星期六
那些年 我的學生
要先增肥才能增肌? 無脂肪長不到肌肉?
其實脂肪同肌肉係兩樣野黎 就算你增左脂肪黎練 之後減返落黎
同你一直好好地飲食咁去訓練 根本無分別
好多人成日見到外國比賽選手都係會先上磅後 之後先修身
跟住又盲目咁學 食到自己肥腫難分 增左十磅脂肪都無增到200克肌肉
就話自己上磅之後大隻左好多 當然你食肥左 脂肪加肌肉 尺寸一定大左
外國既選手全部都有用特別既野
唔係一般人跟住佢點食 點操 就有一樣既效果
脂肪係要食得多就會增長 而肌肉係要食得夠
每一克既肌肉比脂肪消耗多十幾倍既卡路里
即係你肌肉越多 就算乜都唔做 只係坐係到
消耗既卡路里都比一個同一個重量既肥仔多
做運動消耗更多 所以邊增肌邊減脂時間用更少!
2013年7月4日星期四
點練方形胸?圓形胸? sorry 方形定係圓形 係天生的 無得練!
2013年6月25日星期二
其實我覺得健身好似打機咁
其實我覺得健身好似打機咁 可以將自己升級 隻手勁左
就好似幫自己換左武器 個胸 背勁左又好似換左防裝咁
將自己變成好似打機既人物咁 咁世界上又有唔少健美選手 背皇 腿皇咁
真係好似打機咁
呢個都係我覺得健身吸引我繼續玩既原因之一


text:
今次係冒名而來的!見有好多人寫佢地d蛋牛治好好食,就決定食完街頭小食之後,都要黎多一轉先得!唔係好知店舖係邊,就搵左一陣,見到桂林街好多食肆云集,好驚呢間店好隱蔽難搵,原來一d都唔難搵,正,快快腳入去睇下先!
入到店鋪,人流算多,張張枱都係答枱,咁我地唯有答枱啦,一坐低就叫左馳名食物蛋牛治同熱奶茶先.諗諗下,好似烘左底既蛋牛治可能會好味好多,就叫亞姐幫我加烘底啦!我以為佢會加我錢,點知唔會喎竟然!
蛋牛治烘底
賣相真係好吸引!見到廚房係用鮮牛肉混和雞蛋一起煎,而且d牛肉好與別不同,非常入蛋味,蛋中又有鮮牛味!不過見到d牛,又唔係好似係牛,似係叉燒多d喎~哈哈哈!我同陳生一人一半,一路食一路話好香話好好味,講講下好快就食完喇!真係令人回味無窮!
紅豆冰駕到
好大杯喎~一個人飲完都好飽,不過面頭d冰真係好多下,“不”極都仲有係度!而且飲紅豆冰支飲筒太細喇,每一啖紅豆水,都有紅豆塞住左既!不過紅豆好好食,不太甜又不淋!紅豆粒粒分明!
熱奶茶
陳生說不太滑,見佢地用d舊式既茶壺,以為佢地d奶茶沖出黎會好好味啦,點知原來唔係喎!陳生說感到失望,因為呢杯奶茶同絲襪奶茶還有一段距離呢!可能我地抱得太大既期望喇!希望越大,失望都越大掛!
陳生最後話下次黎,要試下佢地d豬手面先得,不過我見到對面的食客碗炸醬撈面份量唔多,而且配料好少喎~
而我下次一定要黎試下佢地既菠蘿冰先得喇!仲有佢地既蛋牛治不烘底,試下佢地既原汁原味先得!
評分: 味道 4 環境 3 服務 3 衛生 3 抵食 4


text:
呢篇會繼續講下佢地既甜品:^)
因為去左好多次
而每次都有好多選擇,過十款既甜品
又不時會轉款式
有好多相既存貨XDDD
朱古力mousse
個底有少少蛋糕同埋有紅莓解膩
不過講真都仲係好油,膩度高
Chocolate Tart
苦甜朱古力(拍手
不過餅底冇咩味,雖然係幾脆,但失左色/_
麵包布甸
麵包布甸太多牛油,重牛油香不過好膩
雲尼拿汁自己加既,creamy不算油
雖然冇雲尼拿籽確認唔到真實成份,但唔藥水味
而且好滑冇脂肪膜,微甜
同埋佢係牛角包,面頭酥脆好有層次感
士多啤梨mousse
baby pink one
好淡味,真係清到過左少少
有奶香,算滑,冇出水
入面有果肉,清香微酸唔膩
佢有出一批係面有果凍既,但落太多魚膠,好實好韌
木槺布甸
佢既cream好香滑,重奶味,少甜
食得出係自製cream唔係超市唧唧decoration果d
餅碎好幼細,味道偏甜,但唔多,balance到
千層糕
感覺較粉
好似未煮熟既粉糊感覺
味道偏甜
石板街蛋糕
黑朱古力mousse加棉花糖令整體更軟綿好似雲既感覺
加上少少金寶解膩,個人認為底更脆更好
綠茶燉蛋
好香濃綠茶味
燉蛋唔太滑,因為好多綠茶粉
綠茶粉好均勻冇沉澱,微甜,每啖都有綠茶及蛋香


text:
識食一定宵夜時段去食!
好似會少人又唔使咁逼
呢間係創興廣場樓上既雞煲店點知係夜一夜都仲不少人頭
我地兩個都等左十幾分鐘先入得,明明已經十點左右
小辣雞煲
雞煲湯底聽聞係用左十幾種由重慶運來既香料調味
入口當然係重椒香,麻感一般,或者因為小辣所以微弱到不太能嚐出來
另外,薑蔥蒜香氣亦算突出而分明,互相配合未會大差異
雞肉肉香甚濃,肉質未至於嫩口,但不老不柴,又唔算好肥
我地兩個人只有半隻雞,只係份量都夠皮既,反正可以任食其他食材
即包餃子
呢個係比較亮點既食物,因為其他多數都係平日邊爐料,冇咩特別想講既
佢有三款:豬,牛及羊
我就三款肉都食既,咁就梗係試哂啦,朋友就冇食到羊啦
三款餃子外皮都帶微微彈性,包裹得不錯,唔會好易穿爛
我就比較中意羊肉餃,全因佢款底特別
平時邊爐放題都甚少見有羊肉餃子,豬肉版最普遍,牛肉都不常見
較較咬開外皮,佢入面仲係濕潤帶少許肉汁
味道唔太油膩,至於羶味……感覺不大
就算對羶味敏感,我諗都會覺得佢算溫和既:^\
服務……想講個效率真係頗低,同埋有時會飛枱
漏單遲送一籮籮問題,態度有少少串但叫可以接受
基本上都唔多位要佢服務,除左點選配料一環,因為好似飲品咁都係自己去斟去拎


text:
2013年12月7日 星期六
Day 3 (Part 1) 有馬溫泉,天橋立
好多款YOGURT, 菜, 生果
以下係食完必肚瀉組合
唔計昨日的大塞車, 有馬溫泉既紅葉確實有觀賞價值
酒店大堂既窗好似一幅畫, 淨係坐係度飲野都好寫意
旅館門口D字係咪好昭和呢?? 我地今程TRIP見親D舊野, 例如城崎溫泉既雞蛋色火車, 我地都會話好昭和.... 哈哈! 可能我地都係昭和年代出生, 所以對昭和事物好有感情
見到紅葉好開心, 我地係呢棵樹前面影左好多相呢
我知有馬溫泉既金銀湯好出名, 但完全無時間去試
溫泉街像是好有歷史, 好懷念紅色郵筒
早上溫泉街唔係好多人
古色古香既建築物
酒店附近有間寺廟
大部份車向神戶行, 而我地就向天橋立方向, 今次點都要行有料道路, 行左個幾鐘就到天橋立, 當日係星期日, 但係無塞車, 老公係咁追住架MINI
去到天橋立搵到車站附近最平既停車場, 有個大叔向我地招手, 泊全日只係800YEN, 其他都要1000YEN
車站附近都係食傳統日餐多, 呢間食西餐又唔貴, 一於入去, 最爽係有廁所去
當有船行過既時候, 條橋會轉出黎
好RELAX既CAFE
不得不讚, 炸雞包超好吃
林氏蓋飯美味い!!!
之前係車站搵來搵去都唔知去邊間租單車, 原來呢間CAFE都有單車租, 同埋D單車係有鎖架, 泊低都唔怕比人偷, 400YEN租到下午四點
踩單車去對岸, 全程20分鐘度, 非常好踩, 不過我都好想係我車上掛P牌, 始終係單車苦手
但比起香港既單車徑舒服100倍
然後坐LIFT上傘松公園
除左LIFT, 仲有CABLE CAR
終於去晒日本三景
指定動作
天橋立也是紅葉處處
三點鐘向城崎溫泉進發
訂閱: 張貼留言 (Atom)


text:
小 龍 女 陳 玉 蓮 早 排 同 幾 個 朋 友 去 咗 四 川 地 震 災 區 做 義 工 , 出 錢 買 物 資 畀 災 民 , 又 同 朋 友 自 己 揸 車 由 廣 州 去 到 北 川 , 都 江 堰 以 及 綿 陽 等 災 區 做 探 訪 , 一 做 就 做 咗 兩 個 幾 月 .
蓮 妹 早 幾 日 話 : 「 我 哋 去 啲 好 窮 嘅 地 方 , 搵 啲 真 係 有 需 要 而 同 我 哋 有 緣 份 嘅 小 朋 友 嚟 助 養 , 供 佢 哋 讀 書 同 生 活 , 如 果 個 小 朋 友 有 演 戲 天 份 , 我 都 可 以 幫 佢 入 娛 樂 圈 o架 . 」
講 到 今 次 有 乜 深 刻 體 驗 , 蓮 妹 話 : 「 北 川 有 個 校 長 個 太 太 同 個 女 喺 地 震 嗰 陣 死 咗 , 但 佢 仍 要 帶 成 班 學 生 去 到 綿 陽 , 真 係 好 感 動 . 另 外 , 有 啲 災 民 以 為 我 哋 係 政 府 官 員 圍 住 我 哋 , 原 來 地 震 之 後 政 府 話 每 人 派 250 蚊 ( 人 民 幣 ) 畀 佢 哋 , 但 到 家 都 未 收 到 錢 . 」
曾 同 蓮 妹 拍 過 拖 嘅 周 潤 發 , 最 近 亦 搞 咗 個 攝 影 展 為 災 民 籌 款 , 蓮 妹 笑 笑 口 : 「 如 果 佢 請 我 , 我 會 去 o架 ! 我 好 贊 成 每 個 人 利 用 自 己 嘅 才 能 去 籌 款 , 有 錢 出 錢 , 有 力 出 力 . 」 欣 唔 欣 賞 發 哥 咁 做 ? 蓮 妹 就 咁 講 : 「 不 嬲 都 欣 賞 佢 o架 啦 , 佢 對 人 好 好 , 係 真 心 對 每 一 個 人 , 好 似 以 前 電 視 台 班 幕 後 仲 有 同 佢 聯 絡 , 發 哥 每 年 都 會 同 佢 哋 食 一 次 飯 . 」
蓮 妹 去 到 遍 地 泥 濘 嘅 地 震 災 區 做 義 工 , 出 錢 又 出 力 .


text:
杜邦力(Dubrovnik) → 斯普利特(Split)
離開Dubrovnik,開始沿海向上行,其實想行小路,沿海風景靚,里數差唔多,但因為車程長,行高速公路可以開得快好多,無奈要放棄小路
今日去克羅西亞第二大城市~Split斯普利特.要231公里,3個多小時
11:13 開車
離開前再影吓個海,好清
附近一個小鎮
14:05 之前去Dubrovnik都去過呢個休息站
記得有免費廁所,當然要停一停^^
車頭玻璃好污糟,因為好多昆蟲撞玻璃
呢間民宿好似幾新淨,但床細,被好厚好重,全程瞓得最差係呢晚
價錢比Krka間民宿貴少少,因為包早餐,但Krka比呢間大同舒服好多
細都唔緊要,床唔舒服就好緊要,老公對呢間民宿彈多過讚,讚係民宿主人有介紹吓附近資料
民宿重話我哋可去一間小店,有免費蛋糕食,話係呢間民宿客人就得,但我趕住去舊城的戴克里先宮,怕唔夠時間行,唔順路唔去喇
民宿行去舊城十多分鐘 老公竟然冇影寧斯基主教雕像,淨係影個背面(其實係影個塔就真)
相信係當時有一團韓國團喺度影相,班阿豬媽好嘈,老公最怕,等佢哋走咗又唔記得影啦=="
好彩都有影我摸寧斯基主教腳趾,話會帶來好運^^
由北面~金之門入去
行回中庭,落樓梯去皇宮地下
皇宮地下Podrumi,而家係賣手信店舖
前庭Vestibul
老公行上鐘樓,我膝頭痛,唔上
都幾高
老公話行樓梯時都幾驚,上到一半,望落下面,真係有D腳軟㗎
去完Dubrovnik城牆,呢度景色比下去,好彩我冇上啫⋯haha
有大郵輪停泊
老公話影相時又比2個韓妹阻住,影相位窄,影完重霸住個位,韓國人無處不在
我在前庭聽歌
其實係賣CD,因為前庭中空,有回音效果,所以喺度表演
老公行落一半,大家互影
人民廣場 Narodni Trg
買咗個Pizza食,Kn25,比薩格勒布一件Kn10,呢度貴好多喎
廣場兩邊都係餐廳
雪糕Kn7
好大幅地圖
老公話今日冇乜胃口,見到麥記,突然想食,去旅行都好少食,但今日想食,見到個牌,但行嚟行去,附近又唔見⋯
行到海濱大道Obala Hrvatskog Narodnog Preporoda (Riva),今日星期日,好多人
又食多個雪糕,克羅地亞最平雪糕,Kn5,亦係最細個
受洗室Sv. Ivan Krstitelj,要錢入場,唔入
胡亂行,又行出海濱
向海邊前行
呢個油站,係比遊艇入油,第一次見
豪華遊艇
行去呢邊係想去餐廳食飯,但老公重係話冇胃口,咁唯有回頭,再行吓
又行返去海濱大道
見到間快餐店,老公話想食,麥記搵唔到,就食呢間
我食熱狗,老公食炸雞薯條
買咗包士多啤梨,Kn10,平,但唔算好甜
就係呢間快餐店,有3個韓國人食緊
咖啡店少咗好多人
行返酒店,經過水果市場,早知喺呢度買生果啦
路中買嘅蜜糖,好香,正,桔做宵夜,好甜,兩樣都買得少,但拎返香港好重呢
上面2個磁貼我覺得好可愛,好靚
老公今日冇胃口,加上可能有少少唔舒服,10點多就瞓
去完Dubrovnik,覺得Split一般,但始終係克羅地亞第二大城市,加上中間都要搵個地方停留,所以點都要住一晚咁多啦


text:
2009年8月11日 星期二
學化妝 - Lesson 1
原來課室既位置都幾入...仲以為好近百利
好彩有男友陪我一齊去, 如果唔係我一定搵唔到
上到課室就見到導師Isa, 第一次見佢真人, 真係有"叮"一聲既感覺
心諗"點解可以咁靚, 仲要做左人地既媽咪"
課室環境唔錯, 有齊各樣化妝工具
連堂上既化妝品都係名牌, 真係冇報錯名
本來知道好多同學仔都係孖住一齊學, 都怕自己一個識唔到人, 不過上到去見另一個同學仔都係一個人
咁就一齊坐...之後仲互化tim, 好彩有佢咋
今堂學左 makeup base + 粉底 + 遮遐 + 化妝掃清洗
我地一邊聽同睇Isa示範, 就一面寫notes, 真係返學都冇咁勤力, haha
點知到自己落手化既時候就慘...個腦一片空白
有彩有同學仔+Isa既提點, 下次我會努力留心d
先係同學仔幫我化先, 化完真係靚左好多
連我額頭既巨型暗瘡都遮到, 勁
輪到我就有d雞手鴨腳, 幫人化既時候要企右手邊架
但係我就控制唔到, 成日走黎走去...
化完Isa話粉底個色偏白, 仲有眼蓋唔記得用遮遐
o...下次我會小心
同學仔冇落妝就走, 真係開心 (後悔唔記得影相, 下次一定要影返)
總括上堂學到野之餘又開心, 仲有Isa同Bonnie都好好人, 期待下星期一既來臨~
我要繼續努力, 相信唔會係3分鐘熱度!!
1 則留言:


text:
幼稚園老師真係好辛苦, 幼兒園老師更辛苦!! 尋日先攪完大型既結業禮, 今日一早又要開家長會, 暑假只可以放兩個星期, 真係可以講話年終無休呀 >.<
今日係郭老師見我, 佢好奇怪恩慈冇跟住黎既? 我話佢想架, 不過佢而家上緊體操班分身不下, 郭老師好驚訝小慈肯自己上堂? 我話佢而家好大進步, 多得老師幫手開解小慈有鼓勵佢勇敢, 我又狠下心腸由佢喊左 1 堂就冇事, 不過我覺得最關鍵係上緊既興趣班係佢鍾意先得, 體操跑跑跳跳小朋友實開心啦, JMC 我同佢一齊上實冇問題, 兒童詩班返去唱歌又係佢既強項 (我同郭老師陳老師係無所不談架, 加上小慈又會返學校講佢係屋企既生活, 返屋企又講學校既生活, 所以大家透明度好高, 冇秘密架 :p )
郭老師都好同意小慈有音樂天份, 話佢拍子感音樂感都好好! 尋日結業禮恩慈跳舞真係跳得好靚, 之前聽我講過話恩慈唔肯上台令佢同陳老師好擔心, 即刻用白板畫晒圖又寫晒成個結業禮既流程俾佢地知, 仲俾埋早幾年既結業禮 DVD 佢地成班 K1 小朋友睇講解晒成個程序, 郭老師教左咁多年書, 今年係第一年成班 K1 總共 24 人全部都有上台表演, 冇人喊, 冇人要俾家長接走, 真係令佢好感動!! 成班都係叻仔叻女, 特別係恩慈!! 郭老師私底下同恩慈講叫佢一定要上台, 因為小慈跳得最好, 好多小朋友都係睇住恩慈黎跳, 如果恩慈唔上台佢地就唔識跳舞 ^^ 嘩~~ 郭老師你咁大頂高帽呀!?! 郭老師話係真架! 睇番 video 恩慈係拍子最好舞步最靚個一個, 拍子感係好難教, 好抽象既一樣野, 佢初初教小朋友做動作, 後尾係要佢地記唱到邊句歌詞就記住做咩動作, 如聽到 M 字你要搖手, 聽到 E 就舉手, 跟住音樂跳小朋友就掌握到, 但未用音樂呢個方法時, 小慈已經識跳, 腦海入面已經有音樂所以佢有冇音樂都跳到, 呢 d 就係佢既潛能, 天份, 真係唔好徙左佢要好好栽培!
今次張成績表真係寫得小慈好好, 好到我可以用無懈可擊黎到形容 :) 郭老師話小慈係一個好小心既小朋友, 有一份工作紙係請小朋友認數目字之後再塗上相對既數量, 小慈認到個 7 字, 已經數左一次 7 先油顏色, 但佢顏到去 5 時佢會再數一次, 油完晒佢又再數多一次 7 睇下有冇錯, 全班得佢一個係咁真係好叻, 咁細個識覆卷好難 train, 個個小朋友測驗都係衰唔小心, 所以恩慈能夠有咁既表現係要讚, 要佢 keep 住, 一個 7 數 3 次我係怕佢做得太慢, 郭老師又話佢地大把時間, 恩慈又唔介意慢慢做佢係冇問題既!
郭老師又讚小慈係一個有探索精神既小朋友, 有一次學校做專題研習要出去公園睇樹葉, 出發前已經同小朋友講晒規矩 -- 排隊要手放後面, 要拖住隔離個小朋友一齊行唔要推撞, 唔可以手多多等等.... 小慈全部都有記住, 好留心聽老師既指示, 即使佢好想摸樹葉都會問准老師可唔可以摸佢先出手, 非常乖, 非常循規蹈矩又認真學習, 投入活動又有探索精神唔會抗拒新事物, 唔怕曬唔怕出汗唔怕污漕, 泥都會想羅黎聞下咁, 真係 very good!! 郭老師係非常重視品德既培養, 所以有獎勵簿既出現, 希望透過獎勵簿鼓勵小朋友有禮貌, 珍惜物品, 自己的事自己做及培養良好生活習慣, 平時要佢地守規矩, 人地幫佢做野一定要講唔該等等, 郭老師話品德好重要, K1 做唔好上到 K2 K3 就好難教
嘩~~~ 簡直同我不謀而合, 我認為學海無涯, 知識學問學到 90 歲都仲可以, 但性格, 價值觀, 態度, 為我獨專自私自利定係有同理心體諒體貼別人等定左型就好難改變, 所謂 3 歲定 80, 聽到郭老師咁講我真係好開心 ^^
總括而言, 郭老師俾既評語係:
恩慈活潑可愛, 親切友善, 喜歡參與群體活動, 例如 : 共同製作圖工及舞蹈活動, 表現合群及能夠發揮守望相助的精神, 在日常課堂中, 恩慈參與性很強, 願意主動發表意見, 與同伴合作處理問題或共同設計物件, 表現十分投入, 整體來說, 恩慈學習及處事態度均表現積極, 亦深得師長的欣賞
小慈, 你做得好好呀! 我地好欣賞你呀! 加油! 努力做個好孩子 ^^


text:
期待左幾個月, 今日就係林氏兄弟生日會既大日子, 先祝柏弦柏橋生日快樂, 身體健康, 聰明伶俐, 高大威猛
點解咁興奮? 因為林氏兄弟生日會係 GYM 入面舉行, 小慈 6 個月大時都有做 baby gym, 地方大又顏色豐富真係上得好開心, 只係到後來我想俾弟弟參加既時候, 沙田分店已經執左笠, 弟弟同佢有緣無份!
嘩~~ 柏弦柏橋張 banner 好靚
好似返 playgroup 咁, 先圍圈介紹自己再做 warm up exercise, 當 d 導師哥哥知道小明個英文名係 Young Man 時, 笑意盈盈咁話自己係 "old man"
熱身其中一個遊戲係請小朋友出去推郁一張好大好厚既墊褥再推跌埋個哥哥, 一隻二隻搗蛋小鬼開心到飛起! 連小明都偷偷地出去推左個哥哥 2 次
排隊做空中飛人
跑上斜坡再翻騰 180 度穿過呼拉圈
閃避巨型障礙物運送豆袋, 小慈個樣驚得黎好認真呀!
同壽星仔柏弦排排坐
每玩一個遊戲之前都要坐定定聽導師哥哥講解, 發現小慈既英文都唔錯, 唔駛我翻譯都知 d 哥哥講咩識跟住做
我覺得呢個吊繩索好玩呀, 不過小慈有 d 驚只肯玩 1 次
弟弟都有份玩, 呢個千秋弟弟玩第 2 轉先識笑, 不過夠鐘起身了
遊戲就唔多岩弟弟玩, 佢又未識聽指示, 周圍走都好開心因呢度色彩豐富真係好靚!


text:
小慈小姐已經講左成個月要去沙灘, 終於等到連續幾日都出太陽今日又得閒就去玩! 點知今朝落雨仲見到大大舊烏雲, 唔係麻?! 想去沙灘先黎落雨, 唔通連個天都唔鍾意我?! 點知小慈非常老定咁答我: "唔會架, 媽媽! 我地一齊祈禱啦, 希望天父叫 d 雲快 d 落晒 d 雨, 我地訓醒晏覺就有太陽架喇!"
真係喎, 真係要有小孩子既信心, 晏晝已經雨過天晴, 熾熱既太陽又冒出頭來, 天上面一舊雲都冇, 影都冇隻!! 不過今日沙灘超級超級多人, 爸爸泊到車已經好叻 :)
同上次一樣, 弟弟點都唔肯用腳仔踩沙, 但今次肯落地, 踩住張蓆仲好自在添
呢個就係弟弟既活動範圍
小慈已經忍唔住要落水涼快一下
呢件泳衣既原意係塞 d 發泡膠入衫裡面令到個人浮起, 不過係唔 work @.@ 唔知係小慈唔識放鬆自己浮水定係發泡膠既比例唔夠? 都係攬住爸爸穩陣
俾我發現到沙灘中間有溪水流過, 二話不說即刻抱弟弟落去玩, 呢度有水涼涼地弟弟唔抗拒呀
望著海一遍~~
愈來愈大膽, 自己沿住溪水行左出海呀!
俾小慈家姐捉左出去游水! 呢張相好似我同我細佬細個呀! 可惜朦左少少
海水係有 d 凍, 弟弟好唔高興, 小慈冇眼睇
都係返去玩沙罷啦
搬石仔起堤壩
130 度既太陽油真係勁, 今次曬左咁耐兩姐弟都冇黑呀
完全玩到唔捨得走! 小慈不停話未天黑未夠鐘, 佢入左腦上次佢生日我地玩沙玩到真係天都黑晒先走, 下次再黎過啦, 小慈~~


text:
小慈升 K2, 今日舉行埋結業禮就放暑假喇~~~
本來今年冇打算參加結業禮, 點知小慈有獎羅仲要上台表演跳舞, 小慈仲開到聲問我可唔可以黎睇佢跳舞, 我梗係即刻排除萬難同爸爸一齊請假出席啦
一直都好擔心小慈上台會怯場喊, 表演當日又要預早帶佢去綵排先, 家長一個鐘頭之後先入場, 我幾驚小慈拖實我唔俾我走要我陪佢一齊綵排呀, 哈~~ 老師事前既心理輔導做得超級好, 一早教定小朋友綵排完爸爸媽媽先會入場, 要專心跳舞唔好同台下面既爸爸媽媽揮手, 跳完舞就會送禮物俾佢地! 於是, 當我地到達禮堂交左小慈俾老師之後, 小慈真係頭也不回咁入去綵排啊
綵排完家長入座, 校長帶領全校小朋友進場, 原來小慈坐我地前面, 小慈好驚喜呢
每一級既小朋友都有表演, 程序表上先請 N1 小朋友上台跟住頒獎
見唔見到小慈個名呢?
N1 小朋友表演動物嘉年華, 台下既 K1 竟然同佢地一齊唱一齊跳!! 老師話佢地綵排得太多次已經睇到熟晒
頒獎喇~~~ 小慈第 2 年羅好寶寶親子 "悅" 讀計劃全年大獎呢
小慈準備上台表演, 佢地扮米奇老鼠
戴番對手襪同米奇耳仔先似架
小慈今日條橡筋都有個 Mickey 頭架 襯到絕!
排隊先
家長要自備黑色 T-shirt 紅色褲黑色襪同白波鞋.... 條紅色褲我搵得好辛苦啊~~
我掛住影 video, 跳完先補影相, 小慈企左去後面岩岩影唔到佢, 跳得真係好好, 小慈拍子準, 舞步又岩晒, 姿勢仲要好靚添!! 就算要用手扶番正隻米奇耳仔再跳舞都冇甩 beat :)
結業禮完美結束, 我最感動係見到校長望住 K3 畢業班小朋友唱 "說說再見" 時喊到收唔到聲, 連我睇到都眼濕濕! 小慈幫我地影相, 我仲岩岩喊完眼紅紅
吳紀乎同學
嘩~~ 小慈原來已經高過把尺咁多, 要買張個人八達通俾佢先得
呢間學校係一間好有心辦教育既學校, 每一位老師工友甚至校長都記得晒全校小朋友既名, 佢地真係好錫小朋友!!
今日結業禮好成功, 辛苦晒咁多位老師校長工友 ^8^


text:
Tuesday, 29 October 2013
裝修出事事件
今次就要回憶返呢兩個月既出過既事, 未必記得晒, 不過會盡量記下!
1. 煤氣錶
拆晒成個廚房, 先知道個煤氣錶位原來係窗口既對面角, 人地通常係近窗口架嘛, 唔知點解會做到咁, 師傅話咁樣個廚櫃會成個位穿個洞就返條煤氣喉, 而我會整消毒碗櫃, 有少少困難, 同埋我第時報錶都會好煩, 所以.......唯有係改錶位了, 煤氣公司改一改位話收我$6000左右, 師傅話試下搵d有牌既同行搞, 最後報左$4500, 仲會免費幫我裝返熱水爐, 如果唔係我又要俾錢煤氣公司裝架喇!
2. 廳燈
之前post過係旺角買左兩盞廳燈, 其中一盞係黑色花花, 佢裝完後師傅先發現有d花花係爛既, 有d直頭冇左添, 咁我就打去問啦, 佢話司機運送途中整爛左喎, "諗住"過幾日會黎整返架喇, 但你冇人通知過我喎, 好啦, 結果約左兩次都放左飛機, 真係好鬼激氣, 最後第三次, 先至真係上黎整返, 佢再唔上黎我真係會落鋪頭嘈架喇, 所以話呢, d人成日話唔好係大陸買野, 我係香港買都唔見好得去邊囉!!
3. 光暗制
主人房燈我係選擇左飛利蒲既射燈LED, 呢隻燈仲可以調光暗, 我全屋既燈制都揀左奇勝E3000灰色, 咁仲專登叫師傅主人房幫我揀可以調光暗既, 呢個制好貴呀, 但係裝完後, 師傅話唔知點解較唔到光暗, 佢用燈膽就較到, 一轉我隻LED就較唔到, 打去問飛利蒲, 原來唔係隻隻制都用到, 應該話係好多制都用唔到, 激死喇, 你又唔早講, 解決方法....咪唔較光暗囉, 全屋燈都冇得可以較光暗, 所以最貴既燈制而家擺左係度, 希望第時有機會用啦!!
4. 廁所門
呢個係接近埋尾先出事既, 話說係搞掂晒後我地先發現個廁所門鎖唔到, 應該話好難先鎖得到, 師傅幫我拆過出黎睇, 話係度門既問題, 叫我搵返間門公司, 好啦, 老公打返去旺角門市, 我地話送返度門俾佢維修, 佢地一拖再拖, 又話影相佢地睇下, 睇完又話好易搞之嘛, 我俾返D鎖既配件你咪得囉, 呢樣個樣, 俾佢拖左3日, 但我仲有幾日就入伙, 最後夾硬送返去佢門市, 點知個女人係勁臭寸, 同我師傅講: 睇下整唔整到架咋, 整唔到你都要俾錢買過度門, 激到我師傅死!
我打返去旺角門市問咩事, 個女人真係非常臭寸, 拗完一輪, 佢又話自己剛放完假, 乜都唔知, 我話你D態度都幾差喎, 我要投訴你, 佢竟然答: 隨便你啦, 你鍾意投訴就投訴? 我以為佢係老板娘啦, 但佢話自己只係員工!
收線後我真係火滾到難以形容, 搵返張單, 原來仲有幾間分店, 首先打去總店講, 我話旺角門市個鍾小姐完全幫唔到我, 態度又差, 我完全唔想再同佢講, 總店就俾左上水既維修部電話我打去!
再打去上水維修部, 呢位李小姐好人好多, 佢話度門係我地自己安裝, 正常佢地唔會搵人黎睇, 不過既然我地送左過去, 佢會搵師傅望下, 之後佢仲話原來佢地老細都係返上水, 結果....我晏D再打俾佢老細講呢件事, 老細話門市個D小姐唔識架, 度門我呢兩日幫你搞返掂佢啦!!
了解之後, 老細當日真係親自幫我車返度門返上水整, 2日後送返旺角, 我趕得切入伙, 呢間公司叫西德鋼閘, 如果要幫襯, 真係千萬不要去旺角門市, 買個時好地地, 買完真係寸到七彩!!
6 comments:


text:
遇見有緣無份的超心心眼Mermaid
原本我都去到hold晒衫既階段~唔應該三心兩意再周圍去試
即使係Luna撞到條著到既mermaid,都未有果種叮叮聲既感覺
所以係陪小A尋gown時,再去free trial試試啦
點知….一試就出事喇
Mermaid應該要既S-sharp都真係出晒黎
有胸有腰有Patpat
婚紗夠白夠閃
我骨架實在比香港女仔大好多,所以D魚尾成日都係盤骨click住左
而呢條係拉錬款,因為新番仲未有人租過,未改細
所以一著上去就fit到不得了
仲有閃閃Lace拖尾
真係我試過既the best ge Mermaid,靚到有一刻真係想要3千幾蚊單租番黎
好快理智話我知…3千幾蚊用黎做中午既外影gown就太過奢侈
係已經out budget之下 都同自己講忘記佢喇T_T
不過即刻佢係幾fit我,都係取代唔到the one既位置
佢可能我著得最好睇既Mermaid,而我亦可能唔甘心於著極著唔到fit既魚尾而失落
我都係唔會忘記最適合同自己最想要既係Ball Gown
The One好似Mr. Right
即刻有吸引另一類型出現,THE ONE既地位始終無可取替!!!
減左10磅啦己經~最後2個月 會努力減到最fit
期待披上The One出嫁的一刻♥


text:
早幾日登咗一網站文章係講可怕上司12道陰影,Sweetie就有感而發好想講講Sweetie見識過嘅可怕同事,呢啲陋習一啲都唔特別,Sweetie做過咁多間公司都有咁嘅人,今次寫以下呢10個唔知大家有冇遇過呢?
1.
打噴嚏和咳唔掩嘴
掩嘴是常識吧,有病又唔帶口罩,好似想生化危機咬人變喪屍咁傳染晒成班同事.地鐵都多呢類人,但同事朝見口晚見面,熟人面前都唔避忌下.
2.人地紙巾唔洗錢
好多公司都唔提供面紙比員工,或者只係提供一卷卷廁所紙,所以好多時都係員工自己買.唔知點解有啲同事做咁多年都唔會為自己預備盒紙巾,就算有公司提供嘅一卷卷廁所紙都有事無事抽你幾張,Sweetie自問自己買嘅紙巾唔算薄,一張唔夠用嗎?到你望住佢時,佢至會斯斯然講:借張黎丫.真想反問一句:幾時還呀?呢到係借3張唔係借張.
3.
做幕後黑手
去廁所唔洗手係個好私隱嘅問題,但往往都比Sweetie發現到隔離廁格嘅人沖水後直出廁所大門,洗手嘅水聲呢?又再一次問,如廁後洗手是常識吧!所以Sweetie每次洗完手,都會用一張抺手紙開廁所大門,因為Sweetie知道廁所大門一定沾污晒唔洗手同事嘅細菌.
4.
唔願做包尾
唔知點解Sweetie斟水成日都見到個change
bottle燈著咗,影印時又會係用到最後一張紙嘅嗰個.不其然變咗吳若希mode:點解嘅?點解嘅?水都可以解釋個同事至多唔飲走咗去,原來影印同print野都一樣,竟然有次比Sweetie見到個同事見冇紙即去影印機按cancel
printing,真想問份文件唔急嘅咩?
5.
吹多過做
有啲同事好得意,成日周圍同人講自己做緊啲咩大project,個project有幾重要,但往往唔覺佢點洗做野,成日只係拎住個電話由朝到晚同人吹自己擔起幾大嘅重任.就算OT都係吹水唔係做野.
6.
辦公室政治搞手
Sweetie最驚係是非,但office往往係權力鬥爭嘅地方一定會出咗啲辦公室政治搞手.是非精唯恐天下不亂,到處起火頭,見到同事之間鬥到你死我活或大家有心病先覺得自己任務完成,有時Sweetie會諗呢類同事返工嘅正職都底係啲咩呢?
7.
間歇性失聰
一Team人做野最緊要互相幫助,所以大家幫teammate
pick電話係理所當然嘅事.不過有啲同事個世界就永遠只有佢自己嘅電話識響,唔會聽到人地嘅響.扮聽唔到而唔pick都算,有啲仲搞笑地即拎起自己電話打比人.
8.
一日朋友
有啲同事平時冇咩2句,但好奇怪公司加完同事人工或者出完花紅就會同任何同事都好frd咁,其實就係八掛人地出幾多個月花紅,加幾多%人工.到知道人地多過佢就面燶燶,少過佢就開心到掩蓋唔到自己嘅喜悅.
9.
永遠是但,但意見多多
一大班同事難免定時一齊食lunch,諗食咩就最傷頭腦.Sweetie就遇過好多口是心非嘅同事話食咩都冇所謂,到有人提出間餐廳時,就會好多原因話呢樣唔好嗰樣唔好.再問佢又再一次講冇所謂,但人地意見就唔接受,一般大家問到冇癮時,呢類同事就會話:不如去xx食丫.
10. 飯錢慢慢還
出街食lunch唔帶銀包,或者銀包冇錢好多時都會發生喺同事身上,出到聲比住先,冇理由託手踭.一借唔係冇回頭,而係要等1個月有多先會還.同事嘅經濟真係咁割據嗎?有時幾日問一次,每次都話未去ATM拎錢,最怕係1個月後追數時,而佢又唔記得自己係未還,大家為嗰幾十蚊爭執,就有傷感情啦.
如果你想keep住知道OL每日會發生嘅趣事,就要入去Sweetie個fb page睇下,同like我個page啦!


text:
雖然我係一個中意食垃圾,又hea又懶既人, 拔!但有時對某d嘢我又會勁執著, 非常堅持.基本上我對自己執著既食物難得地有要求, 就算我sss唔臭都可以放入口, 但對於我堅持ing既食物, 就算人地整到幾美輪美奐, 但只要唔係我心目中既模樣,我都不肖試一口!hahha..因為其實係d好無謂既堅持, 有時目的係想成功整到某樣食物, 而唔係真係好想食..haha..
okok, 當然, 其實我既堅持,執著,不肖...都係base on我既個人喜好, 我既喜好可能對其他人嚟講係垃圾, 所以食物係永遠都唔會有the best^^
例如之前我好想成功整到戚風蛋糕比我一個月後會返香港既阿媽, 又買書又上網, 不停研究, 不停整, 我用左一個月, 每日整兩個唔同味蛋糕...hahaha..咁當然我老公已經食到癲左, 好在我公司麻甩佬多, 但去到後期, 佢地都去到見到蛋糕想嘔既地步...當我成功咗就好似完成左一個工作咁劃上句號, 無乜再整過.
之前仲會食豬肉時, 又係為咗整一碟入口鬆化但又要有咬口又要juicy既豬肉餅, 日日整整整..最後成功左, 過左無耐戒豬肉..haha
好喇, 今次要講既係pancake.pancake唔係一d會成日食既食物, 但我好介意佢唔好味.我中意既pancake係要夠厚, 軟綿綿, 幾時食空口食都唔乾,有蛋香, 無油..hahaha..其實我一路都整唔到亦都食唔到100%滿意pancake,總係爭dd咁, 直至我響美國一間早餐店! 返黎我有上過網同睇過書, 我見到有個方法睇落應該做到我想要既效果, 響幾個相同做法既recipe中我揀左呢個最健康既!
成份 :
低粉200g
牛奶200g
糖4g(原食譜無, 我用嚟打蛋白時用既)
暖水100g
蛋2隻
其實佢就類似做戚風咁, 唔軟綿綿有鬼, 哎, 點解我無唸過咁整呢, 真係豬><


text:
(場報)究極!11 機合體主機登場
師傅行過信和,發現到呢部驚天地泣鬼神嘅遊戲機,究竟有幾咁巴閉?等師傅為你娓娓道來.
呢部叫 Retro Freak 機就勁喇,來自日本專出金手指嘅 Cyber Gadget,部機真係名乎其實嘅 11 機合體,因為佢一部機就可以讀到對應紅白機,灰機,超任,Mega Drive,Genesis,PC Engine,TurboGrafx-16,PC Engine Super Grafx,Game Boy,Game Boy Color 以及Game Boy Advance 嘅遊戲帶,遊戲卡,部機仲有 HDMI 輸出及畫面優化功能,駁而家常見嘅平面電視都冇問題.
手掣方面,跟機有一個原廠有線手掣,基本上已經可以對應晒 11 部主機.機上有 USB 頭方便你自己外接其他手掣,PS3,PS4,Xbox 手掣等都可以.如果你本身有呢埋舊機嘅手掣,只要變換對應嘅 Adaptor 亦可以用得返,設計真係好鬼死窩心!
Retro Freak 同時亦係一部擁有金手指功能,要無限 Save 無限 Cont 改到識飛都冇問題,但咁樣打機邊好玩架?
查詢:電氣良品(2359 7998)


text:
近排劇集《幕後玩家》,一向做開乖乖女嘅劉佩玥,今次竟然做小三角色,同人夫Bosco激吻不特止,劇入面仲玩人前人後兩個樣添.雖然做小三角色向來都會被人鬧,但係有時候可能都係上位機會,因為個個都記得你.不如睇吓以下3個最令人印象深刻嘅小三角色:
李佳芯-《名門暗戰》余詩琳(Ivy)
Ali最近套《律政強人》就可以擔正做正義(好單純好不做做作)嘅女主角啦,但其實一開頭Ali都係做小三角色先上到位架.Ali喺劇集《名門暗戰》飾演嘅Ivy,一開頭就憑做岳華情婦成功就助理升做CEO,之後就勾引埋李天翔同黃浩然,仲同黃浩然要激烈床戰,同佢哋夾計陷害岳華謀佢身家.Ali樣靚身材正,戲入面勾引男人手段高明,壞女人形象入型入格.而Ali亦都憑呢個角色嶄露頭角,之後開始有份做較重要嘅角色,成功上位.
龔嘉欣 -《拳王》莊寶琪(Vicky)
《拳王》呢套劇除咗胡定欣啞女角色令人有深印象之外,龔嘉欣做嘅最強小三莊寶琪(Vicky)就真係令觀眾恨之入骨.點解咁講?因為呢個女仔一開頭爛玩濫藥不特止,仲以勾搭有婦之夫,破壞人哋夫妻關係為樂,甚至竟然想勾引自己姐夫黃德斌.勾引唔到就轉移目標去另一個人夫——黃浩然(點解佢成日有小三??).佢喺劇入面不停挑逗人夫上床,成功勾引到黃浩然之後就成日扮可憐扮委屈,等黃浩然唔信自己老婆唐詩詠.佢又講大話呃黃浩然有咗佢BB,但實際係第2個男人嘅.龔嘉欣將專登以拆散人家庭為樂嘅賤女人角色,發揮得淋漓盡致,令當時唔少師奶都要上論壇大鬧.不過新劇《幕後玩家》龔嘉欣就風水輪流轉,作為Bosco嘅老婆,安安分分打理好家事同夫家嘅家人,點知Bosco就出去偷食,呢啲可能就係報應啦.
湯盈盈 -《封神榜》柳琵琶
再講到最強小三,真係不得不提湯盈盈喺劇集《封神榜》飾演嘅柳琵琶啦.《封神榜》呢套劇最記得就係苑瓊丹飾演嘅殷十娘,明明佢打仗又叻,又幫老公李靖生咗3個仔,咁多年嚟在公在私都幫老公做咗唔少嘢.但之但係自從李靖娶咗湯盈盈做妾侍之後,就畀佢迷到「溫溫登登」,成日喺到搬弄是非,搞到李靖猜忌十娘唔畀佢上戰場.之後又成日花言巧語氹到奶奶同姨仔開開心心,甚至明明十娘無做錯都對佢指指點點.最後小三成功上位,地位仲高過正印,最後仲逼走埋十娘.呢個小三賤到咁,當然令到當時啲觀眾憎到佢死,搞到湯盈盈直至接到劇集《阿旺新傳》扮醜,先洗脫到狐狸精嘅形象.
圖片來源:TVB.com


text:
蒸後
( 11-apr-2012 wed )
今朝有 d 餓 所以食麵餐喇 ~
無嘢做 又唔駛諗晏晝食咩 但又唔想諗夜晚煮咩 唯有上網啦 唔係會瞓着 ~
好開心呀 因為食最後一盒 special k 終於可以解脫喇 ~
今晚想徑步 所以諗住蒸排骨 不過真係好唔想食蒸排骨 所以最後去咗明星買隻雞 同埋去惠康買菜就算喇 ~
是日懶餐 -客家鹽焗雞 ( 外賣 ) + 西生菜 + 陳皮蓮子紅豆沙
客家鹽焗雞 ( 外賣 ) - 用 coupon 買架 $45 / 隻 抵啦 不過師傅斬嘅時候 我見到隻雞有血囉 咁代表我要番屋企再蒸 真係煩 明明唔想搞咁多嘢家嘛 同埋我覺得好似一陣味 但唔係臭 可能客家鹽焗雞係咁啩 不過之後唔會再買黎食架喇 ~
西生菜 - 本來想買 2 pack 菜心 不過得番 1 pack 所以買西生菜喇 浸一陣就得 最緊要方便嘛 ~
陳皮蓮子紅豆沙 - 間唔中就想食紅豆沙 都係自己煲好食 d 甜度可以自己調教 又可以多豆 正呀 ~
拖埋地先去徑步 好熱咁呀 同埋又想開機洗衫 所以 9 點就番屋企喇 ~
番到屋企即開冷氣 諗住熨衫 不過都係唔熨住 嘆下先 ~
里奧大人 9 點 40 分先放工 煮個麵比佢再洗埋碗都成 11 點 好在唔眼瞓 唔係發脾氣都似 ~


text:
皮蛋酸薑
薑汁炒芥蘭
紅腰豆合桃齋湯
超勁想食黃蘿蔔壽司 所以買黎食
( 9-nov-2012 fri )
yohoho 又 happy friday 喇 開心開心 ~
今朝食食下早餐 之後 8 卦又黎埋 好彩睇下個電話 因為依家我將電話鈴聲分咗 2 類人 一個係自己屋企人 即係里奧大人 媽咪 家姐 姐夫 另一個就係其他人 咁樣就知道邊個搵我喇 但其他人嘅鈴聲就比較細聲 所以有幾次都聽唔到 8 卦打黎 ~
菇場忙忙地呀 所以一望鐘原來已經差唔多 12 點 今日 lunch 食麥皮 同好立克沖 都 ok 好味同 ok 飽咁啦 ~
真係靜到呢 真係除咗 keyboard 聲同 printer 聲之外 真係咩聲都無 ~
今日里奧大人又見客 唔知見到幾時 叫我唔好煮飯 所以我又去媽咪屋企食飯喇 ~
同家姐差唔多 8 點 45 分就走喇 感恩好快有車 去埋惠康買廁紙就番屋企 好感恩廁紙又平 不過我得一對手 6 條已經係極限呢 ~
$39.9/條 買 2 條送 1 支洗潔精
正想去沖涼嘅時侯 里奧大人話已經喺九龍灣 咁我等埋佢啦 順便陪下佢食嘢 ~
星期五真係唔想咁早瞓 不過呢排瞓得麻麻 11 點半已經要入房瞓 lu 里奧大人就好 relax 咁睇電視 佢最鍾意睇明珠台 d 戲 錄咗黎慢慢睇 所以次次一睇就會追住黎睇呢 ~


text:
2014年5月1日 星期四
叙苑粉麵茶餐廳 @ 九龍灣 ( 1-MAY-2014 )
( 1-MAY-2014 THU )
我今朝 9 點 15 分都醒咗 不過諗住懶床到 10 點先醒 點知 9 點半電話響 勁驚架 因為如果假期 我屋企人唔會打比我嘈醒我家嘛 點知一聽電話就收線 仲要喺無來電顯示 最鬼憎 ~
反正都醒咗 所以落去食早餐喇 ~
去到大快活又無位 所以去 KFC 食早餐 lu ~
里奧大人做公司嘢 我就睇雜誌同打機啦 之後差唔多 3 點先去食 tea ~
番到屋企里奧大人話瞓晏覺 咁我唔瞓喇 驚夜晚瞓唔着 所以又打機啦 差唔多 7 點就開始預備晚餐喇 ~
我諗住淥菜 但 d 水未滾 咁我打比媽咪 點知佢話 5 點幾量血壓就 160 頭先再量上壓係 228 嚇到我呢 之後我叫佢 5 分鐘後量多次 如果再係 228 就陪佢入院 咁再打比佢 佢話都係 228 咁我同里奧大人即刻打的去媽咪屋企呢 ~
7 點幾去到媽咪屋企 我地一入屋都覺得焗 之後里奧大人開咗風扇就舒服好多 咁再叫媽咪量血壓 都係 227 咁我即打平安鐘喇 因為媽咪有糖尿病 血壓太高驚危險呀 ~
差唔多 8 點工人就番到黎 救護車無耐又到 所以我叫里奧大人同工人打的去急症室 我就跟車陪媽咪 救護員問我嘢嘅時候 電話又響咗 2 次 仲要來電顯示係 "未知 " 第 1 次就無出聲 之後打第 2 次黎 我已經想鬧佢 不過好在無鬧咋 原來係晴晴打黎 不過我話唔得閒傾 叫佢遲 d 先打黎 ~
今次去分流病房 但媽咪血壓高得滯 所以量咗好耐都量唔到 要用急症室部血壓機先量到 又係量咗好耐呀 好在最後都量到 但都係 227 之後姑娘比咗粒藥丸比媽咪食 再 check 埋心電圖 之後食粒血壓丸 再量多次 仲係 228 所以要去觀察病房 ~
媽咪次次入院都好驚青 咁佢驚我都明嘅 但佢最搞笑係話佢唔驚但緊張 咁樣都會影響血壓家嘛 之後家姐同里奧大人問我 媽咪點解無啦啦血壓高 我話醫生無講 同時我又無問喎 所以比佢地問一問完 我即刻問姑娘點解咁情況啦 佢話醫生 11 點前會到 咁我就直接問醫生呢 ~
感恩醫生 10 點 45 分黎睇媽咪 不過佢話都唔知媽咪點解血壓高喎 可能食藥影響都未定 所以今晚要喺觀察病房瞓一晚 咁我都走喇 叫工人留低陪媽咪呢 ~
我陪媽咪入院 我都會好緊張 所以好多嘢都會甩甩漏漏 咁我諗住走家嘛 咁里奧大人就問我有無比定錢媽咪 咁番屋企都有錢喎 咁又係嘅 但媽咪有帶手袋 所以我知道佢有錢嘛 之後我打比家姐話媽咪要留一晚院 如果無事就聽朝可以出院 咁家姐又問我有無比定錢媽咪 哈 佢同里奧瘲今晚講嘅嘢都一樣 咁我都即刻入去病房比錢媽咪啦 ~
11 點喇 但里奧大人好餓呀 所以去食麵 之後佢笑住話好在頭先瞓咗 2 個鐘 唔係就會好眼瞓喎 ~
其實頭先我已經滾好 d 湯 又煮好飯 又浸好哂 d 菜同淮山 所以番屋企即沖涼 之後即刻將所有嘢放番入雪柜 想抖都唔得 嗚 ~
差唔多 1 點先瞓 其實個人係超級勁攰 但心掛掛瞓唔着 不過唔瞓唔得啦 聽朝要番工嘛 ~
訂閱: 張貼留言 (Atom)


text:
撲飛仲難過五月天既消防及救護學院開放日, 今日終於有機會嚟啦!
好多謝俾飛我既#呀傑同埋#Kiu Yan! 佢哋每人俾咗兩張飛我, 俾我哋一家四口可以嚟玩半日!
我哋由天后搭港鐵去到北角轉將軍澳線調景嶺落車
睇住佢哋兩個喺地鐵玩得咁開心, 真係一個「好」字, 最主要係哥哥唔駛再叫我陪佢, 妹妹夠大個識得同哥哥玩了
落咗車經B出口行到巴士站搭上X797, 係今次開放日預備的特別車可以直到學院
喺正門口落車, 望去山嗰邊見到好大霧, 好似仙景咁
仲一落車就見到舅父一家, 講都唔信, 喺度撞到好多朋友
無仔細研究每一座大樓係乜東東, 只係覺得呢度都真係好大!
一直行先見到一個小小嘅展區,有好多義工消防員叔叔喺度介紹消防員常用嘅裝備
仲有一邊有義工叫大家下載手機APP可以認識更多消防員嘅嘢,當然如果你肯下載就會送個銷匙扣同埋貼紙俾你
呢個裝備係喺人哋隻手受傷嗰陣可以固定佢隻手,好似人哋量血壓咁
呢個見得多啦,唔駛講都知係咩喇...
行到去攤位區附近有架貨車同巴士,改裝咗成為一架流動宣傳車,上去睇吓消防設備
但係其實上到去上面得個逼字,咩都睇唔到,你想停低後面嘅人又上緊嚟!唯有快D落車
因為時間冇多,我哋選擇唔玩攤位遊戲,去周圍參觀先!因為時間得三個鐘,而我哋又差唔多三點先到
嚟到呢度見到好大架船呀!原來呢度係水上事故訓練場,估唔到真係有㗎咁大嘅船俾學員訓練,唔知會唔會有飛機呢?
哈哈!真係有個假人喺度扮俾人救!
入到嚟呢區係投考資訊專區/調派及通訊組展示區,消防員就係要通過呢D測試先可以成為消防員㗎啦!
哥哥拎住塊乒乓波板喺度做咩?原來遮住其中一隻眼去測試視力
哥哥要伸隻左手手指公出嚟,當哥哥指住邊個E字,哥哥就要用手指公指出E字嘅方向
唔知係哥哥視力未發展得好定係差咗!好多個細E字都睇唔到
出番嚟就突然落一陣雨,我哋企喺度避避雨同兩架車影相
知道3:45會有表演睇,所以我哋早早去覇咗個位先,跟住我同佢哋兩個就周圍去參觀
見到呢個蛙人就即刻過去睇吓,原來我都幾多嘢問!耐心嘅消防員哥哥解答我好多問題,佢仲反而問番我手上嘅鎖匙扣喺邊度嚟?
行到嚟呢邊有個好大嘅廢墟,呢度係特種救援訓練場,佢哋問起我呢度係咩嚟,我扮專家咁答佢哋話消防員都要練習地震嘅時侯點樣救人
呢一邊係一陣間巡遊會出動嘅消防同埋救護車
成班消防員圍哂喺度唔知做咩呢?
呢一系列嘅車其實都好少見,今次有機會同佢哋影到相都幾開心
呢架車成架紙紮車咁嘅?....大吉利是
其實係我大鄉里啫,如果邊個知道可以話番我知嗎?
嘩 連西鐵都有,點解冇海洋公園及360䌫車?不過我知道佢哋真係要去現場接受訓練
嚟到呢個交通事故訓練場!果然開口中,真係見到飛機
不過呢架飛機唔係咁像真喎!咩型號?我估佢係扮空難現場
哥哥見到呢個場景問消防哥哥係咪真嘅!消防哥哥答佢全部都係真㗎!不過撞車就係假嘅,因為要俾消防員練習點樣拯救傷者
呢度係空中拯救隊嘅訓練場,呢個哥哥好有耐性咁同我哋解釋好多嘢,其實我只係禮貌地唔想影張相就走,所以問咗一個問題,點知...哈哈哈,巡遊時間就快開始㖭.....
好在番到去都未正式開始,真係好多人呀!好在我哋都坐喺一個有利位置!
全部車總動員一次過出哂嚟!
最後嚟一張全家幅,場面好震撼呀!
向後望番過去真係多人到不得了,坐喺看台上面嘅人驚落雨所以坐到咁後,咁遠唔知佢哋睇唔睇到!
之後有三隻調查犬同埋佢哋嘅訓練員出嚟!以為會有咩表演睇,原來只係出嚟同主持人傾幾句
抬頭望上去消防徽章,其實依家都好少用斧頭,係咪要改過佢呢?
跟住壓軸表演就係滅火及救援示範,本來預定咗4:15先開始,但係大會提早咗開始,可能因為有上晝開放日嘅經驗,所以知道好多朋友都趕唔切玩攤位遊戲,時間太趕!所以下晝呢一場先有咁嘅調動
整個演出睇哂每一個部門的工作,不論係拯救被困傷者或救火,睇到呢個工作真係好需要Team Work,做指揮工作那個更加唔講得笑!
表演完畢lu...仲有大半個鐘我哋就番去攤位遊戲嗰邊繼續玩
估唔到呢邊都有得童夢城一下...大會又幾諗得幾週到喎!真係適合一家大細
大會預備咗好多套衫,所以一行埋嚟已經有得著,咩尺碼都有!叔叔一睇就知佢哋咩Size,冇得輸!消防員叔叔仲好細心預備多一套俾媽咪,如果唔係我哋都本來冇打算要著嚟影
結果就產生咗呢幅相出嚟!又真係幾靚
真係講都唔信,喺呢個開放日裡面撞到兩個舅父,媽咪同事同我舊同事幾家人,真係約都冇咁啱!
呢個場好壯觀!我同哥哥講呢個係消防員叔叔玩嘅遊樂場,係咪勁過你平時喺公園玩嗰D
離開咗之後我哋就搭番X797番調景嶺轉乘港鐵返歸啦!
呢D全部係我哋嘅戰利品!勁
Photo by CANON 5D Mark III, Len | EF 24-70mm f2.8L USM
呀劍評分: 8分
呀劍評語: 鍾意消防員嘅小朋友一定啱哂佢哋!地方好大,可以睇哂所有消防救護車,有遊戲玩,有表演睇,有消防員扮,真係無得頂!而且今次大會各樣安排都好好,交通方面一流,幾乎唔駛排隊,幾分鐘就一班車!不過三粒鐘真係唔夠喉!
(搭巴士嘅時侯聽到有人話呢個開放日可能唔會有下次,唔知係咪真㗎呢?)
消防及救護學院 簡介
位於將軍澳全新的消防及救護學院於2016年第一季啟用,新學院設有多項不同場景和不同種類事故的模擬設施,提供多元化的救援訓練,屆時消防和救護學員將有更多一同操練的機會,提高他們在緊急事故中的應變及協調能力,從而更有效地發揮救援工作的效率.此外,消防教育中心會提供互動及多媒體資訊設施和不同的體驗區,例如火場逃生及模擬滅火體驗區,讓參觀人士作第一身的感受,以推廣防火,火場逃生及急救知識.
地址
將軍澳百勝角路11號
交通
港鐵:調景嶺港鐵站專線巴士X797直達
日期時間
2016年4月10日(星期日)
第一時段:上午10時至下午1時
第二時段下午2時至5時


text:
深圳野生動物園 @深圳
9/4/2012 11:00
是次深圳遊緣起,係谷旁推銷所致.$78包深圳野生動物園加海洋天地套票,見平平地,又未去過,就不如趁呢幾日復活節假期上深圳遊一遊,順便擦餐勁.食過牡丹樓早餐,出發前往深圳野生動物園.由福民站出發,搭龍華線去到深圳北站,再轉環中線至大學城站.喺大學城站搭RMB$15的士就到動物園,全程大約四十五分鐘,都OK方便.
喺動物園正門口就落左車,經過一條勁長勁闊嘅迎賓大道就去到動物園入口.
團購嘅朋友,先去入口旁邊嘅遊客服務中心,換領正式入場券,仲有飲品同遊覽車優惠券.
"I'm Sleepy!" Hello Kitty
入園後,跟住地圖行一個圈.地方都OK大,比想像中企理.可能內地唔係假期,所以遊人非常少,行得都幾舒服.不過睇落來來去去都係果啲,俾人困住,無乜生氣,臭臭地嘅陸地生物同雀鳥.
中午十二點,睇左個群虎群獅表演,有十隻,八隻東北虎,華南虎,獅子,俾馴獸師點黎點去,啲獅虎就好似貓仔咁,走黎走去,跳黎跳去,都OK得意.
"Wearing a Cap" Hello Kitty Presents 海洋天地
團購套票包埋「海洋天地」入場券,唔好以為好多野睇,入面只有兩個大魚缸,同一個海洋劇場.
海洋劇場有高台跳水,海豚遊黎遊去,海獅頂下波仔等等.陣容一定唔夠香港個港狗公園咁勁,不過睇下無妨.老老實實,如果自己買票好似要另加幾廿蚊,似乎唔太抵,團購包埋就梗係要睇埋先走.
"Wearing a Cap" Hello Kitty Presents 猛獸谷
全個動物園最好睇嘅,應該就係呢個猛獸谷.咁岩一去到呢個虎跳峽,就睇到跳跳虎.樓上有工作人員吊起啲肉黎吸引老虎,咁啲老虎就要飛身跳高咬住舊肉,最後跌埋落水.睇就幾好睇,不過啲老虎下下嘭埋落塊玻璃度,睇到都痛.
猛獸谷裡面嘅猛獸係散養的,觀眾們喺上面嘅觀賞天橋望落去.猛獸多就多,不過好多都訓死左.最得意就係,遊客可以自費RMB$50一位,乘搭鐵箱車俾啲獅子老虎觀賞.工作人員會不停用食物黎引啲猛獸撲上架車度,車入面嘅人類就V哇鬼叫,喺天橋樓上嘅觀眾就覺得幾好睇.
呢個深圳野生動物園,係國家AAAA級精品景區.睇環境應該開左好一段時間,有一定程度嘅老舊同簡陋,不過都尚算乾淨企理.我地快行一圈,睇左兩個劇場,大約用左兩個半鐘.其實下午三點仲有一場「百獸盛會」大型表演,不過時間所限,放棄左.如果有時間的話,相信都值得一睇.總括黎講,如果呢個園嘅入場費要成百幾蚊的話,就真係貴得可怕,團購價七十幾蚊去行下就算,話晒台北果個木柵動物園,行足一個上午,入場費都只係四十蚊台幣,差太遠啦.


text:
講到兔仔,印象中細個時好似養過,不過就唔係記得好清楚.後來唔記得係死咗定係劏嚟食咗,總之就係唔長命啦.哈哈,新年流流講埋咁嘅,真係大吉利是!
其實兔仔真係好可愛,不過就可望而不可即.我係講緊讀幼稚園嘅時候,如果功課做得好,先生就會俾隻兔仔做獎勵.雖然只係揼個兔仔印喺功課上面,都已經不知幾開心.不過好慚愧,我功課上面多數都係黑豬仔.唔知而家幼稚園仲有冇呢樣,照理咁白痴嘅,𡃁仔冇可能會受.
自從大個仔之後,兔仔就只係一種肉類,而且多數係去旅行先會食.講真,兔肉又真係麻麻地好食,主要係嫌佢鞋.忽然諗起一套法國片,叫做「戀戀山城」(Jean de Florette),個男主角無啦啦走去山區養兔,結果搞到命都冇埋,真慘情!
唔知點解,雖然兔仔人見人愛,但係就成日俾人抹黑.好似龜兔賽跑咁,直頭係明屈隻兔仔啦.仲有,用親個兔字嘅都唔係好,例如兔崽子,兔子,兔兒爺.
點都好啦,新年流流一定要講番好意頭嘅,我就恭祝大家:
兔氣羊眉 - 其實我都唔知羊究竟有冇眼眉,總之就食住兔年嘅旺氣,一路威到羊年啦
兔起骨落 - 即係由年頭開始,餐餐大魚大肉,有骨落地
守豬待兔 - 一句講晒,不勞而獲,錢無啦啦自己飛埋嚟
狡兔三窟 - 已婚男士包完二奶包三奶,未婚嘅就一腳踏三船,齊人都冇咁過癮
講開又講,我以前成日搞錯個兔字同免字,自從有咗電腦打字就一天都光晒.當然啦,以我呢半文盲,倉頡根本冇可能會用到.好彩呢兩個字我仲識讀,用拼音輸入雖然係慢,起碼唔會搞錯先.哈哈,電腦真係好偉大嘅發明!


text:
係香港想親近大自然既機會真係比較少, 而想係香港搵一幅大草地, 可以任由你踩真係唔多選擇, 所以陶寶B自出世之後都未試過近距離接觸花花草草呢.
係Montreal個幾日, 真係日日都咁好天氣, 而當然周圍都有草地, 好多時一早出去嘆完咖啡就出去Backyard個花園同陶寶B玩吓.
呢度既紫外線指數真係好高, 唔覺唔覺就會好易曬傷, 所以時時刻刻都要做好防曬準備. 揸太陽油就一定要啦, 而戴番頂帽仔就更加唔少得, 不過呢隻陶寶B而家真係唔多鐘意戴帽, 你呢頭幫佢戴, 佢果頭自己除, 真係俾佢激C.
婆婆係backyard度自己種咗啲菜, 真係100%Organic架, 所以同陶寶B去睇吓呢個小農地先.
仲有婆婆種既花花呢 (莎拉唔知咩名既花呢), 不過陶寶B好似採花賦咁, 走去摵啲花瓣呢, 小朋友唔可以咁架, 要愛惜花卉架.
有花之外, 仲有個小水池, 因為係夏天關你, 呢朵蓮花開得好靚呢.
呢隻就係陪住莎拉渡過Highschool既小狗"BonBon", 佢今年已經差唔多13歲啦, 相信呢次會係莎拉最後一次見佢啦.
陶寶B有得係室外玩就特別開心呀, 因為所有既事物都係好新鮮及好新奇呀.
除咗俾佢係花園玩之後, 仲俾陶寶B去公園玩, 得佢可以赤腳踩草地呢.
哈哈哈, 佢個樣好搞笑, 可能覺得隻腳板吉吉地呢, 所以極之好奇去摸啲草呢.
之後仲索性座係草地上面玩, 探索呢種新事物. 加拿大有好多松樹, 所以公園地上有好多松果, 陶寶B見到初時都係放係手中玩吓, 到最後就總係放入口呢, 真係反應慢啲都唔掂, 好似同佢玩眼明手快咁呢.
莎拉好鐘意呢張相呀, 因為陶寶B既笑容真係好Pure. (仲明顯見到有滴口水呀!)


text:
2016年10月18日星期二
2016年10月14日星期五
間接做善事
食過曲奇同蛋糕,又收到本精美食譜,咁順便幫吓老友忙都好應該呀!
Ernest 媽咪有啲包裝食物想送俾有需要人士,但又唔知捐去咩地方好,我突然想起灣仔一個商場裡面長期放咗一個紙箱喺度,有心人可以將食物放低,等有需要嘅人取用.反正我轉車返屋企時必定要經過呢個商場,咁都係順手啫,施受雙方都有得著,我呢個 "中間人" 都間接幫手做善事,哈哈!
多謝!!
Ernest 媽咪今日送咗本食譜俾我,係仙姐嘅《點點我心》.
一向都好鍾意仙姐嘅食譜,尤其係中式點心,做出嚟成品特別合心水,各方面都恰到好處,因為仙姐通常都習慣將個食譜整 N 次咁多,邊做邊調整食材份量,直到自己完全滿意為止先將食譜公諸於世,所以佢嘅食譜一定信得過,而且一定可以成功整到,唔似得有啲食譜咁整幾次都唔成功,根本就係個食譜有問題,又或者係刻意將所謂嘅 "秘方","秘訣","秘技" 收埋,唔係完完整整咁跟大家分享,用咁嘅心態去出食譜,不如唔好出好過啦,我自己就覺得同扼錢都無乜大分別!!
2016年9月26日星期一
韓式涼拌菜
2016年9月21日星期三
抹茶雙色麵包多士 Duo Colour Maccha Toast
每年中秋都已經叫咗老表同表舅母唔好買嘢俾我,一來費事玩交換禮物,大家都可以慳番唔使破費兼嘥時間去買嘢,二來邊有長輩買嘢俾後輩㗎,都唔合禮節,不過年年最終都係有禮物收!
今年整咗條麵包俾佢哋做回禮,一來知佢哋一定會食,二來夠哂輕身,唔使老表拎餐死咁辛苦!
一念素食
呢兩個禮拜超級忙碌,幾乎每日都要出街,都無乜時間可以坐低寫 blog,依家個 schedule 開始回復正常,可以慢慢寫番之前想同大家分享嘅嘢.
每年嘅中秋我都會食齋,因為係十五嘛,Ernest 媽咪知我中秋要食齋,所以特別請我去咗 HKU 嘅「一念素食」食 lunch.其實自從媽咪走咗之後,咁多年嚟都好似只係試過一次中秋做節食飯,所以我已經對 "團圓" 呢個字變得好陌生,今年中秋有老友一家同我一齊食飯,我當係做節㗎喇!
2016年9月14日星期三
海藻糖
早前 Ernest 媽咪送咗包海藻糖俾我,佢話用佢嚟整 muffin,個 texture 會相對鬆軟濕潤,我自己都試過好幾次,發覺效果都真係唔錯,所以都想同大家分享一下呢隻糕餅嘅 moisturizer!!
2016年9月11日星期日
花素蒸餃
媽咪係食全素之前,一向都唔會揀食,但印象中有兩樣食物佢係特別鍾意嘅,就係豌豆黃同花素餃.
Facebook 個相片回顧,就提醒咗我原來五年前嘅今日,我就用開邊綠豆代替豌豆整豌豆黃,今年我就蒸咗親手包嘅花素餃送俾媽咪!
2016年9月10日星期六
手語
一個唔識英文又唔識普通話嘅語言白痴,居然一生中比一般人學多幾種語言,真係攪笑!!讀書時 "被迫" 學習意,法,德三種語文,成績就當然唔好啦,依家就仲犀利,連手語都學埋,真係人都癲!!!!
一直努力搵工,搵足年幾兩年都無著落,心都開始慌,因為穀種都睇住一直減少落去,所以都決定唔再淨係搵番老本行工作.上年一次搭巴士時,喺電視度睇到一個福利機構短片,話香港依家仍然好缺乏手語翻譯,好多聽障人士都好需要翻譯服務,鼓勵多啲人入行為聽障人士提供翻譯服務.當時即刻諗到呢樣工作都唔錯,一來可以幫到人,為聽障人士跟健聽人士互相溝通作橋樑,二來自己又可以多條出路選擇.正當我搵工搵到灰爆嘅時候,突然諗到早前幫過手做義工嘅組織,會唔會有工作機會或轉介,於是就 click 入網站睇睇,點知一入到網站,第一樣見到嘅嘢就係手語課程開班招生,而且學費都唔貴,負擔得起有餘,真係唔即刻報名都對唔住自己!!
2016年9月5日星期一
和風沙律 & 迷迭香焗薯
訂閱: 文章 (Atom)


text:
2006年1月28日(六)
今日我地去登別, 主要目的地係登別依達時代村, 熊牧場, 地獄谷. 我地搭JR去到登別, 然後再搭道南巴士往登別溫泉出發. 因為D巴士根本無每一個站既「站名一覽」可以參考, 上到車只能夠睇顯示牌先知道下一個站係咩. 我本來check好晒D巴士時間, 知道邊班巴士先會兜入時代村. 我見到顯示牌話下一站係時代村入口, 於是我地就係果個站落車, 但發覺果度人影都無個, 淨係得個時代村廣告指示牌指住條路上山, 於是我地都只有沿路行上去, 好彩到最後都無行錯路. 但後尾發覺原來我地落錯站, 我地落車果個「時代村入口」原來係指車輪進入時代村既入口, 而時代村門口其實仲有一個巴士站, 我比果個「時代村入口」既顯示呃佐, 搞到早佐落車, 唔怪得果個站得我地兩個人落車, 好傻瓜~!
入到時代村當然首先聽到廣東話, 跟住見到旅行團, 好彩個團之後就走佐, 佢地走晒之後成個時代村差唔多無晒人咁濟, 我地好似包場咁, 影D相係見唔到有其他遊人係度, 好正呀! 個時代村唔算好大, 好快就可以行晒. 不過我覺得裡面做野既staff都幾慘, 星期六成個時代村都無咩人既, 又凍又落雪, 係裡面做野都幾悶.
之後我地再去熊牧場, 搭纜車上到去之後, 發覺個場好細好細, 同埋冬天去既話好多小動物都無得睇, 真係淨係睇熊, 所以我奉勸大家如果去既話, 唔好揀冬天去呀, 真係好唔抵! 不過D熊好可愛, 隻隻都懶懶閒咁攤係度, 有D遊人買佐D食物餵佢地, 佢地竟然識揮手指示D人掟D食物比佢地, 真係好搞笑呀~ 好可愛~
之後我地就去地獄谷, 再行下溫泉街, 因為由登別溫泉返登別JR站既巴士都幾疏, 同埋D巴士落到JR站之後, 係要等好耐先有JR返札幌, 所以我地都覺得幾無奈. 但我地覺得咁樣係登別盪都唔係辦法, 所以我地決定搏一搏: 本來班巴士17:50先會落到JR登別站, 但17:48分架JR就會由登別開往札幌, 我地諗住差兩分鐘, 試下搏一搏, 希望架巴士可以早少少到, 可以趕到48分班JR. 但日本人實在非常準時, 我地落到JR登別站真係剛剛好17:50, 我知JR一向好準時, 但都行埋去JR站睇下班車係咪真係走佐. 去到見到個顯示牌仲顯示住17:48往札幌呢班車, 問下車站職員, 原來呢班列車delay佐, 個職員剛剛答完我地問題, 架列車就到勒, 估唔到JR咁準時, 都比我地遇到delay(果日無咩雪架喎), 真係估唔到我地可以趕到呢班車返札幌, 好開心!!
返到札幌後我地即刻追番之前因航機折返而無佐既一日行程, 我地嗱嗱臨去時計台影相, 去札幌電視塔, 去味之時計台食拉面, 終於都食到北海道既拉面啦, 好好食好感動呀~~ 之後都無咩地方好行, 所以好早就返酒店勒.


text:
一路以來,我既認知Bio Oil 係For 懷孕既媽媽使用
又或者開過刀,身體上有一些疤痕既人仕
而同時想減淡疤痕的人仕,就絕對是會使用這一款的Bio Oil 吧
不過如果好似我呢d 又未有需要既人仕,跟本就好似冇咩用處?咁要黎做咩呀?
早前就出席到Bio Oil 舉辦既小小Wokrshop
又等下小妹睇下究竟呢枝油除左可以淡疤之外仲有咩攪作先?
呢枝Oil Bio 由1987 年開始面世,一路以來只係做係皇牌護膚油,
我都聽過不少朋友去歐遊都帶呢個番香港做手信.
直到三年前,2012年開始引入呢枝好用既Bio Oil 係香港發售啦
仲有兩枝既唔同既Size 比大家係唔同時間放係手袋/係屋企使用既
而係今年既八月一號仲推出左一枝200ml 既份量
價錢都只係$250/200ml
真係唔講唔知可以抵到咁,我就已經即時買左枝懷孕既媽媽啦
而每枝既盒底都有一個製造日期
大家就可以安心使用,每枝都可以保儲三年既
當然開左既就盡量快d 使用啦
咁我講左咁耐?Bio Oil 究竟有咩咁好用呀?
除左係可以可以淡紋之外,仲可以做護膚架
係唔係估唔到呢?因為我都係第一次知道原來係可以做護膚
或者大家有用過呢枝油,一定喂,呢枝野好油架啵
淋架啵,點樣可以搽係面度呀?
因為今次呢枝既Bio-Oil 蘊含了專利成分PurCellin Oil™
所以今次d 油都唔會好似之前咁油淋淋啦
而今次化妝師仲教左我地利用Bio Oil 點樣用係身體同面部啦
首先就可以將d bio oil 滴幾滴係浴缸就可以令肌膚充滿滋潤,
然後就可以印乾,千祈唔好抹乾呀咁就可以令肌膚放鬆同時又可以
令肌膚回復光澤既,有時做野好辛苦當係香薰油都係一個唔錯既選擇黎架
第二呢就可以用係面膜上面啦,或者你會話即係點呀?
就係敷面膜之前搽少少係個面度,然後就可以敷番個面膜
就可以快強吸收力同時又可以加速滲透力啦
第三呢都係用係面部既,當係平時洗完面啦,做埋爽膚加埋精華就可以搽上呢個Bio oil 啦
除左可以滋潤肌膚同時又可以去紋去斑仲可以均勻膚色tim
當然少不了可以用係手既位置啦,就係搽完d Bio Oil 再敷上手膜手套
再按摩一下,你隻手仔唔滑就真係假啦
其實真係唔止咁少架,但係
或者曾經用過呢枝油既朋友都同我講一句,
呢一枝野真係好淋呢,冇可能用到係面上面
但係由於今次呢個成份已經有新配方PurCellin Oil™
所以雖然佢都係一個油份既產品,但係今次小妹測在手背又覺得佢
未去到我平時既按摩油感覺(即係成手都係油)
而且它的清爽度又真係蠻高的,起碼我輕輕推開後唔洗一陣都吸收哂
當係平時你有時都會搽油係肌膚既朋友我覺得呢一款會更加岩大家既使用呢
當時最大家期待既一個環節就係請左一位靚媽唐寧小姐
同我地Share 左佢係陀兩位小朋友既時候點去使用呢枝Bio oil ,
真心講呀,佢點都唔似兩位小朋友既媽媽
佢仲係好似我細細個睇佢做戲咁既樣,依然咁童顏
佢就同我地分享原來佢係未有妹妹開始都已經使用緊呢枝Bio Oil,
主要係想將肌膚Keep 住有彈性
加上有時係夏天我地有減肥或者廋左d ,產生左d 橙皮紋都可以減淡架不過當然都係個句,岩岩有左Baby 又未去到可以公開既時間
就千祈唔好用住啦,因為當中有少少成份會有機會影響岩岩小Baby 架
第二個最期待既環節就當然就係整小手工啦,
因為今次大會也準備了一些跟bio oil 當中既成份係一樣既乾花
給我們製造兩款既小手工,包括有乾花頸鏈同乾花燈膽
而小妹絕對是破壞力強人仕,我已經打爛左幾個燈膽
最後差不多裝飾才是自己做.還是簡單的花花頸鏈最岩我玩
看看唐寧的乾花燈膽真係好鬼靚,佢真人都好靚
經過今次既活動,令小妹完完全全認識這一枝Bio Oil
原來Bio Oil 唔係只係懷孕中既婦女使用,唔單止去紋去斑
仲可以滋潤肌膚,增加彈性,加上成份也比較天然
主要利用不同既花成份去處理,大家可能問點解頭3個月唔用得?
因為當中有玫瑰同薰衣草花香味道,有機會會影響頭三個月既胎兒
加上岩岩頭三個月bb 先開始慢慢大,過左3個月先慢慢搽黎防紋仲未遲既
我已經用左它做手膜啦,真係肌膚滑滑呀!!
而家佢最新呢枝200ml 都係250蚊枝咁抵買你唔會唔試架嗎?
今次介紹的Bio Oil 會有三款不同既Size 可供選擇
就好似可以擺係手袋隨時拎出黎用都冇問題既 $110/60ml
仲有大枝一倍,岩哂可以搽哂成面既朋友啦,價錢仲抵買 $180/125ml
最後就係今個月先推出既 $250/200 ml ,真心覺得最抵買就係呢枝
所以已經決定會送比我d 大肚朋友仔
如果你都有興趣買既話就可以到以下地方選購
各大萬寧﹑屈臣氏﹑莎莎及華潤堂
希望你地都喜歡小妹既介紹啦
想隨時留意小妹既Blog 既動態及生活點滴
記得要Like 我既專頁啦


text:
平時嚟紅磡多數夜晚多,皆因嚟親依區都喺因為有白事出席,不過,上次朋友介紹嘅Seafood Stand,喺間好有心嘅漢堡小店,亦見到紅磡已經成為另一個搵食地區,好幾條街更有食街嘅影子.今次,難得喺中午到訪,皆因約咗表姨甥女食午飯,Cafe Charm's亦喺朋友推介.
估唔到,連食晏都咁旺場,好在我哋約得早,唔使多點等位,但食完都成經兩點,反而門外有更多人等位.鋪位呈長形,所以,空間一直向入面延伸,地方頗大,裝修簡約中顯出一份高雅,因為近門口有套藍色絲絨梳化椅,既坐得舒適,又可以細看街上百態,自然成為搶手位,不過,整間餐廳都喺一派輕鬆咖啡室格局,趁着星期六,日嚟食個午餐或下午茶,的確優哉游哉.
星期日無午餐供應,但散叫睇落價錢亦唔貴.菜式嘅選擇唔算好多,攤開餐牌4頁顯示晒,類別包括小吃及沙律,意粉及麵包,自家製和牛漢堡,全日早餐,窩夫及甜品,各款飲品,但睇落款式喺貴精不貴多.
經典凱撒沙律 $58 (加海蝦+$18)
除選配加海蝦,亦可以加配雞扒或煙三文魚,同樣都喺額外加多$18.啲沙律生菜冰涼爽脆,車厘茄亦好鮮甜,醬汁撈得勻巡又唔會太厚身,食落有點點鹹鮮味,應該如傳統做法加入鯷魚;此外,海蝦又大隻,入口爽彈.咪睇沙律好似將啲材料撈埋一齊就喺,手勢都足以影響個味道,今個凱撒沙律絕對喺高水準作品.
焗芝士牛油鮮菌薯皮 $52
薯仔類菜式一向都好鍾意食,炆薯仔,炸薯條,薯蓉,焗薯……等等,焗薯皮更喺喜愛嘅菜式之一.睇啲薯殼,就知用上美國大嘅薯種,同埋為吃食落有份脆口感,薯肉都刮到好薄,少少肉連皮,確實幾香脆,加上好多菇菌同芝士,濃香惹味.食嘢小弟就特別留意啲細節位,咁先睇得出間店做菜用唔用心,除咗面層嘅芝士睇得到用上巴馬臣加車打兩款芝士外,伴碟沙律菜嘅黑醋更喺食得出搵糖煮過,味道唔會得個酸字,質感更喺厚身啲.
明太子煙肉忌廉意大利粉 $76
個意粉煮得好咬口,口感剛好,而個忌廉汁好香滑,內裡加入唔少明太子,所以,食每一炷意粉都食到,而且,味道又帶點辛辣,加埋紫菜絲,煙肉碎,惹味香口.
鮮奶咖啡 $36 / $39
嚟到咖啡室,鮮奶咖啡喺小弟首選.差$3,就梗喺要杯大啦,拉花喺複雜嘅天鵝圖案,印象分自然大大加分.唔使攪就咁入口,唔喺因為要保持個圖案唔化,而喺如果撞奶泡撞得好,夠均勻喺唔使攪都飲到嗰份平均嘅感覺.眼前依杯鮮奶咖啡的確唔錯,算平均,味道亦醇香,口感柔滑!
迷人水果茶 $42
表姨甥女就較為想試試啲果茶,所以,水果茶就啱晒佢.小弟亦倒咗一小杯嗒吓,茶味唔算好濃,所以,亦唔做搶咗水果嘅果香味,內裡有火龍果,青蘋果,紅蘋果,橙等等,飲落茶中有滲出少少果香.咪睇佢只喺果茶一杯,細節位就喺套杯具,純白加襯凹凸暗花,高貴典雅.
焦糖香蕉雪糕窩夫 $78
店內嘅甜品除是日芝士餅外,主打就喺窩夫,一共有6款選擇,窩夫亦喺表姨甥女嘅心水甜品.只賣$78我覺得絕對超值,因為淨食個窩夫時你會嚐到濃濃蛋香,質感又夠鬆脆,而焦糖香蕉更為出色,香蕉面薄薄一朕焦糖,焦香脆口,啲蕉又夠熟;再者,雲呢嗱雪糕球清楚睇到粒粒雲呢嗱籽,足證唔喺平價貨,事後知道喺用上Movenpick品牌,怪不之得軟滑而富奶香,整件事變得就喺美味!
除咗星期日啲後生仔起身晏,嚟食午餐都晏啲,其次,佢啲窩夫真喺好掂,估計亦喺過咗兩點都仲咁多人等位嘆下午茶嘅原因.Charm意解魅力,魔法,Cafe Charm's絕對可以讓人感受到食物嘅話喺有份美味嘅魅力!
個人評分
味道:9/10
環境:8/10
服務:8/10
抵食:8/10
平均每人消費:HK$200
餐廳資料:
Cafe Charm's
紅磡黃埔新天地3期百寶坊地下G27號舖
3480 6386


text:
劇情講黎耀祥激嬲劇中老婆胡定欣同埋個女,於是搵張可頤陪佢一齊行玩具店買禮物氹番個女,問黎耀祥之後會唔會同張可頤發展婚外情,佢話要保密,唔講得住!
無綫新劇《法證先鋒Ⅲ》上個禮拜五(一月廿八日)响九龍灣拍攝外景,因為佘詩曼受傷辭演,臨危受命頂替做女主角嘅張可頤當日亦有埋位,唔介意執二攤,專登剪短髮配合角色嘅可頤仲話等咗七年終於可以再同黎耀祥拍劇.
「我哋之前合作過《楚漢驕雄》,七年後嘅今日祥仔已經變咗視帝,黐住佢可能我運氣都好啲!」
好似執到寶咁,張可頤仲開心到踢爆黎耀祥顧住減肥,唔肯陪佢一齊食飯:「我見佢食得一條蕉,再飲咗碗湯咋!辛苦過啲女明星呀!」
秘密大公開,黎耀祥解釋:「我拍《義海豪情》其實瘦咗十幾磅,不過我太易肥,唔節食唔得啦!而家淨係可以飲湯同食蕉.(怕唔怕開工頂唔順?)猩猩咁大隻都係食蕉啦!劉華長期唔食飯都得,我冇六嚿腹肌之嘛!」嗱嗱嗱!劉華話自己有食飯 o架!詆譭劉天王,黎耀祥你又唔乖嘞!
係女人都貪靚,張可頤無時無刻都會叫工作人員補妝補唇膏,高清年代,無辦法.
有小妹妹 fans嗌合照,張可頤即刻踎低影番張靚相.
黎耀祥都有 fans,不過,係師奶,拍咗咁多年電視劇,果然做到師奶殺手.


text:
還記得我早前响wedding expo 好衝動之下join 咗新婚情報嗎? 尋日就第一次試衫
我大大話話都唔知試咗幾多年, 因為我同丙丙個樣都好young, 所以太成熟的我地唔會要. Katie 知我地心意, 一早選擇咗d young look 比我地.
首先係選紅色敬酒, 自己本身好鐘意紅色旗袍, 不過因為係blue lable 要加錢,所以都係放棄了, 取而代之係紅色金線, 佢地話親金器好睇D 喎
EG 我選咗深綠色有孔雀個件, 但係都驚燈光唔足夠時會睇唔清楚
另一件EG 我要咗金色小花, 都幾grand 架, 而另一件係紫紅色通花. 有水晶
本來我地只有3件EG, 但係4件中唔知out 邊件, 所以佢話幫我keep 曬4件先... 都係超好人
好啦, 到WG, 我鐘情於好grand, 超多水晶個d, 老實說, 佢比咗件blue lable 我真係好靚, 不過我真的不想在這兒花太多金錢, 所以都係唔加錢了, 但其次個件又比人keep 咗, 因為佢未選衫, 所以跟本唔知有無, 唯有要咗第3 至愛啦, 之不過我都有d worry, 佢比我試果d wg 都幾舊下, 仲有小小dirty, 雖然佢話有新, 但如果無咁點算呢?
Lazy 的我連褂都响佢到JOIN, 但係佢只係拎咗2件比我, 一件係小五福, 而另一件係帶紅多d, 最後當然要小五福啦, 不過sister 話佢好舊, 到時再轉衫先算啦
超超超lazy 的我地又响佢到join 男禮, 仲唔記得upgrade 去red label, 普通果d 連丙丙平時的西裝都不如... 但係我地無帶裇衫去, 所以遲d 先再揀, 要乜好呢?? 真係要睇下
我估我地得閒要去下婚紗展, 睇下佢有乜新衫, 我覺得佢唔係拎咗好多件比我試, WG得個5件.. 太小了, 真係要睇清楚自己鐘意d 乜.


text:
一早好興奮就去啦,點知去到先知,搭mickey車要比錢既,點解唔係好似hk咁,唔駛錢架,不過是但啦,唔通唔搭咩(原來真係可以唔搭架,可以只係行入去,總之就唔比個400 yen啦)
一落車我就好興奮,係咁跳係咁走,一入場就見到我既最愛chip & dale仲有個隻女仔,不過影左出黎,個女仔好醜好得人驚,哈哈
影完chip & dale,我居然唔記得左影花圃呀,不過算啦,好似hk個花圃令d,好啦,首先我地就去tomorrow land,我最想就係去space mountain,噓~~~死咩,維修,亞jim就話想反巴斯啦,哈,冇人排既,唔知點好,睇3D個度又好多人喎,我地唯有去第二度啦
第一個反既game就係馳車天地,唔好反既,好臭同埋慢,又唔可以撞車,所以有d失望
Anyway,我玩下又影下相,又買下野,都可以好開心架喇,最開心就係買左beauty & the beast入面個tea pot同杯囉,真係好靚架,um..仲有就係買左好多accessories,耳環呀,扎辮呀,同掛飾我都啱呀,仲有仲有,仲有一樣好開心好滿足既就係同左7個小矮人影相仲有木偶呀,呢d公仔hk都係未架,同佢地影到真係超開心呀
Um…玩完一輪就去左食野啦,冇咩特別,都係一d又貴又唔係好好食既野啦,食完野又反一輪,好快我地想反又有開既game都反完lur,咁就出返大街一間連一間既shop再行行行,不過已經冇咩好買喇,野食我又唔啱,只係買左d好令既相簿囉,400 yen一本,都ok啦,放下平時d相都幾令架
我初初仲以為tokyo disneyland係好似hk咁,有煙花,原來佢地只係有夜晚巡遊,不過我地冇睇呀,大家都冇興趣,反完,買完,我地就走走走
夜晚返池袋去左餃子城同雪糕城,d餃子好好味呀,不過食下食下都幾貴,食下幾百蚊都唔係好飽,再去雪糕城揀雪糕啦,不過我揀個d唔係好好味,我又咳,冇食晒就走lur,拎左上酒店,不過佢地既命運都係冇人要,到最後一日時就比我地掉左lur


text:
上次喺 Louisa 屋企食咗佢跟 Titan Tsang 個 recipe 整嘅 "高級" 香蕉蛋糕之後,佢話下次想試吓用全麥粉整,睇吓會唔會好食啲,咁我見自己又好耐都無整過香蕉蛋糕喇,加上又即刻諗起我有呢個 recipe,噉噚日 day-off 咪冒住 "熱死" 嘅危險開爐焗嚟試吓囉!
唔係講笑 o架,噚日雖然又熱又翳焗,但都無乜點出汗,但當完成好麵糊後,一開爐,嘩,即刻成身汗係咁流,企喺個爐隔離洗番乾淨哂啲用具時,真係好有做高溫瑜珈 feel!
蛋糕不但鬆軟,仲充滿住香濃嘅 香蕉味同麥香味,加埋一杯咖啡 蛋糕材料: 飾面材料: 以上材料份量可做 3' X 7' 長方形蛋糕一個. 食譜係出自 Anita & Sanny @ Jam Bakery 嘅《日嚐甜品》. - 首先將所有粉類過篩 3 次;兩隻雞蛋拂打成蛋液;香蕉放入攪拌機內打成香蕉茸 - 牛油於室溫放軟後,用電動打蛋器打至軟身,跟住分次加入黃糖打勻. - 量出 80 克蛋液,加入牛油霜裡面拌勻. - 將香蕉茸加入,拌勻. - 跟住加入粉類,盡量輕手及快手將麵糊以切拌方式攪勻,一見到所有粉類完全混 - 將麵糊倒入蛋糕模,用膠刮抹平表面. - 將兩隻香蕉切薄片,均勻鋪喺麵糊表面,然後再將肉桂糖灑喺面. - 放入已預熱至 180 °C 嘅焗爐內焗 45 分鐘,咁就完成.
或伯爵茶,就可以享受一個悠閑嘅 afternoon tea 喇!
牛油 70克
黃糖 30克
雞蛋 80克
全麥粉 90克
低筋麵粉 90克
泡打粉 1湯匙
梳打粉 1茶匙
香蕉 200克
香蕉 2隻
砂糖 適量
肉桂粉 適量
;砂糖與肉桂粉拌勻.
合就要即刻停手.
蛋糕材料:
飾面材料:
以上材料份量可做 3' X 7' 長方形蛋糕一個.
食譜係出自 Anita & Sanny @ Jam Bakery 嘅《日嚐甜品》.
- 首先將所有粉類過篩 3 次;兩隻雞蛋拂打成蛋液;香蕉放入攪拌機內打成香蕉茸
- 牛油於室溫放軟後,用電動打蛋器打至軟身,跟住分次加入黃糖打勻.
- 量出 80 克蛋液,加入牛油霜裡面拌勻.
- 將香蕉茸加入,拌勻.
- 跟住加入粉類,盡量輕手及快手將麵糊以切拌方式攪勻,一見到所有粉類完全混
- 將麵糊倒入蛋糕模,用膠刮抹平表面.
- 將兩隻香蕉切薄片,均勻鋪喺麵糊表面,然後再將肉桂糖灑喺面.
- 放入已預熱至 180 °C 嘅焗爐內焗 45 分鐘,咁就完成.
出爐啦!
呢個係整俾 Louisa 嘅,等佢可以試吓自己嘅 idea 嘛!
Notes:
- 全麥粉過篩時,較大嘅麥粒會過唔到篩,所以之後必須要同其他粉類混合拌勻.
- 飾面香蕉唔好預早切定,因為到整好麵糊時已經變黑哂!
- 如果你成日都做唔到鬆軟嘅蛋糕 texture,可以考慮好似我咁全程都用電動打蛋
器作攪拌,我已經實驗過無數次,一定掂!
樣恐怖事件俾大家聽,平時焗完蛋糕之後,通常我都唔會脫模,就咁成個擺喺度攤凍,之後就用錫紙冚面封好,再放入雪櫃,一向都相安無事.但係今次就出事啦,今朝我無意間見到錫紙面無啦啦多咗幾 "擘" 黑色嘢,心諗,點解無端端會咁污糟 o架?用手摸吓,依,濕濕哋 o架喎,再睇真啲,原來唔係黑色,係張錫紙穿咗好多個窿呀!!!! 你哋睇吓張相就知 o架喇!
P.S. 講
跟住我就即刻打開張錫紙,睇吓蛋糕裡面有咩事,唔通有蟲蟲咬穿咗張錫紙爬入去食蛋糕? (Hm… 梗係我整啲蛋糕太好味啦,連蟲蟲都忍唔住要試食? ) 原來所有錫紙穿窿嘅位置,都係掂到啲香蕉 o架!
因為我諗住今日會食,所以噚日攤凍完包好無放入雪櫃,可能因為我屋企太熱,加上香蕉糖份太過高,產生咗化學作用溶咗咗張錫紙呀!好彩我噚日裁張牛油紙時,預留咗好多紙口,咁我就將佢覆蓋喺蛋糕上面,之後先再冚錫紙放入雪櫃囉!
平時係用大模整,蛋糕一定唔會發到同模邊平口,所以錫紙掂唔到蛋糕面,同埋無整香蕉飾面呢!今次就用咗個細模整,個蛋糕發到好高,高過哂個模,仲整埋香蕉飾面,實掂到張錫紙啦,仲唔死!!所以 blog 友們要留意呀!
真係好驚呀!


text:
早上都係部屋食, 我對和式早餐不太懂欣賞, 尤其是燒魚
食完走出房間庭園拍照
一邊CHECK-OUT, 一邊欣賞庭園也不錯
揸車出溫泉街, 超大風啊
影左一陣相就出發去和歌山, 長車程, 超過4.5小時
起初都無咁大雨
沿路經過丹波篠山休息站
越落越大雨, 仲要好大風, 去到大阪市又塞車
原來係爆彈低氣壓
我去大阪其中一個休息站去洗手間時又掉帽子, 已經係第二次落車時跌帽, 我仲好鬼鐘意頂帽, 唯有一去到和歌山D百貨公司就買, 仲要同婆婆爭買特價帽
第一次去和歌山, 我訂左近JR既站, 呢邊好似好靜, 我地唔知去邊度食飯唯有去COCO一番屋
原本都無MUD期望
店員幫我地落ORDER, 個女仔超重關西腔..... 我原全聽唔懂佢講咩 <--- MUD你識聽日文嗎????
叫左個期間限定炸雞梅味咖哩飯, 和歌山店強調佢地用自己縣出產既雞, 無病氣
真係即炸嫁
好好好好味呀
呢款係野菜炸雞, 一樣咁好味, 諗起都好想食
我住呢間DORMY INN 只係7990YEN一晚
晚上9:30酒店有免費拉麪供應, 呢度無高山咁混雜
房間都好新淨, 呢D設施似曾相識
個晚有SMAP X SMAP, 好耐無睇, 嘉賓係KEENU REEVES, 仲有久違了既赤西仁


text:
2015/11/23
幼稚園秋季親子旅行2015
2015/10/7
莎拉還記得細個時幼稚園既旅行居然係由學校既後門行去前門入返學校, 之後就全部同學仔坐係操場度野餐, 呢個記憶真係記憶猶新. 今時今日既幼稚園就唔同啦, 有真正既旅行之餘家長仲可以一齊去.
今次學校安排咗去大棠有機生態園玩, 早上9am就係學校集合出發, 係旅遊巴坐定定就出發啦!
陶寶B興奮就一定, 不過其實莎拉都同樣期待今天既學校旅行, 因為可以從中觀察及認識陶寶B既同學仔喔.
等我介紹吓, 呢個就係我既朋友仔1號.
每一位入場人士都已經包了4張coupon, 而coupon係可以用嚟玩園內既活動或者買食物/飲品.
陶寶B見到呢架牛牛車就衝上去, 車上有咩玩, 咪就係有個丁丁可以玩囉.
另外園內最受歡迎既活動就係滑梯及秋千, 小朋友眼中既至愛之一呀.
滑梯係我既至愛呀!!!!
仲有繩索陣玩呀, 不過陶寶b爬了一兩步就唔玩啦, 因為好難爬, 面上出現少少驚既表情, 之後就唔再玩要落番嚟啦.
呢個生態園既遊人主要都係幼稚園或社福機構既旅行團, 所以人不會太多. 話明生態園當然有動物啦, 小朋友仲可以用Coupon換一些紅蘿蔔餵羊仔及兔仔. 起初陶寶B都唔夠膽餵羊仔, 因為啲羊仔實在太熱情嚟搶食紅蘿蔔啦, 所以佢就轉移去餵兔仔, 因為兔仔細細隻呀嗎.
不過一輪熱身之後, 最後陶寶B都無咁驚啦, 餵羊仔成功.
園內好多設施都係特別為小朋友而設既, 例如呢個”搵笨”魚魚遊戲, 點樣搵笨?! 咪就係你用佢個紙網係永遠都無法捉到魚仔既, 不過無所謂啦, 玩吓姐.
捉唔到魚仔就轉去餵魚仔啦, 幾個小朋友圍埋一齊去餵魚都好開心.
全個生態園最想玩既就係騎馬啦, 因為騎馬唔係度度都有得玩. 起先都膽心陶寶b會驚唔敢玩, 但係原來小朋友係會互相影響架, 陶寶B見到排隊既同學仔好定咁騎馬,所以佢都好定定咁去玩. 戴咗頂騎師帽先, 準備好未呀?!
雖然只係騎咗一圈, 但係2張Coupon就可以有個騎馬初體驗真係唔錯呀.
騎完馬就諗住去馬房俾陶寶B試吓餵馬仔啦, 點知佢驚到要出番去呀, 咁就唯有莎拉自己去餵馬啦.
叫陶寶B再入去馬房就點都唔肯, 係馬房出面影吓相就可以.
Subscribe to: Post Comments (Atom)


text:
July 7, 2016, Thursday
實在太累, 昨晚瞓得好好呀! 亦都可能係身體己經適應了時差, 調節到加拿大時間.
酒店的早餐比較簡單, 但足夠就得啦. 加拿大的Waffle 好好味, 烘吓少少脆仲好味的. 我們在三家姊屋企都有食, 搽花生醬鍊奶, 好味呀!
食完早餐, 我地出發去Quebec 最大嘅國家公園. 呢個國家公圍, 開車都要兩個小時先行得哂. 我地無咁多時間, 只係入去睇睇, 遊湖兼睇瀑布.
臨離開Mont Tremblant, 我地停响公路邊, 落車影番張靚相
昨天行唔到去湖邊, 去到國家公園, 就去湖邊睇吓.
但天氣唔好又落雨, 我地影吓相就走啦.
景色好靚, 影番張Panorama, 相中人就係我四哥, 佢好鍾意釣魚, 見到個湖, 忍唔著又去車尾攞的釣魚工具去釣魚. 四哥咁鍾意加拿大, 就係佢每個星期都去釣魚.
行完湖就去搵瀑布. 哈哈, 其實去完Niargara Fall, 呢的就係小兒科.
天色唔好, 仲不斷落雨, 我地離開Mont Tremblant, 開車去Montreal.
去到Montreal, 大公子話帶我地去食呢道好出名嘅Poutine, 哈哈, 又係嗰的好多汁嘅薯條. 佢話試完Poutine仲可以去對面食燒雞. 姊夫即刻阻止我地, 佢話今晚要留番個肚食法國餐呀!
咁我地梗係聽話, 買咗兩客大家share 食, 好彩咋, 的Poutine的汁好鹹, 我就真係覺得唔啱口味啦. 不過大家都食到興高彩烈.
我們留意到Montreal好多人踏單車, 單車專用區仲好闊添.
跟著我地開車到酒店Check-in, 今晚住近China Town嘅Holiday Inn. 呀!
酒店客電梯大堂, 整個幅雙龍壁
我地放低的行理要出馬上出發, 因為訂咗位食法國菜呀!
今次呢間法國餐廳响酒店附近, 叫 Restaurant Bonaparte, 由Holiday Inn行過去, 大約行15分鐘就到, 我地用GPS, 要搵間餐廳無難度. 餐廳門口好細, 不過對出嚟嘅大堂就幾靚. 姊夫話呢間餐廳唔預訂, walk in 就多數無位.
今日咁高興, 開枝紅酒大家一齊飲. 間餐廳set檯打燈都好講究, 送上嚟嘅麵包, 要剛好放在射燈下. 本來我地都唔知, 後來見見佢地set隔離張檯, 先知道.
總之就係美味及滿足的一餐
食完飯就去附近行吓教堂影吓相
再去唐人街行吓
今晚好高興, 附近攪咗個festival, 連續兩三條街都有表演.
行一陣我地都返酒店, 太多人聚集嘅地方唔想停留太耐, 有危險呀!


text:
隔牆有耳:大作印杯墊周圍派 龍友徐立之晒花 - 李八方
港大校長徐立之下月底交棒畀新校長馬斐森之前,噚日佢最後一次為傳媒新春團拜主禮,一塊桃花圖案杯墊,同埋一棵喺香港罕見嘅盛開山櫻,揭開咗校長係龍友嘅秘密.
徐校長話自從宣佈唔撈港大後,好多人搵佢加盟,例如法國生物科技公司,不過佢話下年4月先開始考慮.佢對新工作有四大要求,表明「唔想有咁大責任工作」,其次係要有報酬,自己鍾意做同埋提供住宿.至於會唔會好似馬斐森咁去烏干達服務吓,佢坦白話冇咁嘅打算.
嫌樓貴 新工要提供宿舍
點解咁想新工提供住宿?係因為佢喺港大一直住校長宿舍,冇喺香港置業,年薪約400萬都慨嘆香港樓租貴,怕離職後住唔起,好彩加拿大仲有個竇口,暫未定會留港定返加拿大.
徐校長2002年上任,接替干預學術自由落台嘅前校長鄭耀宗,結果自己又因11年慶祝百年校慶「818事件」引發限制言論自由風波,孭鑊而傳被勸退.佢噚日話,歷史總在重演,冇感到遺憾,即使冇818都未必留低.佢表明對政治冇興趣,不過佢其實好有政治敏感度,噚日多次被問及佔中問題,都唔肯表態,只係話關心選舉事情.
講番徐校長龍友生涯,聽講佢早喺09年已經開始鍾意晒作品畀人睇,噚日仲勁,除咗送畀記者嘅杯墊用一張佢喺京都影嘅桃花相做圖案外,喺記者答問會大廳嘅電視機,又不停播放佢嘅作品,相片係唔少龍友必影對象——花,有菊花,聖誕花,白蘭花,荷花,梅花等,直頭將個團拜變成攝影展.
即場玩全景影記者留念
佢今年至愛係幾年前先種喺官邸花園嘅山櫻,即同嘉道理農場山頂嘅吊鐘櫻桃一樣.原來校長都知道嘉道理山櫻林好靚,話想去睇睇.可惜今年花期已過,要等下年囉.再有一點證明徐校長「很龍」,就係答問會後,佢攞部手機出嚟玩全景拍攝.影乜?咪係在座成百個記者同攝影師囉,留個紀念嘛.


text:
終於比人劣評左
話說我係樂天有個拍賣戶口, 其實只係買過幾次野, 而家都好少用, 今朝發神經走去bid飛, 點知就出事, 因為我無睇清楚d terms, 表面係1yen, 實際係20萬yen, 個條友擺明玩野, 仲要佢個account仲新過我, 頂..... 最後可以cancel, 但條友即劣評我, 哎..... 算啦..... 買飛呢家野, 一係搵流通, 一係搵黃牛啦, 呢d日拍隨時放飛機, 到時喊都無謂
其實呢排都好黑仔, 話說asiamiles 有個ishop話有10x mileage, 咁我咪上去買野lor, 係JJ買左兩個福袋, 加埋都兩萬yen, 佢要係asiamiles login左再入去JJ個網shop野先有mileage送, 但係佢一直都無我transaction details, 我以為會唔會個福袋未送貨所以無, 點知尋日一check先知已經過左追索日, 真搵笨, 以後都唔好貪呢d小便宜, 雖然mileage呢家野, 有就有, 無就算, 但條氣都好唔順
時間真係過得快, 我既假期好快又得番幾日, 無無聊聊, 渾渾噩噩, 就虛度左lu, 成世人都浪費左好多時間, 但又可以點呢???


text:
dinoWvideo
服務詳情
評語 提交評語
Dino 真係好盡能力meet我啲requirement,好似有啲人唔上得鏡佢都有幫我盡量避免,另外好開心就係佢好細心咁幫我將我最friend嗰幾朋友剪落條片到.嗱,呢個就係我覺得最奇怪既地方,佢唔知點解會知道邊個同我特別 friend,我事前絕對冇講過俾佢知嘅!另外就係當中最深刻嘅shot就係我同我啲貓影嗰啲,佢連啲貓都capture得好好﹗
Big day當日佢哋成隊crew都好好﹑好包容我,好多時候我好緊張啲時間,好彩最後都啱啱好.另外佢哋同賓客嘅互動都幾好,有時佢會「借啲意」幫我哋影多幾個 shot 入條片裡面,真係好盡力!之後聽番啲賓客講佢哋話啲shot好似拍緊電影咁,佢拍啲嘢真係好感人﹑好催淚,好多人包括我睇番都覺得好感動﹗
記得最後攞相嗰陣Dino好細心咁叫我哋帶個hard disk上去,total係有三個backup,萬一隻碟爛咗都仲有個backup,呢一點 Dino 真係好細心.
當初好多朋友結婚都已經搵Dino拍video,當時心諗橫掂已經幾pair朋友用咗Dino,雖然都真係好好,但係又唔想同朋友個啲好似咁樣,所以就諗住搵第二間.
咁我哋幫親嗰間公司影Pre Wedding同埋Big Day+video既,而我哋pre wedding 嗰package裡面都包一輯making of嘅video嘅.簡單啲講,影之前既arrangement同埋當日拍攝都好有問題,班crew直頭係會鬧情緒,真係影得好唔開心!最後都覺得一係唔試新嘢,一試就真係瀨嘢,諗諗吓覺得唔對路,無謂搏,所以都係搵返Dino行返啲穩陣路線.
Dino係一個好爽快嘅人,佢知道我哋塌咗另一間公司訂都好體諒我哋嘅處境,都平咗少少俾我哋而我哋都好多謝佢.其實我自己出門係響唐樓到出門,心底裏都覺得唐樓好似唔係咁靚咁樣,咁我就問Dino問佢會唔會有問題呀?唐樓會唔會唔係咁靚呀,佢就話唔會,只要角度掌握得好的話一樣可以影得好靚.
我男家係水上人嚟嘅,咁我入門就當然係要上船啦,當初都有擔心話影上船入門會唔會好娘呀,但係Dino當日用咗一架航拍機去拍感覺就真係好唔一樣,影出嚟個味道真係一流!
我諗好多新娘子都有呢個經歷,就係當日Big day會有好多三姑六婆唔知係邊度走晒出嚟,基本上係我婚禮裏面每一個環節都overrun,真係好亂!當日遲到嘅程度係Dino同班crew本來係有時間放break上岸食飯既.但係佢哋都真係好幫手,見我哋overrun得咁緊要佢哋都話唔上岸,堅持話要影埋先食,我哋見到咁樣都真係好唔好意思,就唯有請佢哋食艇仔粉( 一啲水上人家賣既特色粉麵)等佢哋冇咁肚餓,佢哋都毫無怨言,不過要屈就佢哋真係唔好意思.真係好多謝佢,因為嗰日天氣真係好熱,而且漁船本身係冇冷氣嘅,好侷,問佢哋要唔要小林退熱貼佢哋又話唔駛唔好顧佢哋,叫我地好好享受個過程而佢哋就係旁邊繼續拍攝.當時心諗Dino佢哋同我哋影pre wedding 間公司真係差得遠,Dino 佢哋完全唔會鬧情緒之餘仲會安撫我嘅心情,真係好感謝佢哋.
當日時間真係overrun得好緊要,我哋基本上係搞到五點幾先證完婚,所以都知道俾咗好多剪片壓力Dino,因為都知道成件事係成正比嘅, 一環遲就會引致另一環一路遲,所以最後都搞到差唔多成11點先睇到條早拍晚播嘅片.我當中都冇催佢,因為都知道我哋俾咗好大嘅時間壓力佢.雖然咁夜先睇到條片,但係我同我先生都覺得條片真係拍得好好,直頭連我自己爸爸媽媽都話自己間唐樓住咗幾十年又容容爛爛,影到咁靚都唔認得嗰間係自己屋企!
最後想提嘅就係,嗰間唐樓本來係我公公婆婆響嗰度住嘅,因為我公公婆婆都已經唔響度,所以不久嘅將來都會變賣,而所影低嘅就會係我哋未來美好嘅回憶.多謝Dino將佢化成片段,變成我哋心裏面一個好靚既寶藏.
我參加朋友婚禮嘅時候,發覺佢哋條video拍得好好,於是就叫佢介紹嗰攝錄師俾我.我見Dino拍得咁好就諗都無諗直接confirm佢,都記得Dino份人真係要用「和諧」嚟形容,同佢傾計覺得好舒服.我好有印象既就係 Dino 叫咗我哋預先準備一段說話講俾對方聽,因為希望可以拍到一啲深刻啲既片段.
就係呢段說話,搞到我夜晚一睇「早拍晚播」條片就喊,而我朋友睇到又喊.Dino 特登叫我同先生互相準備段說話係註冊嗰陣講俾對方聽,記得註冊嗰陣大家講既時候都已經喊緊,播返出嚟既時候真係好深刻,好touching,所以又喊.之後聽返我啲朋友講話覺得Dino拍到好似微電影咁,可以capture到好多細節,同埋啲唔靚嘅位都識得cut走,盡量有多啲靚嘅畫面,而我自己都係咁樣覺得,所以真係好多謝Dino同我拍呢條咁感動嘅片!
我純粹上網自己search見到,睇到佢哋之前影到果個bride覺得好好,跟住就搵佢傾.我無shop around睇其他嘅攝錄師,加上我朋友識得佢,所以都覺得唔需要搵其他人.見過一次傾package就覺得佢okay喇.
喺Big Day當日覺得Dino好細心,佢有啲位係會重覆做幾次,務求做到最靚先肯過去下個shot,絕對唔喺是但做完就算.最後條片整出嚟,我同屋企人都覺得好professional,好靚!有d位好有我同我先生嘅style,捕捉到好感動同elegant嗰啲moment,連啲音樂都配合得好好!另外,Dino同佢隊crew都好nice,我一定會 recommend 俾人知.不過想提既係我婚禮後都要成4個月先做好個隻30mins結婚片段CD,佢都有話ready可以攞而都知佢真係好忙,雖然我宜家都仲係想睇既,但係唔知點解,婚後過咗一排又好似無咩動力去囉,宜家都過咗5個月都未去攞,所以如果可以再早D準備完隻CD就更perfect喇.
Dino喺朋友介紹俾我嘅,喺咁同我講話「佢好得架!」.我同我先生約咗去佢studio傾,第一次見佢嘅感覺係佢真係好怕醜!明明對佢嚟講應該喺一盤生意嚟,但佢又唔會sell妳,又唔會好似其他攝影師想做我生意咁喺咁氹我,總之就係好怕醜,好斯文!佢俾咗啲之前影落嘅sample我哋睇,覺得都唔錯,之後亦都唔需要問太多嘢,加上唔想再搵其他人,所以即時就成交咗.
可能因為佢有航拍機,佢影嘅風景好似帶出咗成個故仔咁,而且Bigday當日輯錄嘅片好touching!明明我都冇講過俾佢聽,但唔知點解,佢就會將一啲對我嚟講好重要嘅嘢擺咗入條片裡面.例如我同老公宣誓嘅誓詞會隨住音樂出嚟,而對我嚟講一啲好重要嘅親人亦都有喺片段裡面出現!仲有就係,Bigday朝早嗰陣我哋安排咗响屋企樓下玩新郎,咁啱我有一戶親戚都住响同一個屋苑.咁好啦,當我親戚知我哋會玩新郎,佢哋就係樓下徘徊睇我哋點玩.而到咗夜晚播片,佢哋成家人竟然都有响條片出現!可能Dino估到呢家人夜晚會嚟飲,所以特登放埋佢哋入去,所以覺得真係Dino好用心,真係會留意我哋同各人既互動而加啲賓客入條片裡面.另外就係之前同Dino講過我好鐘意狗狗,而佢又真係記得幫我放入條片.加上我都冇特別提過嘅嘅家人,兄弟同埋姊妹全部响條片入面都有露面,呢啲全部都係令我好surprise嘅位!
除咗拍攝之後佢另一方面都好犀利!當日我哋响草地拍片嗰陣,咁啱我著嗰件婚紗入面嗰鋼爛咗,有條鐵叉咗出嚟!我即時諗:“唔掂喇!!!” 而係我哋唔知點好嘅時候,Dino竟然幫到我哋整返好條裙!呢啲其實真係唔係佢份內事,但佢又肯做,真係好多謝佢.
老實講,Dino嘅價錢係比出面貴,出面嘅價可能係二萬幾蚊包已經包咗影相同埋video,但Dino淨喺拍片都已經要收$13800.同人講親聽到嘅feedback都係話「好貴!」.但影嗰朝見到佢帶嚟嘅架撐,再加埋夜晚睇到條片,我覺得係:“冇-嘢-好-講”,因為呢筆錢真係俾得過!我先生都話佢好得,而我自己就覺得我呢條片就其實靚過哂之前Dino俾我睇過所有其他新人既Sample喇! :)
我唯一要俾Dino嘅comment係希望佢唔好咁怕醜,因為佢真係太斯文.影相當日佢見到間酒店幾靚,就叫我兩公婆去影,但佢指導我哋擺pose嗰陣係細聲到乜都聽唔到!要佢助手嗌返轉頭指示我哋要點.不過我又覺得,呢個咁斯文怕醜嘅就喺Dino自己囉,都唔洗一定要改.佢真喺好用心做事,對我哋好好,感覺亦好舒服.
婚後第嗰朝我send咗whatsapp俾佢,話好多謝佢幫我影video,同埋盛讚條片靚過哂佢之前拍嗰啲.跟住佢好搞笑,好平淡咁係 whatsapp 覆我一句 “Thanks”,連公仔Emoji都冇!但我又唔會覺得佢好招積或者高竇,只係覺得佢好善良同埋真心,因為Dino就係一個咁既人.
咁啱睇開Dino既Facebook, 發現 Dino 自己只係早我哋一個星期結婚,而佢又有upload自己條片俾人睇.Click 嚟睇完真係冇嘢講...因為真喺拍得 “非常好“!!心諗佢自己結婚條片當然要最靚,當然亦都都唔會妒忌啦!.佢係响Bali 結婚,影咗好多好靚嘅風景,而我就覺得有部分應該係佢自己拍返都唔出奇,因為佢一向鐘意用航拍機,可能真係得有佢自己樣嘅shot先至唔係佢自己影既...
最後都真係想再一次好多謝你呀Dino,亦祝福你婚後幸福快樂!


text:
當經過第1回合既角力同意見分歧後, 大家已經有了共識, 我們始終係2個人, 有d野係要表達得清楚d, 唔好下下要對方估, 有時我覺得好既, 佢未必鍾意, 亦唔明白箇中原因, 但只要向對方表達清楚, 而且解釋自己的原因, 就可以加深彼此了解, 而令到件事得到完滿解決方法.
曾經聽人講過, 一對情侶可以因為結婚而令關係更進一步, 一齊手牽手開始一個新既人生, 但亦有人會因彼此加深了解而決定分手. 所以, 結婚係真係一件好重要既項目, 可以改變左你既一生. 而我地亦開始進入呢個階段, 開始進入呢個挑戰區域, 縱使我同佢經歷左咁多個年頭, 原來亦要重新上課.
開始時係為d小事而發生爭吵, 可以係小到買野去台灣影相都會吵架, 我想買戒指, 買公仔, 買禮服, 而有d野佢會覺得好奇怪, 點解...點解...要帶呢d 個d過去影相, 宜家去影相咋, 間公司唔係包左好多野架咩, 男仔其實真係唔係好明白女仔, 係女仔心目中, 結婚係一個好重要既事情, 每個女仔都希望用自己可以負擔能力許可既方式去安排自己覺得perfect既婚禮, 但男仔唔係, 佢地覺得錢要用幾多? 有幾煩? 做幾多野啦?.... 等等, 我地雖然唔係有錢人, 但仍然希望可以自己安排好自己既婚禮, 所以一定要大家有共識, 明白對方想做d咩, 而我亦拍晒心口咁話會用盡一切方法去為呢d野努力, 只要shortlist左d選擇時, 佢比d意見就ok架啦.
真係好好, 只要傾完之後, 大家宜家都好開心咁, 我有我繼續搵我既資料, 佢亦會合作咁係我d資料上比d意見, 而且我發覺到, 原來佢都因我既關係開始投入, 我地一齊去睇戒指時係好開心咁揀, 我地可以真正通過第1回合. 之後, 仲會有第2會合, 第3會回咁, 而且會有新角色陸續加入添, 到時又有一個新挑戰, 好期待呢!!~~


text:
4月24日, 今日節目好豐富呀, 一早去飲茶, 下晏約埋EE去士多啤梨園, 夜晚仲約埋朋友仔去食晚飯. 唔知係咪興奮得滯唔肯瞓晏覺, 點知一出門口上到車就瞓著, 搞到本來想去食個lunch先要焗住去買外賣上車食!
第一次去士多啤梨園, 不過知道已然係收成季尾, 應該無咩士多啤梨摘了. 一去到見到好大片草地, 好多人玩紙鳶, 踩單車, 吹波波, 不過我地目的係摘士多啤梨, 所以落田先
原來仲有分法國同日本品種, 我地第一時間去左日本品種個邊
其實今日天氣都幾熱, 又幾晒, 好彩今次黎左, 唔係夏天黎真係熱到溶左都似!
塊田得番唔係好多士多啤梨咋, 而且好細粒, 教妹妮慢慢搵d紅d同大粒d既
摘摘下開始熟手了, 同EE一齊摘, 仲識揀d靚既先剪!
呢粒叫做大d喇!
我地摘左小小就算了, 其實都志在試下玩下啫
當然仲有博命影相啦! 好彩姨丈帶部大機, 有人幫我地影下靚相
唔知點解妹妮識做個V字手勢影相, 但次次個頭都望地下, 加兩隻豎起既手指仔都拗埋一邊咁, 真騎呢!!
除左士多啤梨仲有番茄田呀, 不過都係過晒季, 無收成, 唯一幾粒都青BB既, 我地淨係摘到一粒咋!
去完農田, 食個雪糕涼快一下先
我地即時洗埋D士多啤梨黎食, 原來真係幾甜架, 一D都唔酸架! 唔怪得妹妮食左咁多粒啦
呢度仲有山羊同兔仔潻呀
我地買左包菜餵下羊, 原來餵免仔都係同一包菜架
不過只係$5一包抵到爛呀
跟住妹妮又話要畫畫, 於是幫襯D攤位玩填色, 揀鐘意既圖案, 唧D顏面料上去就得. 啱晒妹妮玩啦! 不過佢都係唔識唧顏料, 要EE同我幫下手
睇佢兩隻手指! 又V又屈埋,想點呀?
油好了, 然後拎去counter度焗3分鐘, 就會變成一塊膠貼, 可以貼係磁磚上面架
畫完畫妹妮見到有彈床跳又點會放過?
於是梗係去放電啦, 不停咁一仆一碌咁跳!
跳完彈床仲玩埋吹波波潻!
玩完吹波波, 妹妮仲未玩夠又話要玩紙鳶, 點知都係爸b有創意, 提議妹妮扮玩紙鳶...橫掂妹妮最近係學校學左樣野叫 '炸家E', 佢成日都話不如我地炸家e玩熟野食吖. 今次爸b又係話炸家e, 佢又順攤一齊扮玩!
玩到5點幾我地走人了, 呢度仲有得bbq架, 不過我地又晏出門, 初初諗住唔夠時間玩潻. 下次天氣涼d我地再黎過!
跟住去埋附近既紅磚屋, 之前睇過d網頁話好似跳蚤市場咁, 門口第一檔就係紅菜頭有機疏菜
但係行入去多數都係賣傢具既
入面有個地方食下d小食, 掃下街咁
呢碟潮式炸豆腐, 外面好似臭豆腐咁, 但係唔嗅, 入面又好嫩滑, 正!!
仲有燉蛋都好有蛋味同質感架!
玩左一個下晝, 因為天氣都小小熱, 所以都好攰了, 不過仲有下一場, 同朋友仔食飯呀!


text:
MAMI見佢咁鍾意食,又覺得現成既始终無咁健康,於是又問下有邊個RECIPE好食/易做,揾到左DELIA SMITH呢個.今晚就[盡量]跟住黎做左一次:
處理茄子係呢個食譜最花時間既部份,茄子切粒後要洒鹽,放埋一邊逼D水份出黎,然後開焗爐用大火焗半個鐘左右.備用.
跟住就係洋葱/蒜頭切粒,中火煎軟呢個成日做既指定動作.之後就可以加大火落免治羊肉,抖勻.炒呀炒...唔好黐底.
另一方面,用切碎既薄荷葉,芫茜,肉桂粉,TOMATOE PUREE 加入紅酒攪勻做個汁.[無紅酒,MAMI用少量燒酒+水代替] 加入煮緊既羊肉入面,抖勻,轉慢火,煮多20分鐘.
跟住就做舖面既白汁.用牛奶,麵粉,牛油,荳蔲粉,月桂葉慢火煮到個汁成糊狀.放凉少許,拌入RICOTTA CHEESE,雞蛋一隻.
最後既步驟:茄子加入煮好既羊肉.放入焗盤,淋上白汁,[MAMI就加埋蕃茄片係白汁上面,卡樂B鍾意嘛...],洒上芝士粉,180度焗40分鐘左右,表面既芝士轉金黄色就完成.
MAMI以往食既MOUSSAKA個汁大多數都係用基本BECHAMEL SAUCE,但呢個食譜加入左RICOTTA CHEESE同雞蛋,焗左出黎好似有份蒸蛋拌住D羊肉一齊食.口味都幾特别.
卡樂B一見到就話要自己要食晒檯面呢份,MAMI要食,可以食厨房入面個D!事實上: 佢咬一啖飯糰食一口餸,有得一個飯糰落肚打底,仲點食得落成份MOUSSAKA呢?


text:
2015年10月2日 星期五
太后又出巡
13 則留言:
佢鍾意就冇所謂啦,冇心情扮靚都唔錯.回覆刪除回覆
佢矇查查,染完,食完,一陣都唔記得啦.刪除
靚姐,老人家使幾多咪由得佢咯,好似早幾年我媽用喺臉部的精華素都唔平㗎,90元一樽得六十粒膠囊(伊莉沙伯雅頓),而我妹子就話咁大年紀用乜都冇用,只買廿零蚊一樽的保濕去皺膏,雖然都係有牌子,但我媽就係好唔高興,不過又真係嘅,佢用90蚊一樽嗰啲,每日用三,四粒咁多,哈哈,所以她特別喜歡到我處住,因為我好放縱佢㗎!回覆刪除回覆
係嫁,幾十年佢都食好,用好,係佢老公縱成佢咁,而家佢都係駛番自己錢,雖然佢食少少就唔食,都冇法喎.刪除
- 回覆
重食得幾多年吖?刪除
最緊要佢自己鍾意回覆刪除回覆
一路都是顺佢意啦,但現在好多嘢都懵成成就要規定佢啫.刪除
用錢買到開心,就好了.回覆刪除
順老人家既心意就啱架勒.你話果間名牌食肆又貴又唔好食,梗係啦,你係入廚高手,自己煮梗係唔使咁多錢啦,人家係人弓做生意嘛,唔收得貴點顯得出上等和富貴呀.回覆刪除回覆
果係好食的話都唔介意佢貴吖,唔好食就唔得囉,連支樽裝可樂都夠胆死收30蚊至服咗佢呀.刪除
太后染髮後精神好多回覆刪除


text:
Forever Living Aloe Lips
蘆薈潤唇膏
含有蘆薈,荷荷葩和蜂蠟製成了的潤唇膏,令到嘴唇可以保持的濕潤,光滑和柔軟,適合每日使用.
以前我個嘴唇連夏天都會乾到爆開流血, 冬天更加嚴重, 用過好多潤唇膏都只係治標唔治本, 揸完果一刻就好似潤返少少, 不過好快就完全覺得無用要再揸, 揸極個咀都係好乾, 直到幾年前我同朋友去咗參加forever嘅免費化妝班, 當然所有化妝品都係forever嘅產品, 點知一試咗呢個潤唇膏, 我真係好中意, 一來無味(我好怕潤唇膏有味, 無論係生果味或其他味我都好怕), 二來真係好滋潤, 仲有修護作用, 而且價錢只係廿幾蚊一支(當年$28, 現在好似都要三十幾蚊, 不過如果上網買就都只係廿幾蚊就有), 真係唔買都對唔住自己, 用咗一支之後, 我覺得個咀無以前咁易甩皮同流血, 所以我就繼續買來用, 仲介紹比我家人同朋友, 大家都好中意!!
其實用完一季之後, 我已經發覺有效淡化嘴唇乾紋, 可令唇色變回自然顏色, 而且仲無以前咁乾咁易流血添, 我夏天已經唔洗好似以前咁日日用, 好多時夏天都已經唔洗揸, 不過一到秋冬的時候, 點都一定要有一支喺身邊~ 已經用咗3-4年啦~


text:
2014年2月25日 星期二
獲益(ゝ∀・)Tiffin茶園lunch
老闆走之前銀行原本想同佢farewell
但佢唔得閒去 益佐我地
記得N年前好like食甜品 甜品當飯食
真係試過全日番工都掛住嗰件cheesecake 一放工就去sogo買當飯食
成日比b媽鬧正餐就話飽 煮得咁辛苦又唔食 bababa
so間唔中會同小俊&同事去君悅Tiffin食甜品消夜buffet
好記得嗰年係2003年 我地仲帶住口罩去食
同banker食飯都影相 haha 因為佢地同阿姐識佐十幾廿年 勁熟 好causal既一餐
Tiffin既lunch質素的確唔錯
salad bar好多選擇而且全部都好新鮮
好多款不同既salad菜 仲有好多nuts同sause揀
同其他buffet差唔多 冷盤比熱葷吸引
佢個自家製三文魚醬, 吞拿魚醬, 新鮮包包, 煙肉卷, 即焗肉批, 三文魚酥皮撻都好好味
每part都有一個廚師專門負責
2014年2月10日 星期一
2014年2月4日 星期二
三人自駕遊(≧▽≦)神戶四國2013 Day1-1
10-16 Oct 神戶四國自駕遊之旅 8:05出發
今次旅行都plan佐好耐
上次我去沙巴時佢地最後決定去四國
我就冇乜所謂既 只要未去過就ok
今次搭印航 8:05機
時間來回最好 早機去晏機番
去之前啲朋友問驚唔驚印航機有味呀....
結果係唔駛驚 係冇既
食完個麥記早餐先上機so飛機餐都冇乜點食
同埋都麻麻地好味
訂閱: 文章 (Atom)


text:
為人父母真係一啲都唔易,由爭床位到爭學位,只消睇到近日關於派位嘅報道,仲有嗰份忽然「從天而降」嘅所謂「白皮書」,做爸爸媽媽嘅真係背脊陣陣涼.陳豪 同陳茵媺咁,一個澳洲籍一個加拿大籍,但囝囝就拎香港籍,將來讀書升學就業喺咪喺香港,相信陳生陳太自己都唔知,但BB依家隨父母喺香港住,方便照顧,亦 方便陳生陳太搵奶粉錢.
之前就有指陳茵媺會好快復出拍劇,但係今日又有報道話呢個plan會無限期押後,原因,都係為咗小mo子梓燁.
今日有報道話,茵媺為咗照顧已經約七個月大嘅小mo子,堅持餵人奶,仲延期由半年餵到一年.但如果一開劇,日接夜夜接日咁拍,唔單止餵唔到人奶,而且茵媺亦擔心工作壓力會影響人奶質素,所以決定唔復工住.
之 前某大台已經係咁催催催想茵媺快快復工,依家「埋門一腳」唉呀又食唔到糊,自然火都嚟啦.故報道就話妻債夫還,啱啱chur到盡拍完一劇嘅陳豪,都未休息 回氣,又要拍另一劇.據聞個劇《水髮胭脂》都幾膠下,膠到拍完宇宙膠劇《神探高布布》嘅黎耀祥亦見過得鬼都怕黑,拒拍,惟有由陳豪頂咗佢啦.
至 於茵媺另一個無限期唔拍劇原因,亦係為咗小mo子.事關BB依家份量都已經唔輕,但茵媺仍然堅持自己抱B,因而弄致筋膜炎,要長時間戴住手架,將手腕到手 肘位置箍住,仲要定時定候睇跌打.噚日佢哋一家三口外出被拍到,茵媺亦都係戴住個手腕托.至於初次曝光嘅小mo子呢,肥嘟嘟,亦真係好似之前陳豪六度讚好 靚咁,精靈又令仔,頭髮就真係得少少mo仔,眼仔似媽媽,鼻高高似爸爸.同友人飯聚完畢,上車前短短三十秒,陳豪都忍唔到手,三度摸囝囝.有子萬事足,即 使陳豪兩公婆再辛苦都冇問題!
媽媽牌:想當初小編都係同自己講,餵媽媽牌餵到六個月,先再決定餵唔餵落去,但餵媽媽牌,係會越餵越想餵,我個女自然離乳時,我直情有失戀的感覺!哈哈!好欣賞茵媺為仔仔付出咁多!係一個好0力好0力的母乳媽媽!希望佢多啲照顧自己,好好醫下媽媽手啦!支持你呀!


text:
今日事工:萬菱廣場,婚紗街
起身都忘記左做左乜了,只知道今日要去買結婚的用品.
食左昨日買o既蝴蝶酥,花生同橙汁,然後出發了﹗
先去萬菱廣場,行左成個小時,真係完完全全不知為什麼.入面都係一d歐陸風情的燈飾,擺設,或者係大批批發精品文具,例如係風扇仔,電話套之類一d 唔等洗的東西.有關結婚用問只係ground floor有些少.途中都見到有數問賣相架,點知講極佢地都唔知8R係咩SIZE,吹脹﹗
午餐HEA食左一個蒸飯,我呢張相係反映左店入面的實際環境呢﹗側邊仲有大量平民一起食快餐 (即係我地的2餸飯).
很好的體驗,原來廣州人平常就係食呢簡餐﹗
豆腐花 $2
滑滑呀,不過佢地用白糖不是用黃糖的.
臭豆腐 $2
炸得幾脆,不過長沙臭豆腐要多湯至好食,如果再吸多D湯就好啦﹗
因為買禮服要試又要改,我地一攪就攪左一個下午.
揀左D 咩就要睇下婚紗禮服新人篇.
因為BU 都有心水男禮,所以試左幾件之後就決定了.不過有幾個地方都要修改一下,所以攪掂晒就放低比佢改.而我就返去老闆娘度訂裙.
完成晒所有野已經七點,啲店都收工啦﹗
認唔住再去埋對面街睇下其他婚慶廣場,好多都已收工啦,冇得睇LU﹗
餓了,再食一底雞蛋仔,唔好食呀﹗算﹗
回到芳村再去左村口間太咩清平雞,今次食左
$28 四季豆炒豬頸肉
好入味的餸﹗不過豬頸肉同四季豆可以混埋一起炒多陣會更好﹗
$28 椒鹽魷魚
慘呀﹗唔係DAY 1果個師父煮的,D魷魚未吸乾水就炸,椒鹽味都冇乜,仲有油呀﹗
$18 豉油皇炒麵
唔洗講,真係好認真的豉油皇炒麵
今次真係飽飽飽啦,之後又回酒店.
一次過拎晒D戰利品出黎又試又除,仲有執拾行裝.
好開心呀﹗最後梳洗完有得訓已是12點幾1點了﹗


text:
蒸撻沙
薑蔥生蠔 - 媽咪第一次整蠔 我覺得好食 可能係想食好耐 但之後媽咪真係整到每況越下 所以我話唔好再整蠔 @.@
荷蘭豆芹菜炒鮑片鮮魷 - 話咗幾百次唔好成日整鮮魷 膽固醇高 對老人家唔好嘛 所以我都無食鮮魷
鮑汁炒生菜
榴槤 - 媽咪比人呃啦 果個人又話識揀 點知毫無味道可言 @.@
仲係回南天 + 毛毛雨 個人攰唔在講 最慘係成日要袋住把遮骨遮 整到個袋重上加重 ~
今朝去完大家樂食早餐 抖陣就幫菇場掃貨 差唔多 10 點就番到菇場 所以覺得 d 時間過得幾快咁噃 ~
晏晝食 lunch box 衰里奧大人食唔哂 d 炒飯就比埋我 明明人地唔想食咁多飯家嘛 點知又要食埋佢食剩果 d 滯到我呢 ~
忙咗陣又 hea 喇 放工去媽咪屋企食飯 例牌飲咗碗巨湯先 之後家姐 7 點番到黎就開飯喇 ~
今餐膽固醇完全爆哂燈 蠔 + 豬肚 + 鮮魷 媽咪又買埋榴槤添 但其實血壓高一定唔可以食榴槤 上次姑姐話佢鄰居血壓高食榴槤 即刻唔舒服咩定 所以我姑姐鍾意食都唔敢食呀 仲話錫 d 仔女 最緊要自己身體好 唔好要 d 仔女擔心 如果媽咪好似姑姐咁識體諒仔女就好啦 之後千叮萬囑叫我唔好比媽咪食 我話咁大個人點會控制到丫 我一星期番媽咪屋企一次 佢平時食我都唔知啦 不過我見到實會鬧佢架 我仲衰到話攞黎賤添呀 因為真係好鬼激氣 家姐都話我講得好 hurt 人呀 不過咁 我都知自己把口好衰 所以會同媽咪講對唔住嘅 因為覺得自己真係好衰女呢 但其實最好都係唔好咁鬧佢啦 哈 因為我鬧完佢 自己又火 佢又係唔聽嘅 死哂我 d 細胞 但我又唔可以心平氣和話架喎 因為話咗 n 咁多次都係咁 唔發火先奇 所以我最後果句仍都會話 個身體係妳嘅 唔舒服係妳自己受 最緊要最緊要唔舒服時 唔好怨呢樣怨果樣就得架喇 ~
同家姐 8 點 15 分就走喇 里奧大人就差唔多 8 點半先喺大陸放工 番到黎都 10 點幾 咁沖完涼 再開機洗衫等佢啦 ~


text:
旅行其實係一面照妖鏡,佢會將您自己同埋另一半嘅缺點完美反映.平時約會可能都係十個鐘以內嘅事,大家都仲有心有力去保持自己嘅形象,但去到旅行,幾厚嘅妝都要卸掉,平時幾完美嘅人都會露出缺點.
我成日覺得旅行係未來同居生活嘅縮影.人在異地要互相依靠,同時又要一齊面對一堆瑣事,睇下發唔發揮到互相幫忙照顧嘅人性光環,真係少啲愛同包容都做唔到.但亦正正係呢啲時候,最可以睇清楚自己同緊一個點樣嘅人拍拖.
朋友C之前同一個拍拖幾個月嘅男朋友一齊去旅行.旅程中有個景點係去划雙人獨木舟,出到海男朋友忽然企起身,於是獨木舟失去平衡,朋友C同佢部電話雙雙跌咗落水.當然喺有救生衣嘅情況下,係無英雄救美嘅劇情上演嘅,重點係上返岸之後,男朋友完全無問候朋友C,只係自己企埋一邊喺度檢查個電話有無事…最後,佢哋返咗香港無耐就分咗手.
當然呢個例子係比較誇張,但事實上旅行途中每日都上演緊相似嘅戲碼.
聽過有朋友喺異地同男朋友鬧交,男朋友一怒之下掉低女朋友走咗去(連埋佢地唯一一隻wifi蛋),於是朋友要喊住搵路返酒店.
旅行本身就係愛情修羅場.面對住一堆煩人嘅瑣事,意見不合,爭執等等等等,喺異地無得逃避必須面對,就考驗兩個人點樣去溝通同解決.沒有絕對正確嘅解決方法,只有大家舒不舒服,接不接受嘅方法.旅行就係見真章嘅時候,睇清對方都睇清自己,有時唔一定係對方太差,可能只係同自己期望嘅不太一樣,認清自己想要咩都係一件好事.


text:
好慶幸得到雅培o既邀請
可以同埋三個好朋友同朗朗的三位好兄弟一齊去由雅培主辦o既BB運動會
今次活動係中環o既First Little Step舉行
準時去到已經有不少Blogger媽媽同佢地o既BB係場地玩緊啦
當然我又遇到不少好耐無見o既Blogger朋友啦
唔少得o既就係我地由結婚已經成日一齊出席活動o既Mrs Chik Chik同佢精靈o既仔仔朗朗啦
開始講解運動會時朗朗好留心
當日分別同分組玩左3個小遊戲
朗朗係第二組的參賽者
係等候期間就周圍玩玩具,不知幾開心
第一組完成後就到朗朗出場啦
Game 1 - 推波波
朗朗係媽媽的協助下,第一個到終點呀
叻叻!!
將波波帶到小型籃球架再投入
呢樣野,朗朗係家都成日玩
Game 3 - 擊退熱氣
呢個難少少,因為要用波波掉中熱氣小仔先完成
完成每一個項目都有一粒星星
朗朗儲齊三粒啦
佢自己都覺得自己好醒呀,係咪SHOW比人睇
當然唔少得證書一張啦
其實呢三個遊戲主要係帶出
奶粉不含棕櫚油,咁就可以吸收較少的鐵質,更多營養,減少便秘,踢走熱氣
玩完遊戲,飲左果汁後
所以朗朗成場走,不停搵車車黎玩
朗朗亦有參與其他集體活動
當日朗朗同朋友仔們都玩得非常開心
真係好多謝 Solo Digital 同埋雅培比左個機會我
遇返不少舊朋友之餘,仔仔仲玩得開心
最後 4 Kings 們當然要影大合照啦
今次o既安排我覺得做得好好,係咁多家長同bb出席之下都無咩混亂情況
加上First Little Step o既導師都有落力同小朋友玩
最後每位BB都得到一份豐富o既紀念品添
真係又有得玩,又有得拎
多謝晒希望再有機會出席不同o既BB Blogger 活動啦


text:
自從剛過去的星期日開始﹐我將我Expect Salary向下調節了一下.其實都唔係好多﹐少少啦﹐因為係過去果幾個星期無論Agent,定D公司﹐都一個電話都無﹐實在係有失落感﹐自覺『小墨唔係咁水皮化.』點知一調節在哩小小﹐即刻勁有幫助.
哩幾日都好多Agent打來...
一問:『小姐請問你係咪仲搵緊工o架??』
又或:『小姐唔知番Shift 會唔會考慮呢??』
再者:『小姐請問三星期 Temp會唔會做住先呢??』
有在哩D電話﹐起碼都覺得﹐有市o既,有市o既﹐先別講搵到未啦﹐耐唔時有個電話黎問問都開心Do丫.
今日晏晝早收工去在見工﹐四點去到﹐足足攪到六點先走人﹐初頭果大約四十五至一個鐘﹐係見果個Post o既Superior﹐佢講o野非常正路﹐同佢一直傾都覺得好Ok o架﹐後尾大約五點﹐以為攪掂啦﹐哩位Superior小姐就話要去搵HR﹐睇睇HR有無o野要補充﹐隔在十零分鐘左右啦﹐HR人來了﹐第一件事係check我身分證﹐然後就開始問我o既Working History﹐佢唔係係咁二問啊﹐佢由我第一份工開始問﹐做D咩﹐點解離開都問得好清楚﹐其實講Working History本身唔係問題﹐但成咁多年前o既事﹐好心就唔駛問得咁Details啦﹐問不是問題﹐問得太過無需要o既Details著實係有點討厭;佢仲考我反應,諗o野是否Logic﹐足足考在我個幾鐘頭﹐但最後同我講﹐人工唔到我o既expectation囉.唉... 仲要相差都幾遠﹐激死人喇!!!


text:
2006年5月3日星期三
2006年5月2日(二) 峰迴路轉..
無幾耐人事部經理又打黎叫我入房傾, 佢話一定confirm到可以加10%比我, 又話因為我部門有其中一part會摺, 所以黎緊有好多野會rearrange過, 唔駛好似我而家咁執頭執尾, 又話我一直以黎做野都好好, 日本人又"up"佐頭肯加比我想我留番係度. 我反問佢點解到而家仲同我講呢D野, 我星期四都last day啦. 佢話係日本人遲遲都唔肯理, 話迫過佢地比佐壓力佢地, 佢地都清楚其實呢個post都好重要(係咩...?!). 話日本人好多野遲遲都唔肯下決定, 好似要摺部門咁, 其實話要摺好耐, 拖到而家先confirm會摺, 話我辭職呢單野, 其實都引發到日本人肯正視下D問題(咁我即係比人擺上table 0者). 跟住仲confirm我個title會係overseas sales executive, 以後加薪升職之類會將我列入"executive program"呢個scheme既加幅去考慮喎. 後尾我好衰女咁終於應承佐留底. 佢話10%真係最盡架啦喎, 佢唯有可以係黎緊bonus果度幫我做D野...
下午佢仲即刻比佐封信我, confirm我title係乜, 新既salary係幾多. 仲計比我睇如果我繼續係公司, 我既加薪幅度會有幾多. 其實我當然知道佢講既野唔係100%可信, 什麼日本人肯正視問題, 什麼我做得好好, 呢點我就真係唔信. 但係我知道當中一定有D野發生佐, 否則無理由上星期仲confirm我會走, 今日轉過頭同我講想我留番底, 我感覺到佢地好似受到壓力, 接到order要講服我一定要我留番底咁, 因為我見我老細同我講果陣, 佢自己都講到有D激動. 我感覺到有D事應該醞釀緊會發生, 而我就係成件事上面既其中一隻棋子.
不過我唔想知咁多, 知得多是非又多. 公司無秘密, 我諗唔少人都應該知道我會走呢件事, 同埋因為上星期公司都confirm我走, 所以我私底下已經同熟既同事講佐我會走; 而家我又話唔走, 都唔知點交待. 我預佐比人唱同比人閒言閒語架啦. 不過我自己都衡量過得失既, 如果我轉新工, 我就請唔到假結婚, 係我最需要錢既時候就分唔到全份bonus. 我都知道我決定留底係好樣衰好衰女好"火羅"好無面, 不過既然已經決定佐, 就唔想再講咁多啦. 我就即管睇下公司會有咩變化, 如果都仲係得個講字, 我就再考慮搵到工先再辭職啦~ 成件事就係咁, 報告完畢.
1 則留言:
-
-
既然決定好,就無話?定唔?;不過妳真係要好好操好普通話(至少大陸人聽得明)同日文啦!唔好等到第時要轉先開始啦~
普通話妳就有計劃啦;咁日文就等妳今個sem完埋,等我(地)同妳慢慢操練返啦~好無?
- 2006年5月8日 下午10:02:00


text:
上一篇都透露左復活節勞作有兩樣,
第二樣係 K2 專題研習 (第 2 擊) -- 親子海報設計
星期三果晚乜都唔好做住, 開壇作法搞掂埋個海報先,
今日(17號)係DEADLINE,
好多同學都交左...
傳說中o既海報設計都有個"框架",
好彩只係A4紙SIZE , 我開頭幾驚真係要POSTER 果 D 咁大張
其實開壇果刻完全諗唔到有咩"設計"?!
小齊好興起話要油顏色先,
好好, 油左佢先啦
佢油顏色o既時間我就去搵下我個勞作百寶箱有咩啱用
搵到d 幾"廢物利用" feel o既背景紙
仲有呢個寶麗萊相框feel o既背景紙
BINGO!! 有構思啦!
其實有時唔係我好o野, 我主要都係睇餸食飯,
屋企有咩就用咩啦
學校提供果張A4紙好薄, 索性用我自己D 背景紙o黎做
順應學校提供o既內容叫小齊剪返自己填左色o既字出o黎
貼上背景紙o既相框
一個字貼一個框, good fit
完成標題部份
跟住主體部份呢, 為左迎合"循環再用愛地球"主題,
我就搵搵屋企 D 舊雜誌有冇啱用o既圖
最後搵到呢本小冊子
hehe... 係你喇...
剪左地球先生出o黎用先, 太好啦!!
好啱用!! 係有個奧比斯公仔要搞搞佢~
小齊幫手貼落背景紙
餘下部份就交比我啦,
搵返o的 scrapbook 手工材料左拼右湊
用埋 spellbinders o既字母 dies
仲有chipboard
貼紙
貼紙用o黎 decorate 真係一流, 又可遮住奧比斯個公仔
我地兩個夾埋搞左個幾兩個鐘, 卒之起貨啦 !!
"LET'S RECYCLE"
小齊尋日自己拎左返去交, 佢話老師話我地整得靚正沾沾自喜呢!


text:
超級開心呀 成日見d人去日本玩呢個workshop
估唔到依家香港有得玩喇 仲收HKD20一個咋 yeah!
我地一早去左排隊 哇 d人多到暈
好好彩排到上午嘅票 一家三口可以玩足45分鐘
點樣整一個獨一無二嘅杯麵? 去片....
1. 梗係要買票喇 之後姐姐會比一個吉嘅杯麵杯 仲有材料表你
2. 消毒雙手
3. 揀湯底同四種材料
4. 開始畫自己鐘意嘅圖案落去 我地三個杯麵都畫到唔同style架
阿ti強烈要求玩呢個workshop 亦都一百個enjoy架
Tiba畫得好好好慢呀 ~_~"
5. 將畫好嘅杯麵盒吹一吹乾先
我地嘅作品邊杯靚d呀?
剛發完高燒冇耐嘅阿ti好攰樣啊 見諒...
7. 交杯麵杯同村料表比姐姐
8. 用手攪麵餅落杯度
9. 姐姐會按材料表放你喜愛嘅材料入你畫好嘅杯杯度
oh 唔知點解見到咁多平日食嘅杯麵配料 興奮到暈呀!!!!
阿ti都好high : mami 係呢d喇 杯麵入面嗰d呀!!!
10. 壓上杯蓋
11. 放入高溫爐"bear"膠
12. 小心熱啊 取出獨一無二的杯麵
100 % 屬於自己嘅杯麵
13. 放入膠袋 bump氣
14. 完成喇!!! 一人一個 workshop大成功 好易做 好滿足呢!


text:
2008年10月23日 星期四
關西行 Day 3 心齋橋/難波 2008-10-23
今日起身睇咗天氣報告,奈良天氣麻麻,決定更改行程,聽日先去奈良,今日響大阪 shopping 行街,早餐過後 check out,拎咗行李過咗一馬路之隔嘅一栄ホテル寄存.再出發行街.我哋先去無印行,但行完成棟都無嘢想買,之後再行0101,我就買咗對 boots .跟住再徙步行去黑門市場.黑門市場都幾 local 街市 feel,換言之無乜好睇,同東京築地市場甚至乎函館潮市都差好遠,行咗一輪買咗d魚生做消夜,行到街尾就揾到豆漿店,先叫咗兩杯,嬸嬸倒豆漿出嚟已經覺 得d豆漿好濃,飲落口覺得同港式豆漿好唔同,因為無加糖,純悴只飲到豆嘅香味,但飲落又有豆天然嘅甜味,好正!連洛洛都飲到停唔到口,飲完一杯唔多夠喉再 追加多一杯,嬸嬸見我哋飲得咁開心就問我哋係咪好好飲,仲示意我俾隻杯佢,原來斟多大半杯送俾洛洛飲,真好人!飲完豆漿已經好飽,而且又拎住一堆嘢,所以 決定先番酒店.
返到酒店已經有得攞房,而之前寄存嘅行李亦已經幫我哋送埋去房.酒店房好大,有 tatami 外仲有兩張床,房間好明顯係舊酒店重新裝修,廁所頗舊,但房間就好新淨,好有 hip hotel feel,感覺唔錯.
放底d嘢又再出發,先去本町 Akachan 行,再沿路行落心齋橋行街,由於d豆漿實在太飽肚,我哋無食午餐,只係響心齋橋食咗個 pancake,跟住就一路行街,行到咁上下先肚餓,去四天王食拉麵做晚餐,跟住再返酒店食今朝嘅刺身做消夜,食飽飽就休息嘞!
張貼者: jacqueline 於 上午8:39
標籤: 2008 關西行
訂閱: 張貼留言 (Atom)


text:
我叫嘉宜,26歲,同未婚夫阿輝起一間銀行做櫃檯服務員,好多人都話我果樣有少少似CCTVB新聞女主播陳嘉倩,上圍有33B.
出街成日都有好多麻甩佬望住我,甚至試過人多時搭火車比大陸佬非禮,成隻手貼住妹妹磨到我濕曬,我好怕比佢地會打我,所以只可以任佢地睇同摸唔敢出聲,或者行快兩步避開佢地.
上年情人節我答應阿輝求婚,所以要馬上安排婚拍,擺酒準備工作.
起初我地都PLAN左去台灣婚拍,但因為超左預算,而且要留多D錢起擺酒度最後都要搵本地攝影師起郊外婚拍,地點揀左東平洲.
出發前一日,新聞報道話有一批犯人押送途中走甩左,全部藏起東平洲,警方捉到4個,估計仲有8個人在逃,我問阿輝有冇問題,佢就話有咩事就報警,呢班人都係為左錢,冇事既……到左出發拍攝果日,我,阿輝,攝影師阿明,化妝師MIKI(果樣雖然冇我咁靚,但都算皮膚好好,有D似韓國妹),4個人一齊搭渡輪入去.
前果日已經起婚紗鋪拎左4套衫婚紗晚裝,全部款都係我自己揀,都係有少少DEEPV,想將我最好既身材影出黎.
夏天的香港真係熱到PK,拍攝當日著左背心熱褲,D汗都流到件背心濕曬,條溝露曬出黎我昅到個攝影師阿明成Q日都望住我對波,不過今日又要靠佢地影相,又唔想阿輝唔開心,我只能扮見唔到……去到第一個地點係一個冇人海灘,我同MIKI入左間冇人石屋入面化妝同換左件白色婚紗出黎,連個攝影師都話我好索,拍攝前我問阿輝有冇人起我換衫時起附近行過,因為我好似聽到出面有D人聲經過,佢話果時仲起沙灘同攝影師傾點樣影,我哦左一聲就當冇事,可能我太緊張聽錯吧.
到拍攝果時唔知攝影師有意定冇意,成日叫我烏低果身影,睇到阿輝佢地2個都址址地拍完海灘外景都已經係中午,要出返去大街食飯都要行過座山,一路上我地4個人討論緊下午的拍攝既時候,突然前面出現5個男人,每個人手上都拎住把軍刀,我心撚唔係咁撚邪遇到呢班犯嘛……果然班人一開口就大叫:唔好走,錢拎曬出黎!我好驚咁話:錢我地冇架,行林入面有D乾糧,要可以俾曬你地其中一個勁嬲話:死八婆!糧食我們大撚把,只缺錢!之後開始搜我地D袋,到其中一個搜到我果袋時,就話:大佬,你睇!都係胸圍底褲仲有幾套禮服,條女結婚啦!其中一個應該係佢地大佬,樣衰衰仲要成口煙味,同我講:靚女,我呢幾天都起度避開D差佬就快悶死,我地幾兄弟都扎左好多日炮,今日你地2個俾我地執幾劑先!當係做新娘之前我地送俾你既大禮吧!哈哈我聽到之後都知咩事!班友要輪姦我同MIKI!我地4個人比佢地縛住之後被帶去一間石屋,入到去一大陣大陸煙味,混合埋酒,尿味,嗅到都想嘔……室內只有一張爛床舖,幾張膠櫈,一張麻雀枱總共7個男人起間屋,個個都色咪咪視姦我班友一開波就對佢地2個男人拳打腳踢,喃喃自語話:都係你班人,害阿標逃走時跌死,你老味!!!
我喊曬口叫唔好打,可惜都俾2個人襟住行唔到黎…打到咁上下,個大佬同我講:新娘子,不打都得,快D過黎給我吹下!跟手除左條褲,露出條又粗又臭既陽具出黎,我離佢有段距離都嗅到陣尿味,成撚樣應該好多日冇洗.
我出盡全力抵抗,但都係俾3個人挾住走近個大佬前面,大佬命令我唔準反抗,否則會殺死我.
我不情願之下行近佢,果大佬一野咀左落我果嘴到,條利伸曬入去,canovel.com果陣煙味真係臭到我好想嘔,隻手好大力咁揸我對波,旁邊有個人就話:大佬,你睇條女對奶又大又挺,可能仲係處喎.
大佬你一陣屌完佢再屌埋另一條女(MIKI),之後再分比我地輪佢地大米啦!大佬錫到我成臉臭口水,命令旁邊d除曬我件背心同短褲,只剩低個白色BAR同條底褲,成身震曬咁比班男人摸,呢個時候我發現阿輝竟然睇到條野硬左,再睇下個攝影師亦都址曬旗,唔通個死佬都我俾班人輪米?我喊曬咁大叫唔好再攪,個大佬一把車落黎,叫我唔好再出聲,跟手捉住我個頭問我:死八婆,再出聲我一陣叫多D人輪你地,我宜家問你,你叫咩名,幾大?我:我叫嘉宜,25歲…大佬:你今日過黎東平洲做咩?我:同我未婚夫影結婚相大佬:你之前撲過野未?我:未啊,求下你放過我地啦大佬:咁你係咪處?我:我仲係大佬:另一條女係咩人?我:我地今日個化妝師MIKI大佬轉移問MIKI:大佬:你幾大?之前有冇撲過野?MIKI:23歲,有撲過大佬:你之前有冇試過同幾多個人撲過?MIKI:3個,都係我男朋友大佬起身行去張麻雀枱度,隨手抽左2張啤牌同我地講:你地一人抽一張啤牌,抽中最細果張我就撲邊個先,哈哈!我同MIKI冇辦法之下一人抽一張,我抽中張K,而MIKI唔好彩咁抽中左張4………大佬:拿,MIKI妹妹,我要屌你先啦,靚靚處女新娘一陣到你啊,你先睇下我點屌阿MIKI先!之後吩咐我行近張爛床舖度,睇住佢點樣姦MIKI……大佬命令MIKI跪起地下度,將條又臭又粗既陽具塞入MIKI口度,仲吩咐慢慢由龜頭奶到春袋.
佢條野一大陣尿味汗味,仲有幾粒肉瘤起上面,MIKI俾佢捉住個頭上下套弄,d口水由佢條野流落黎,個衰人仲好開心咁話:MIKI妹妹,我頭先去左呵尿,宜家用你個口幫我抺乾淨,真係多謝你啊,等陣都幫我D兄弟清洗一下吧!攪左5分鐘左右,我見到MIKI慢慢習慣左,開始用條脷奶佢袋底,果大佬立即震一震,我撚佢果刻應該好舒服,果然佢話:你條姣婆估唔到咁識同男人吹,你以前成日同D仔吹架?MIKI冇答佢依然好落力咁幫佢吹……吹左15分鐘左右,大佬大叫:唔得啦你條姣婆,我要射啦!好大力咁捉住MIKI個頭,將D濃精射曬入MIKI口中,可能射得好多,有D仲起MIKI咀角流左出黎.
大佬吩咐要全部吞落去,MIKI只可以照做……其他男人見到,有D已經忍唔到除左條褲打飛機,有D就不停咁揸我對波,用條野磨我塊臉…大佬休息左一陣,對我講:拿,處女新娘學野啦,一陣你都要幫我吹!宜家我先撲左佢先!之後叫D手下除左MIKID衫褲同內衣,全裸咁對住咁多個男人……MIKI本能地用手遮住妹妹,比大佬又一把車落塊臉度,大叫:你條死姣西遮咩遮啊,原本想好好對你都唔得,跟住叫其中一個男人:細雞,幫我捉住佢,放你條野入佢果口度同你吹,細雞條野同佢大佬唔同,唔粗不過就好長,佢將條野放入MIKI個口時都只可以吞到一半……呢個時候,大佬將條野起MIKI洞口磨下磨下,由於我做左近距離觀眾,磨左5分鐘左右已經見到MIKI妹妹濕左,我自己都FEEL到下面開始濕……其中一個摸我既衰人開口話:嘩,你睇下處女新娘睇人撲野都已經濕撚曬,一陣同佢撲野一定好爽,爛賭華,不如一陣我地兩兄弟同一時間屌佢地兩個玩4P啦!屌屌下又換人啦,哈哈,撚起都想標野~大佬好順利咁將佢條陽具插入左MIKI蜜洞入面,用九淺一深既方法抽插佢,由於口中有細雞條長撚吹緊,只能發出嗯嗯叫聲,唔知係佢呢刻係辛苦定呻吟,只知道我下面好似有D野摔緊我粒陰核攪到我好痕同好濕,原來有個衰人已經將佢隻手指插左入我條底底入面,仲不時將隻充足我淫水既手指放入口中品嚐,真係好變態啊,一陣比佢地輪米一定有更多變態野對付我地兩個女人……時間過到好慢,我估過左10分鐘左右,細雞首先出野,佢又係學佢大佬咁將D精射曬入MIKI果口度叫佢吞左佢,當條野由MIKI口中抽出黎既時候,仲見到精混合埋MIKID口水絲粘左起細雞個龜口上面……MIKI口中冇野塞住,立即聽到佢D呻吟聲,大佬可能已經出左一次精,今次特別耐,而且見到佢好大力咁張成條野插入MIKI洞穴入面,MIKI一面呻吟一面忘我咁話:好入……你條撚插到入我子宮入面啦……唔好…停…好痕好舒服……啊啊啊啊…MIKI對腳抽搐住,抓緊大佬背脊,估唔到佢比人姦,仲要係同一個咁樣衰既大佬同一大班男人面前高潮.
大佬插到成頭大汗,笑淫淫咁話:MIKI淫娃,係咪好HIGH啊?你下面夾到我好緊啊,我以前叫雞都冇試過屌過D咁緊既,你老味下面好似想吸住我咁,係咪想我射曬入去啊?哈哈,正姣西.
MIKI可能過左岩岩既高潮比較清醒D,大叫:唔好射入去啊,我宜家危機期會大肚架!救下你快D抆出黎啦!大佬:你都傻既,屌西唔射入去點算屌西啊,你大肚仲好,同我生番個女,等你養到佢到16歲再比我地姦,你地兩母女同我接客賺錢,哈哈哈!MIKI:唔好啊…救命啊…我用口幫你出啦…大佬捉住MIKI對手,用盡腰力咁插入MIKI子宮入面,大叫:我射啦,射爆你條姣西!隨住一陣抽搐之下,大佬將佢D精射曬入MIKI子宮內,可能大佬好耐都冇打過飛機,雖然MIKI之前同佢吹完射左第一次,但我見到大佬將佢條野抽出黎之後,有好多白色既精由MIKI陰道口流出黎,MIKI知道好大機會俾佢因姦成孕,喊到收唔到聲.
大佬射完之後,笑笑口咁話:MIKI妹妹,你宜家成塊西都俾我射曬D精入去,已經係二手貨,仲要同我生仔生女,哈哈,真係爽!各位兄弟,你地想唔想同MIKI撲野啊?佢塊西真係好撚緊啊!成班男人大叫:我今晚就要屌爆佢…我要射Q曬入去,佢都要同我生番個,哈哈!…條姣西咁易HIGH,今晚一於撲到佢以後唔想同男人撲野!大佬見個個都想上,就話:你地宜家每人抽張牌,邊個最大邊個上先,拿,唔好屌到條女死啊,見佢有咩唔掂立即停啊!我訓陣先,一陣再撲個新娘!你地千祈唔好攪佢啊,我仲要同佢破處!之後就出左去另一個室之後我見到成班男人起度討論緊D野,MIKI起床角一路喊一路用佢條底底抺走由陰道流出黎既精.
過左陣有個男人走埋黎我度,對我講:啊新娘,雖然大佬唔俾我地同你破處,但係冇話過唔可以同我地含撚打K輪,之後一野咀落我度,由於我仲未落妝,D唇膏印癡曬落佢個咀度,似乎令佢更興奮,個衰人將條利伸過來同我濕吻,D口水一大陣煙味同啤酒味,我冇辦法之下都要吞佢D口水落去…以前阿輝要鍚我,一定要刷左牙食埋香口膠先可以…後面有個男人拍一拍佢,同佢講:阿標一陣你由排鍚個新娘啦,做左正經野先啦!呢個叫阿標既男人之後抽番條利出黎,仲話我D口水好甜,靚女D口水果然唔同D,一陣大佬鍚佢都係執佢口水尾,哈哈!後面個男人捉住我放起MIKI面前.
MIKI好驚咁望住我,之後抱住我喊,可能佢接受唔到俾個監犯強姦內射,仲可能會因姦成孕的事實.
我只能安慰佢唔事既,好快有人救我地,但我都相信呢個機會好細,我一陣都可能好似MIKI咁比班男人輪姦.
我認得有個叫細雞既男人,同我地講:姣西MIKI你唔洗用條底褲抺你下面D精啦,你點抺一世都有我地D精起你子宮入面,宜家搵新娘同你吸左入面D精我地慢慢屌爆你,之後有4個男人捉住我D手腳,細雞將我個頭質去MIKI大腿中間,我好清楚咁望到MIKI塊西仲有精流出黎,好大陣味,我都分唔清係MIKI淫水定D精發出黎.
細雞命令我用吸既方法將留起MIKI陰道入面既精吸出黎吞落去,起初我擰曬頭抵抗,其中有個人拎起把界刀行去阿輝度,起佢手背上劃左刀,D血係咁流出黎,仲話如果唔聽佢地既話,下次就界佢條頸.
阿輝已經俾佢地打到半死,我都驚班男人會殺死佢,只可以任佢地擺佈.
我用咀緊貼miki個陰唇,慢慢咁伸條利入去陰道,MIKI不停咁叫:唔好咁啦嘉宜姐,好痕啊…其實我都唔想奶你塊西架,不過為左保住阿輝只能夠咁做.
當我一路用條利伸入MIKI陰道時,佢都會震一震,陰道兩璧收縮之下,個大佬射入去既精不停咁留入我口入面.
啲精又熱又腥又膿,混合埋MIKI啲淫水有少少鹹鹹地.
班男人話要我吞曬落去,果刻真係好想嘔曬出黎……當我吸到一段時間,慢慢開始習慣左啲味,MIKI陰道流出黎既精漸漸少,取而代之係MIKI啲淫水不停咁標出黎,佢應該係好容易就會高潮既女仔,只聽到佢不停咁呻吟,對腳夾到我個頭好實,塊臉紅曬咁,旁邊啲男人就話:你地睇下,新娘同條淫西奶西,居然HIGH到高潮,正一姣底賤女人,叫佢地兩個攪基磨豆腐俾我地睇都好喎……果個叫阿標既就話:屌,攪基浪撚費曬啦,俾我地7個輪,每人撲野4,5劑仲好啦,個衰人仲要問MIKI:點啊姣婆,想唔想我地每人撲你幾劑啊,想就叫主人啦,求我地屌死你啦,哈哈!我勢估唔到MIKI竟然答佢:主人,嘉宜姐奶到我塊西好痕啊,好想要啊,求下你地輪流屌我啦,點屌點玩我都得架~啊呀…我黎啦,嘉宜姐再入D啦……唔唔唔唔~~
阿標已經將佢條野塞入MIKI個口,MIKI仲主動手口並用同佢套弄,眼前既MIKI簡直同隻雞冇分別,而MIKI竟然起呢個時候高潮,淫水噴到我成臉都係…有個男人大叫:屌你老味,我頂唔順啦!我要屌爆你個西!除左條爛褲成條賓周彈左出黎,一下就入左MIKI剛剛高潮完既洞穴入面…男人:嘩,條女HIGH完仲好撚緊啊,下面好似吸撚實我啊阿標似乎唔想咁快射,MIKI同佢含左一陣之後就抆番出黎,所以當個男人插緊MIKI時又一陣呻吟MIKI:主人,你條野好長啊,就快屌死MIKI啦,求下你插快D啦…啊啊男人:叫我老公,求下我我就成全你啦,姣婆!MIKI:老公,我好想要啊,求下你地輪流屌我啦!你地條撚又長又粗,插得我好HIGH啊,啊~~係呢度啦,老公你再入D,入到我子宮啦~~男人:哈,你條姣婆竟然求我地輪你大米,你都幾大食喎,好啦,我地7個人輪流屌爆你,射死你個死八婆,啊呀!!!
射啦!!!
個男人足足射左成分鐘先完,MIKI個肚立即脹左好多,應該係D精多得制,連子宮都脹起黎.


text:
一月二日
二十八個月至二十九個月閒記
終於約到ms.利安拿喇 我地一早就衝上佢屋企賀佢新屋入伙
一個tima好多年 好老死嘅同學知己老友 呵呵
雖然大家都趕住長大 大家都各自精彩忙碌 但仍保持到呢份關係
好多野大家都心照不宣 真係好值得好好珍惜呢
tima成日都覺得 返工好難搵到一d好真心嘅朋友
因為始終有衝突 同埋唔似得返學時期嘅朋友嚟得親切 呵呵!
ms.利安拿屋企好多呢d迪迪尼擺設架 (佢公司代理) 全部都好靚
搞到tima好似去左迪迪尼參觀咁 係咁影d wooden figure
除左d figure tima好鐘意張按摩椅 搞到tima心郁郁
如果買左一張返去 你估下會唔會成日用呢?
臨到最後 阿ti終於開演唱會喇 抵利安拿姐姐送你一盒wooden figure
係勁靚嘅minnie x'mas吊飾 真係好好好靚架 thanks!
下面係tima揸機 嘻嘻 水準都唔錯哩
之後 我地join yeee聰少同婆婆去探太婆
難得太婆肯同我地合照 (佢成日話自己老唔靚 所以次次都唔影相架!)
臭ti好招積 如果yeee生埋 呢副相就更加完美喇 讚!
嚟得大埔探太婆 點都要去大埔街市買海鮮!!!
新鮮得嚟 平靚正 今晚一於hotpot 特別推介 : 凍肉店嘅急凍烏冬
真係好好食 同citysuper嘅有一樣嘅水準 (但價錢爭好遠)
另外係阿so介紹嘅呢盒腐竹sth 哈哈 好得意 但都有d油 可以一試
是日最新鮮海產 大大東風螺 爽!


text:
喺titi好細個嗰陣 mami識到blog友alvin媽 小喬媽
我地三個一喺埋一齊 就會傻鬥傻 好開心架
最難得嘅 係我地好朋友 我地老公都玩得埋 連我地嘅baby都玩得埋
今日講下alvin先 alvin媽好錫alvin架 咩都以佢為先
無限愛心 無限嘅忍耐 陀得辛苦 真係特別珍惜嗎?
初初知alvin媽媽精神緊張 疲勞 我好痛心
但一直冇同你講 因為我驚你覺得我假呀 嘻嘻
識得幾個月 講到痛心呢兩個字 有冇可能呀?
係真架 痛心其中一個原因係深切明白到點解你會咁緊張
好彩 依家你終於冇事 可能alvin聽話左 同埋你明白佢多左
每次見到alvin都好開心 佢好似成肚計咁呀 唔笑 好型呀
係呀 講到佢唔笑 alvin媽唔好成日話佢啦 人地唔笑不知幾man
男人唔笑先好呀 女仔笑多d就可以 titi鐘意cool man嘛
titi同alvin一齊長大 第日 我好希望佢地會好好珍惜大家
好好珍惜彼此嘅友誼 好好珍惜大家gathering嘅片段
alvin媽 我地同小喬媽要一直keep住gathering
我好期待見到alvin同小喬讀bb班 幼稚園 小學....
亦好期待佢地三個識行識走 識搶玩具玩呢
最後 如果alvin第日真係我女婿 咁就笑c咯 哈哈


text:
我連車牌都冇,其實呢單嘢完全唔關我事.而且自駕遊又唔見得有好大實質作用,就算擱置計畫我都冇乜意見.遊行人士就認為自駕遊會帶嚟空氣污染同交通安全等問題,其實唔係無中生有,不過程度上有冇佢地講得咁嚴重就唔知嘞.我始終覺得,對於有啲參與者嚟講,遊行根本就係反蝗運動嘅一部分.好似有人高舉嘅標語,上面竟然寫住「反簡體字」.其實簡體字關自駕遊乜事呢?而且,簡體字又有乜好反呢?話時話,我都好想大陸轉番用繁體字,不過咁同反簡體字係完全兩回事囉.
更離奇嘅係連豉油黨都玩埋一份,同政府打對台.仲有邊個敢話建制派唔重視民意?不過咁,豉油黨嘅訴求始終同其他遊行人士有啲分別.佢地唔係想煞停成個計畫,而係要求淨係俾港人自駕北上,唔俾大陸人揸車南下.黨主席瘤健儀話,喺呢單嘢上面,粵港唔需要對等喎.佢呢番偉論,真係聽到我無名火起,中港矛盾日益加深,就係因為某啲港人有咁嘅態度!
好多內地人唔妥香港,就係因為唔抵得港人有特權.隨住大陸改革開放,經濟起飛,內地人肯定會有一份自豪感,亦難免會有啲暴發戶心態.而另一方面,香港嘅重要性就已經大不如前.喺此消彼長之下,內地人自然唔會認同港人可以擁有特權.當然啦,呢個期實係歷史遺留落嚟嘅問題.不過內地人普遍認為香港嘅殖民史係喪權辱國,而港人竟然因此得到特權,甚至覺得自己高高在上,佢地又有乜理由唔反感呢.
對於內地人嚟講,自由行嘅意義唔單止係購物同觀光,更係國家主權嘅體現.中國嘅土地,有乜理由中國人反而要禁足呢?將心比心,假設你係國內人,你又會點諗?而家瘤主席居然話自駕遊只准北上,唔准南下,咁喪權辱國嘅不平等條約,我就諗唔到點解啲同胞會受嘞.如果唔想大陸人揸車落嚟,就應該成個計畫拉倒,而唔係提出啲咁嘅無理要求囉.好心啲人唔好再製造啲新嘅中港矛盾啦,真係嫌未夠煩咩!
香港真係越嚟越民粹,而家連建制派都中埋毒添!再係咁落去,香港好快會自我邊緣化,套用Dr. Dylan嘅名句:The city is dying!
South Island, New Zealand


text:
粒粒辛苦
又走去唐人街食飯,坐定後,見到有兩男兩女又走入嚟餐館,坐响我前面張枱.一男一女面對住我,而另外一男一女,則背對著我.呢兩男兩女,講國語,來自國內,睇樣,一定係讀緊大學.當佢哋叫嘢食時,我又八八掛掛咁聽吓佢哋叫咩食.四碟雙拼飯加隻鹹肉糭.
望清楚面對住我果個女仔,白晳嘅皮膚,並無半粒暗瘡或雀斑.烏黑及肩嘅直髮,加對紅色粗框眼鏡,幾有氣質喎.當佢擰轉面時,見到鼻翼上有粒嘢反光,無錯,係鼻環.剔除鼻環扣黐鼻屎呢一part,女仔整隻鼻環,又幾野性嘅.
鼻環對我呢個電車仔嚟講,唔係好致命啫,不過最出事嘅,就係白晳皮膚加粗框眼鏡.呢個組合,會令我諗起一個皮膚白晳,紥咗髮髻帶住副粗框眼鏡嘅OL,身穿白色恤衫黑色半截裙加對兩吋黑色漆皮高跟鞋,低開胸口鈕,黑色喱士胸圍若隱若現,然後响公司度影印緊文件.仲有,最攞膽嘅就係,當佢除低副眼鏡再解開個髮髻,搖搖頭由得秀髮慢慢飄落時,真係有一股將佢抽上部影印機嘅衝動,然後隨住影印機出紙嘅節奏,搖動起來…
呢兩男兩女,傾吓講吓食吓,半個鐘唔夠就埋單走人.至於佢哋講咩?其實… 我聽唔到大半,北方捲脷嘅口音,我未聽慣.
佢哋走咗之後,睇睇佢哋張枱,嘩!乜食剩咁多飯呀呀女?!食唔晒嘅話點解唔叫一碗而要叫一碟呢?平兩蚊之外又無咁浪費,唔係抵啲咩?
其實,我係一個唔鍾意食剩嘢嘅人嚟,除非可以留番遲啲食,否則,如果見到有食物被浪費倒掉,我會有罪惡感.正所謂誰知盤中飧粒粒皆辛苦,你手頭上果碟飯,係經過農夫無限嘅心機同汗水種出嚟,而佢哋嘅收入,又係何等嘅卑微.而且,當我哋浪費食物嘅同時,又有無諗過,响世界某處嘅人,會視呢啲倒落垃圾桶嘅食物係寶?
唔知點解,有好多人出街食飯時,都視食剩嘢為正常.當佢哋見到有人清碟時,佢哋會投以詫異眼光,或者以嘲弄嘅語氣問句「你前世未食過嘢呀?」
細個時,我會感到好尷尬.依家?我會回應一句「下世輪到你囉.」


text:
Kir Royal
服務詳情
評語 提交評語
揀Kir Royal之前,我有去另外一間試婚紗,但佢哋個態度係「你都唔啱就唔好試咁多款啦」,令我感覺唔係太好.依加好多店都係想你淨係免費試一兩件,我只係想多啲時間諗下,但佢哋就咩意見都冇俾我,到我話考慮下先嘅時候,佢就話我可以試下另外某啲款,「但不過我哋鋪頭就唔會有嘅」.
我即日去咗Kir Royal試,比較之下Kir Royal真係好太多,所以試完就即刻落咗訂!我可以免費試三件,我一早上網睇咗款同佢講咗想試邊幾件,去到佢已經可以即刻拎俾我.試完第一件之後,發現自己原來唔想要呢啲款式,同佢講返之後,佢可以俾我轉,又搵咗件差唔多款,但又有啲唔同嘅款俾我,因為服務實在好過之前嗰間好多,所以基本上我試完第二件婚紗就已經決定咗係呢到租.
另外,服務我嘅同事叫Rebecca,跟開我就一直跟落去,同埋有樣好好嘅地方係,佢一有類似新款佢就會通知我,話留咗俾我試,叫我上去試衫同埋睇下洗唔洗轉款.
有少少美中不足嘅,係本身我妹妹揀好咗條裙,但到final fit嘅時候佢哋同我講,話因為條裙洗完之後隻色唔同咗,由米色變咗淺粉紅色,叫我睇下洗唔洗轉款定照keep,唔洗額外收費.因為真喺本身覺得嗰件好靚先揀,但因為顏色上真喺有落差,所以就被逼轉咗款,而我妹妹就有啲唔開心.
不過,bigday之後幾日Rebecca有問我當日順唔順利,其實完咗成個銷售過程都有問返我感受點,真係覺得幾窩心!佢問我介唔介意send返啲相佢哋睇,於是我亦有俾返啲相佢睇.
15000
因為我周圍都搵唔到想要嘅婚紗,咁啱Kir royal有類似嘅款,但我就想轉返做長袖.解釋完我嘅諗法俾佢聽之後,佢就話要考慮訂造,如果造完自己拎走就萬二蚊,而造完之後俾佢擺喺店租借就要七八千蚊.我見個價錢差唔多,所以就決定拎埋返屋企,同埋因為我先生套衫都喺訂造,所以我哋兩個嘅婚紗西裝都可以留喺屋企.不過,後尾聽其他人講訂造個價可以平啲,不過間店喺中環,我都明價錢會比較貴.
服務方面,每次都喺我自己催或者直接上間鋪話想試,佢先肯俾我試身.因為我覺得始終喺自己訂造嘅婚紗,想條裙fit啲,但佢哋成日話遲啲再試都冇問題.最尾total試咗三次,第一次度,第二次改fit,第三次就拎埋婚紗走.其實我覺得第二次改完嘅話應該會有好多嘢唔同咗,唔喺好大信心佢改完會同我expect嘅喺一模一樣,而且第一次造完件衫嗰陣已經好多嘢要改,當時我suppose要試多好多次先會fit,估唔到最尾淨喺試得三次,仲要其實只喺fit咗一次,不過好彩最尾條裙都好fit!
12000
我喺Kir Royal有租衫同造衫,當時負責嘅喺老闆娘,本身佢好好,又承諾過會跟到尾,點知後尾就唔喺老闆娘負責.雖然我喺book咗時間,但每次去到鋪頭老闆娘一喺未返,一喺做緊其他嘢,有嘢問嘅話就要特登叫佢過嚟.
其他店員嘅turnover rate又好快,每次去都喺唔同嘅人負責.其實我揀咗款之後就冇轉過,只喺去試身,但因為每次去都喺唔同人serve,令個service quality喺差別好大.其他同事冇老闆娘咁殷勤,成日都想說服我相信佢嘅判斷喺啱,例如我唔鐘意太性感或者暴露嘅裙,但其他員工就會喺咁推銷啲低胸性感嘅款俾我,當我話唔鐘意嘅時候,佢就會喺咁游說我話「新款」,「好多人都揀」,「呢啲先靚」等等,又話我想要嘅款冇咁靚,所以好多時都惟有搵返老闆娘,因為只有佢明白我想要啲咩,又唔會單方面hardsell.
5000


text:
我話晒都生咗三個,我對BB用品其實都幾有硑究㗎!尤其係揹帶
影曦出世時,我用過好似baby bonjour嗰種揹帶,只係用到幾個月,又多扣同魔術貼(一meet好易整醒BB),有啲安全扣仲有檵會夾到BB添!所以我用咗一陣就無再用.
跟住我就用sling同日本X型,傳統揹帶咁
但用sling徧向一邊用得多嘅,個膀頭會好頭
X型同傳統揹帶用得耐,兩邊膀頭都好酸軟!
到舒韻慢慢大,我就只係用BB車,無機會用新興嘅hip seat
咁啱有網友見到我未用過hip seat,攞咗呢個韓國版子POGNAE嘅 hipseat畀我試~
由於舒韻都三歲啦,我試用嘅機會唔多
我見佢病病地,太攰嘅時候先會帶出街
呢個hip seat真係幾好用~
有幾種摸式可以隨住小朋友長大而使用,BB細時時可加肩帶
大個就可以就咁用個hip seat,方便小朋友上落
本身呢個hip seat連埋腰包,放八達通,電話,鎖匙就啱晒
用法仲好容單,啱晒我呢啲頭腦簡單嘅人hehe
仲有配件可以加,最正就係呢個warmer,喺hipe seat同bb車一樣用到!冬天就可以暖笠笠啦!
仲有2隻顏色揀,梗有一隻啱你心水!!!
用後感:
呢種hip seat都幾神奇喎!舒韻三歲幾三十幾磅都唔係輕㗎,以前揹親佢,膀頭都受罪!而家就無啦!
呢種hip seat卸咗大部份嘅力去條腰到~
我用呢個係單肩設設,較適會大嘅小朋友,我諗雙肩嘅會好啱細啲嘅bb
我帶過個hip seat 出街幾次,唔太重,但就幾大舊(唯一缺點)
呢個hip seat可以grow with your baby~喺肩帶背布位置有條拉鏈,可增高3cm,可承托日漸長高嘅小朋友
我試過著住hip seat行咗幾個鐘,舒韻識行,成日上上落落都好方便
佢攰到瞓著時,hip seat係我嘅恩物!乍又啱啱可以伏喺我心口
要注意嘅係戴上hip seta時,hip seat必須緊包緊啲條腰,如果唔係就會卸錯力,令腰或盤骨痛
戴啱嘅話係唔會痛㗎~
仲有一樣好緊要嘅,係呢個hip seat只要拉開拉鏈攞開坐墊,就可以掉落洗衣機洗㗎啦!
想提提大家﹣小心選購!
淘寶可能係平啲,但係品質無保證,可能係次貨或冒版㗎
價錢方面呢...荷花原價係830,會員有折,www.mamaishop.com都有賣
買水貨嘅話真係要小心...呢嘅始終係BB野,買正貨會有品質保證~


text:
星期三一行四人出發去德國嘅德累斯顿Dresden.由維也納揸車去最直接係穿過捷克.大家喺捷克自駕時用highway(奧地利都係),要記得買Vignette呀.話說我哋喺捷克highway一間麥記搵廁所.見有一架車喺我哋前面又好似搵位泊咁.突然彈出個警察.問我哋有冇買Vignette,因為佢睇唔到我哋貼咗喺邊.原來係有人check架.
一入德國摬,喺highway又被截停,要check
passport. 居然同鄉唔記得帶.佢只帶咗
奧地利身分證.好彩都放行,只係嚴厲警告.警察哥哥話喺德國一定要有passport,如果唔係要罰款架.我經驗捷克入摬德國都好嚴.差唔多次次搭火車經捷克入德國都會有警察上車查passport.
好喇, 經過5個鐘車程到咗德累斯顿.即刻喺舊城區參觀.
Semper
Oper
Residenzschloss
Dresden
左Deutscher
Pavillon, 右係Glockenspielpavillon
冇入去參觀只係偷窺吓Prozellansammlung啲瓷器.
Dresdner
Schloss 係博物館.中庭天花安咗天幕.
博物館紀念品店見到呢pack紙袋,都幾搶錢.冇記錯好似係8歐幾.
行入Schloßstrasse
見有一間話真正古力雪糕.有幾真呢?食過先知.....冇特別.
Residenzschloss
Dresden個Georgentor
St
Trinitatis教堂
入面有一邊show咗原有顏色,估佢以前都幾靚
二次大戰時冇被破壞嘅王子壁畫Fürstenzug.
上次嚟應該係2005年.嗰時呢個教堂Frauenkirche仲重建中.我走咗咗幾個月後佢就開幕.
估唔到佢裡面都上晒色.
呢度見有牌話唔畀影相.但係個個都係咁閃,冇人理.
為紀念香港國王子重臨德累斯顿,有關當局即刻喺個空置嘅銅像基座立咗個好英嘅香港國王子像.
好似係美術學院
Semper
Oper個Semper係乜水.咪係佢囉.


text:
2015年4月11日星期六
Erdäpfelnidei mit Sauerkraut
左揭右揭,揀咗呢個 Erdäpfelnidei mit Sauerkraut嚟煮.
btw鄉村菜好多時都係用個鑊仔上.據食譜嘅資料講,原來以前係一大鑊上枱然後分嚟食㗎. 而酸菜係冬天時常食,因為以前冬天冇乜蔬菜選擇.
350g 薯蓉,250g 麵粉,兩隻蛋, 一湯匙牛奶, 150g 牛油.
除咗牛油,將所有材料搓好.切出2cm x 2cm嘅粒粒. 用牛油煎香,配煙肉酸菜食.
搓搓吓,魔法王女主持上身...吓,點解嘅~嘩,點解會咁嘅?個麵團好鬼濕喎. 原來我冇睇清楚個食譜,連牛油我都搓埋落去.
太濕冇辦法切出好四正嘅粒粒.但係錯有錯着,啲粒粒好有牛油味囉.另外我有現成煙肉酸菜,所以冇跟佢煮喇.
酸菜同呢啲粒粒一齊食係好夾㗎.
34 則留言:
呢度鄉村野就鐘意用鑄鐵煲, 煮一大煲, 再分黎食回覆刪除回覆
唔通度度鄉村都興咁.刪除
配煎薯餅都好食.回覆刪除
太濕咪加返d麵粉囉 ,一係雪下佢再切.果腦轉下得唔得.回覆刪除回覆
冇加麵粉係唔想咁多粒粒唔知第餐配乜食好.刪除
都有雪下佢,但係時間唔夠(趕住開飯),仲係好淋.
即係唔駛加牛油一齊搓?咁幾時加牛油架?回覆刪除回覆
牛油係煎d粒粒用架.刪除
農家菜唔多配合王子嘅身份回覆刪除
呢個冇肉都岩我阿仔食.回覆刪除回覆
酸菜走煙肉啱佢食架.刪除
落少少牛油搓囉!留返一D用尼煎囉.回覆刪除回覆
今次我落晒呢....刪除
以前冬天得5-6種蔬菜+1-2種生果+大量醃物回覆刪除
吓,點解嘅~嘩,點解連牛油都搓埋落去嘅?:)) 咁煎嗰時咪唔使落牛油囉?落埋茄汁夾唔夾?回覆刪除回覆
因為冇detail咁睇個食譜囉.刪除
我估夾o既.但係我冇試
- 回覆
只有酸菜中o既煙肉咋.刪除
哈哈! 創造了個人style回覆刪除
煎炸食物配酸菜可以去油膩,好配搭!回覆刪除
即是牛油是用來煎.呢個粒粒幾得意,到花園有薯仔出產,我會試試.回覆刪除回覆
試試睇吓啱唔啱食啦.刪除
用蛋炒完的炒飯...配呢個薯仔波應該幾好食~~回覆刪除
用個鑊仔上保暖啲回覆刪除
王子都好UPDATED...回覆刪除回覆
我都係睇報紙先知有呢個節目.刪除


text:
2013年9月18日 星期三
9月17
16 則留言:
芽菜好靚呀,架機貴唔貴,阻唔阻地呀?回覆刪除
我呢排都好懶整包.回覆
架機好似二百幾, 呀女在陶寶買, 好似一般電飯煲咁大, 但係高身少少.刪除
我都無整包好耐, 唔係要清材料都唔願整.
又有好嘢!回覆刪除
但芽菜食好少,
我都喺買算喇!
麵包好靚
我都想試下靚太啲包:-)))回覆
謝謝呀!刪除
我買芽菜要去大街市, 剩搭車唔塞車嘅話都要20分鐘, 所以要幫襯超市, 超市又無芽菜買.
依家可以食新鮮芽菜, 芽菜炒淨麵已經好好味呢.
芽菜仔煎蛋未食過添.回覆刪除回覆
好味架, 加咩都得, 芙蓉煎蛋最好味.刪除
有發芽菜機架?包包做得很鬆軟.回覆刪除回覆
祖國出品, 在掏寶買的, 掏寶咩都有, 真係意想不到的都有, 朋友最近買左部整麵條機, 加麵粉加水或者其他材料就得, 加晒入去按個制, 一陣間就有一條條麵條出好方便呀, 仲有粗幼圓麵, 雲吞皮都得.刪除
好似去左有機餐廳食大餐 :)回覆刪除回覆
自已整好好味,食得又開心呢!刪除
我乜咁岩,我都剛post左篇芽菜炒蛋回覆刪除
雖然我都幾常煮芽菜, 但唔想屋企又多舊野, 都係唔會考慮你部機lu回覆
你的炒芽菜名貴好多呀!刪除
都幾佔位架,發芽菜時要用電,要喺電制附近夠位安置佢.
日式咖哩豬扒 :P wa... 流口水:P回覆刪除
Rity 中秋節快樂 ^^回覆
中秋節快樂!刪除
今年中秋月圓又亮又大,你又可以影靚相喇.
芽菜仔煎蛋? 從來未食過喎. 發芽菜機我都係未聽過,好新奇哩.回覆刪除回覆
芽菜煎蛋簡單又好味架,炒好芽菜隔去多餘水份加蛋煎就得喇,點茄汁好好味.刪除
下次再發芽菜時影些相放上來喇.


text:
Sunshine~~~
yeah!!
好耐冇出外活動活動, 岩岩星期六同Anna join左佢教會入面d friend出去遊船河!! 今日都算出師不利, 一朝早就聽到天文台話掛一號風球, 雖然話就話一號風球, 之前都睇個天文台網頁, 見到個颱風都係吹唔正我地呢邊, 所以都應該冇咩問題既!!
豐富既車仔麵~~午餐
今次出海活動, 比起我之前去開既遊船河都晏左好多出發, 可能要就返某部分人要星期六上午返工, 所以就約左係2點先出船!! 由於約得比較晏, 所以我同Anna早d入西貢閒逛一下!! 出發前, 我同Anna就先到西貢出名既車仔麵醫一醫個肚先!! 食飽再行多陣, 再順手買返個大水泡, 時間就岩岩好2點到集合時間!!
遠睇好似浮係海上面既垃圾咁!!
準時2點開船, 船家都識做, 只係駛去比較近既水域就停船俾大家落水玩, 如果唔係去到老蓮咁遠既話, 肯定得返好少時間落水!! 今次一程船大約20人左右, 一開始有部份人就出去玩wakeboard, 有d人就落水, 再有部人乾煎(曬太陽), 原先都諗住曬下太陽, 不過天氣比較一般, 而且多雲, 所以都係落水玩下就算!!
第一轉玩完wakeboard既人終於返黎, 跟手就到我地出去玩蕉船啦!! 呢次位師傅開隻快艇比較安全(即係慢!!), 我都係第一次玩蕉船坐到有點兒悶, 所以真係忍唔住叫佢開快d, 不過, 唔知係咪開慢d可以慳油d呢, 佢死都唔肯加速, 頂多係咁e轉個"彎仔"拋你落海就算, 真係少左份快感!!
大家冇睇錯, 冇發雞盲~~~呢個真係我呢架, WAHAHHAHA~~~
我地玩完之後, 再返大船, 睇時間尚有少少, 於是再問下有冇人想出去玩wakeboard啦, 點知成船廿個人, 冇咩人鍾意玩水上活動, 既然錢又俾左, 冇理由浪費架麻, 於是再叫師傅再出去玩多轉wakeboard, 由於之前都玩過下wakeboard, 所以基本上起水都冇咩困難, 而且好好彩都可以keep住係水面行都一段時間都唔跌落水, 成績尚算不俗!! Anna人生第一次玩wakeboard, 不過佢玩左一次起唔到水就放棄左啦, 原因係佢一跌落水就飲左一大啖水入口, 其實佢本身就唔係好識游水, 所以佢話試過玩下就算!!
落船後, 去左運動場沖身~~
玩wakeboard基本上玩玩下都會玩到忙晒形, 完全唔記得d時間, 攪到成船人係度等我地返去開餐, 仲要勞煩到師傅老婆用對講機召我地返去先得!! 哈, 哈!! 我地一路回程一路食野, 差不多6點9就返到去碼頭!!


text:
午夜紅Van之戀
午夜港島返九龍紅van,一對wing wing地男女(可能已經好wing)上車,由上車開始手機播卡拉ok然後兩人全程+全情投入深情對唱 (我年紀大,d後生仔歌基本唔多識,只能講d歌聽過下但唔知乜名又唔知應該邊個唱果種),演唱完幾首之後兩個開始攬埋一舊深情對話.
個人估計佢地應該係bar出黎,仲維持緊港式劈場音量,各種果d「你知唔知我有幾中意你呀」「你上次咁樣,我個心幾痛你知唔知」之類"理應"係酒吧/卡拉ok行出房厘埋廁所門口轉角或者行出大堂捐入商場樓梯打電話先講果d對白不斷以劈場音量伴隨住司機大佬播既許冠傑70-80's歌曲陪伴大家過紅隧.但係全車冇人講乜野,大家都好似扮聽唔到咁靜靜做自己野,睇手機既睇手機,眼望前方既默默眼望前方,雖然大家都明白大家都聽得清清楚楚.
我唔係想指責佢地,亦唔係準備恥笑,更冇打算發表神父偉論.嚴格地講我甚至唔係好知自己寫出黎既"用意"係乜,我甚至唔係好識得型容處身呢個場景既心情.呢個嫵汶只係單純想記低呢件事.
諗諗下,其實果個心情應該類似有種「偷窺感」,就好似自己唔覺意聽到公司兩個同事原來有野咁…果種心情 (雖然明明係當事人自己大大聲講出黎).其實我自己都係「扮聽唔到咁靜靜做自己野」既一份子.因為果d對話係唔會expect好公開咁聽到人大大聲講出黎既東西,情緒上其實根本唔識得比反應.
仲有,當「深情對話」講到某d肉緊處,絕無花假,真係有發生「司機減速行駛」…….
2011年12月11日
午夜紅Van之戀
午夜紅Van之戀
標籤: 雜談


text:
呢幾個月真係忙到抖唔到氣, 相信好多化妝師都一樣啦 !
因為年尾真係超級旺場, 好多JOB都因為冇期而推左, 好可惜喔 !
而試妝方面既時間都少左, 所以BOOK左試妝既新娘子要等我嚕.
而未BOOK到既都唔好唔開心, 我會盡量就時間同你地約架啦 (笑).
由於太耐冇UPDATE既關係, 今次就放幾張相出黎俾大家睇下啦,
今次呢位靚靚新娘選用左airbrush, 喺9月又熱又曬又濕既情況下,
都冇乜點脫妝, 而且有我貼身全日跟住想脫多少少都難啦 (爆).
其實每次做新娘JOB都好開心, 果種幸福真係會感染到我架,
見到佢地燦爛既笑容, 就好似睇住自己朋友結婚一樣,
好多謝每一對新人俾我歡樂, 令我都覺得好甜蜜啊, 甜到漏 HEHE
基本上新娘子好多時要換妝換髮型, 都好少時間食野飲野,
所以伴娘/ 姊妹們要細心準備少少食物新娘子啊,
等佢換妝頭時邊食邊換, 咁樣會好好多呢.
今次分享住少少造型俾大家睇下先啦, 如果要BOOK期試妝請盡早聯絡我,
記住要註明大婚日子, 我會同你地配合時間試妝嚕.
另外, Chris.C Makeup將於2015年1月1日調整價格,
如果於2014年12月31日前預約試妝, 可享2014年價格再9折優惠,
大家不要錯過喔 !
♥ Thanks for reading ♥
Find me for more update :


text:
今集精彩.
有人不停打不停打,又有人不停被人打.
一開始歌舞伎姊妹因為マジ女有人被打而去矢場搵人算帳.响嗰度,佢地發現咗シブヤ成為咗矢場嘅總長.於是,唔洗講啦,打起上黎.
唔好話矢場咁多人啦,就算單挑佢地都未必贏到シブヤ.雖然佢唔係話真係咁強,但係話晒都係舊四天王吖!結果佢兩個就俾人打到咁…
之後,佢地跑去矢場嘅一戰俾人貼咗相.而家全校都知道シブヤ過咗檔.出賣咗マジ女.
會做得咁嘅小動作嘅人,當然又係老鼠仔啦!
藉著呢個咁爆嘅消息,老鼠仔走去想激起ラッパッパ啲人嘅衝動.佢一心就想四天王自爆,令到ラッパッパ自毀.呵呵,但係有啲腦嘅新部長おたべ阻止咗佢地.
之後老鼠仔又去搞事,自己走去搵シブヤ.結果俾人打(wow~),然後路上先到烤肉隊.好弱雞但係好有義氣嘅烤肉隊為咗老鼠仔同矢場班人對抗!結果…
全軍覆没.(意料中事)
而老鼠仔嘅同伴珠理奈見到老鼠仔咁,已經再忍唔住要出手.
點… 點知原來老鼠仔扮晒野!真係可以奸成咁?我真係開始擔心珠理奈啦…
敦子繼續响外面打交.究竟佢想點??
而由依應該係知道咩事,但係佢又乜都唔講.Well,佢嘅出現本身都係一個謎.
雖然唔知咩事,但係小蝠極之鍾意下一集嘅呢一幕!!!
如果個故仔係佢兩個打天下我諗我會high到暈!
ゲキカラ專post,明天.


text:
今日天陰陰,天氣報告仲話間中會有驟雨但都無損我地濕地公園的雅興.
由紅磡乘搭西鐵於天水圍下車$17.80,再轉搭輕鐵705號於濕地公園下車$4.00,約一個鐘的車程便可抵達濕地公園.
今次係我第一次去濕地公園,抱有好大的期望,希望可以於濕地公園見到好多的花花及雀鳥,所以失望就越大.濕地公園入場費$30,無可否認濕地公園的空氣真係好清新,有一種接近大自然的氣息,但係入到去可以講係無乜野睇!
今日去到濕去公園真係好大風,我係完全唔記得天水圍會比起市區低幾度,我著唔夠衫,所以一路行一路勁凍,凍住咁行起個D觀鳥屋度吹住風觀鳥.
其實觀鳥只可以觀鳥屋入面D望遠鏡睇,可能今日天文台話會落雨,所以濕地公園都唔算有好多人,但係要等用個望遠鏡真係等到傻.今日去到其中一間觀鳥屋又令到我大開眼界,今日見到一個龍友拎住一個好大的長鏡相機去影候鳥,我係咁起佢旁邊望住佢影相,嘩!一個咁巨型的長鏡真係可以影到候鳥的面貌及動作,可惜的是我部相機係完全影唔到...
去到濕地公園已經12:00,但濕地公園附近無食肆,所以唸住入到去濕地公園再買一些小食吃,入到去好快就比我見到間大家樂,雖然我真係唔想幫襯佢,但係d 人又話肚餓要食午餐,所以我就入左去食野,這間大家樂可以選擇的食物十份之少,但係環境就好舒適,我今日揀左個位可以望住個湖睇住d候鳥進食,真係一件好開心的食飯地方!濕地公園的入口處係有汽水機下次再去就唔駛一早買定飲品拎入去啦!
食食下午餐開始下雨,所以食完野之後坐左起度等停雨及觀鳥,到13:00左右雨已經停了,所以我地開始行出去觀賞,完來濕地公園都唔算好大,行左兩個鐘左右都差唔多行完,到差不多走的時候面勢開始大了起來,我地又無帶雨具所以走左去d亭到避雨.到雨停了我們就離開濕地公園,今日全程起濕地公園只係用左3小時.
我就係坐起這個窗邊望住個湖睇住d候鳥,個種感覺真係好free
鱷魚貝貝
去左濕地公園先至知道原來連花係有幾隻唔同的顏色分別有紫,白,桃紅及橙粉紅色,而我最喜歡的顏色就係這種.
紅色炮杖花
含笑,花期三至五月
於浮橋的出口見到好多的樹葉都有一個個的窿,再離下見到葉片上有好多一隻隻唔知係乜的東西
蒲桃,花期:三至四月
紅樹林
紅花八角(鄧氏八角),果期:七至八月,但係點解我今日會影到佢呢?
濕地公園內的展館
龍吐珠
走時只係15:00所以我地就轉乘的士去流浮山,起濕地公園附近係無車可以直接去到流浮山,的士只係唯一的選擇.由濕地公園搭的士去流浮山$27.50,其實我都唔知去流浮山有乜野睇,只係佢話要去流浮山買蠔豉,所以我就跟埋去睇下.下車時見到有好多海鮮酒家,同埋一個街市,我地行晒成條街市,鎖定左要去邊間鋪頭買野,之後臨走時先至一次過買費是拎住佢行來行去.
今日去到流浮山海邊附近真係令我這個孤陋寡聞的人見識又增加了一點點,我地行到去最入最近海邊的地方,有d 漁民起度叫有蠔豉試食,因為我地真係想買所以就大膽咁走去試食,食食下有個叔叔見到我八八卦卦咁起度望住佢,佢就好好人咁拎起成串蠔比我睇,仲即席開埋蠔殼比我睇下隻蠔有幾肥美,又試食過又睇埋作個開蠔過程,我地總共放抵左$300.00走左斤半黃金蠔豉...
仲起一間叫泰興的店鋪買了其他的手信,行入去的時候見到有好多明星都於該店留念,我唸這間店都應該係幾出名,所以就買多少少零食離開啦!
叔叔展示的這款成隻手咁大的生蠔非常之肥,叔叔話生蠔$50/斤,一斤約有12-13隻.
今日我就係買左這些金蠔啦$180/斤
行完流浮山已經滿載而歸,見時間尚早,起流浮山附近又有一個流浮山休閑農莊-士多啤梨自摘園
,我就抱住去玩下的心態行過去睇下,入到去士多啤梨園的範圍見到好多士多啤梨,每磅$50,我地係咁行呀行去揀我地覺得又甜又靚的士多啤梨,摘完士多啤梨成手都有陣好香甜的士多啤梨味!
離開士多啤梨園又係時候唸下點樣可以出返市區,其實真係無乜idea可以點離開,好在最後起流浮山街市入口度見到有一部廣鐵接駁巴士可以去到天水圍/元朗西鐵站$3.80,我地就搭到去元朗站下車唸住可以轉紅色小巴出旺角返屋企,點知我地行來行去都搵唔到小巴/巴士,最後,我地都係搭返西鐵,早知係咁一早就起天水圍落車咁咪唔駛起條街到行來行去啦.


text:
2014年9月21日 星期日
翠河茶餐廳 @ 九龍灣 ( 21-SEP-2014 )
XO 醬魚鬆腰果炒韭菜花
西檸雞
豉汁蒸鯧魚
腰乳通菜炒牛肉
( 21-SEP-2014 SUN )
今朝 8 點 45 分起身 食完早餐就留屋企沖涼 之後就番主日學喇 感恩有精神呢 ~
依家星期日多數食呢個輕盈米粉 唔駛咁飽
糯米雞細隻咗好多呀
太興嘅凍咖啡真係唔錯 下次試冰鎮咖啡 因為我次次都飲唔哂 咁冰鎮咖啡無冰 唔駛沖淡哂 哈哈
崇拜完畢就番屋企 之後里奧大人去剪髮 差唔多 3 點就出去食 tea 行陣又番屋企 lu ~
香茅豬扒撈檬
豬頸肉湯檬
今晚要拎哂所有窗簾去舖頭洗 又要拎埋 d 嘢比姑奶寄去澳洲 所以又約埋姑奶食飯喇 ~
咁我唔駛煮飯就當然休息啦 之後睇睇下雜誌就勁想瞓 5 點瞓到 5 點 45 分呀 勁 呢排唔知做咩 星期六日假期好多時都會瞓晏覺 以前唔會咁架 ~
6 點出發 搞掂就去食晚飯 之後上姑奶屋企 咁姑奶就番舖頭整嘢 我地就喺佢屋企坐陣先 ~
差唔多 8 點就洗好哂 即番屋企喇 ~
一入屋呢 我就問里奧大人有無比番屋企鎖匙比姑奶 咁 O 哂咀 咁知咩事啦 又要拎番去比姑奶 咁佢順便幫姑奶買埋電話 一次過比哂佢啦 哈哈 ~
咁我唔陪佢喇 掛窗簾都用咗半個鐘 之後即沖涼喇 抖陣就食芝麻糊 里奧大人 9 點半就番到屋企 頻頻樸樸真慘 ~
今晚 11 點要瞓啦 勁攰呀 ~
訂閱: 張貼留言 (Atom)


text:
所以之前一晚已經先去整定指甲,費時迫埋哂同一日度搞咁多嘢.
本來星期一約左去洗牙,但因為突然約左姊妹食飯傾嘢,而洗牙嗰邊又要等幾個人,所以轉左今日洗牙,咁我就唔可以瞓到自然醒至去拎嘢,因為約左中午12點去牙醫度.
洗完牙就自己先出TST唯美主義度試衫,而老公就拎佢架愛駒去洗白白,等結婚嗰日影相時靚仔啲.
原先同媽咪講好左我幫佢拎埋衫,因為前兩日已經final fit左,點知我坐緊車出去期間,我媽咪好似好擔心啲衫改得唔啱身,所以我叫佢出埋嚟試完至拎.
本來計劃係老公洗完車就同我細佬揸架7人車出嚟一齊去拎嘢既,咁依家又加多左我媽咪一齊同行喇.
因為老公上星期同兄弟去買恤衫時,順便係趙太度訂多件黑色恤衫,今日至有得攞,所以去唯美攞完衫,就去趙太度.咁我又買左個煲呔俾細佬用,所以又叫佢同我上趙太度,買埋恤衫俾佢,咁用煲呔會好睇啲.但上到去,老公件恤衫未返到貨,所以趙太答應今晚收工時送來我屋企附近地鐵站俾我.其實我真係唔太想,因為我上頭時間係9~11點.所以唔想今晚至攞,但無辦法,所以今晚要搵人幫手落去地鐵站度攞.
跟住就去油麻地京華度拎套褂-大五禮,媽咪第一次睇我套褂,佢都話好靚,但佢覺得貴.
然後仲要去金都幫我爸爸攞禮服,因為佢唔記得左今日要去拎禮服,出左街(佢以為聽日攞都仲有時間,所以約左人出街).
幫爸爸拎禮服,又有一笑話,因為原本媽咪無諗過出嚟,所以俾左張單我細佬,放左係餐台,點知媽咪之後決定一齊出嚟,我細佬以為佢會拎張單,但最後大家都無攞,好彩之前佢地send 過張單既相俾我,最後只係拎住個電話去華利高度攞禮服.好彩佢地都俾我地攞咋.
去完攞爸爸套禮服已經差唔多5點,我今日全日都無食過嘢,見附近有間大家樂就食左個下午茶餐至再繼續.好彩一早已經記低哂要去邊度拎嘢,如果唔係實漏地方.
原先個尾箱已經放左我地之前準備既嘢,再攞埋今日攞既嘢,已經迫爆哂,放係最底既foamboard (我地logo 同seating plan),我都有啲怕壓爆佢地.但好遺憾無影低放滿哂嘢既車尾箱既相,我都唔明點解可以有咁多嘢要搬.
然後就到觀塘Like姊妹裙度拎對汽球公仔.我只係俾左主題顏色: 紫色阿寶,阿寶就幫我整左對公仔喇.
終於可以上酒樓度放低部份嘢.除左媽咪係停車場度等,我地三個人,六隻手全部拎滿哂嘢上酒樓,其實我係半拖啲嘢上去.莫經理好有交帶話我地訂既七箱紅,白酒,今日都已經送到左,同埋已經鎖好左.
跟住,我仲要同老公到觀塘地鐵站間Choux Creme 度訂芭芙,因為本身酒樓已經包左席前小食,而老公又怕我訂得太多,會剩哂係度,所以最係只係訂左32件.因為到時會再攞其它西餅,所以佢唔俾我訂多啲.
到左依度,我已經好攰喇,由朝早到夜晚至返到屋企.但差唔多返到屋企至醒起要去拎花球,好彩係屋企附近啫.拎完花球同老公係樓下食少少嘢,就返屋企整埋未完成既嘢.就係入利是喇,其實之前已經入左啲,但都係怕唔夠,所以決定將所有錢,入哂佢,利是多好過唔夠嘛.


text:
瑞典U21實「牙」實齒
不經不覺,U21歐洲國家盃已經嚟到冠軍爭奪戰,坦白講,兩支決賽球隊瑞典U21同埋葡萄牙U21都並非最初嘅捧盃熱門,晉級路頗具冷味,既然係咁,就不如繼續吼冷門,搏瑞典開4.65倍主勝!(周二1,香港時間周三2:45am開賽)
其實足智彩係有讓球盤提供,葡萄牙U21要讓平手,半球,不過瑞典U21喺晉級路上只係和過1場,睇嚟佢哋係好擅長喺90分鐘內分出勝負,最重要係瑞典的確愈踢愈好,4強戰以4:1大勝丹麥更加係代表作,須知道丹麥有車路士中堅安達斯基斯甸臣同埋阿積士正選前鋒費斯查助陣,但瑞典都可輕鬆過關,而呢支北歐兵團嘅大軍名單中,可以見到慕遜加柏前鋒希哥達,前曼城年輕球員達迪,燕豪芬中場希積馬克,同埋比錫達斯後衛阿歷山大米洛斯域,佢哋年紀輕輕已經喺所屬球會擔正,真係唔可以睇小.
葡萄牙演出太飄忽
葡萄牙U21嘅勢頭其實有過之而無不及,4強以5:0大炒熱門球隊德國U21就令人跌眼鏡,不過留意佢哋嘅演出非常飄忽,3場分組賽當中,只係試過以1:0險勝英格蘭,當時葡萄牙全場處於劣勢,而對同組最弱嘅意大利,同埋今場決賽對手瑞典亦只係打和,要怪就怪葡軍陣中球員,喺所屬球會只係長居後備或踢緊預備組,故此大賽經驗同埋心理質素點都會差啲,反正今屆U21歐國盃頻頻爆冷,不如搏瑞典直接開4.65倍主勝啦!


text:
死去活來! (飛行中)
2006.06.07
第 176 次飛行
有一段時間, 得我自己一個係galley, 忽然有個客入黎同我講佢朋友又嘔...我一聽到, 就大慨估到係邊個, 其實之前已有兩位同事同我提過下有個客成日嘔, 但我冇為意, 加上我連個客係邊個都唔知...anyway,因為個客同我講佢朋友又嘔, 所以我就叫個客帶我去睇下佢朋友點, 點知我地係 washroom 見唔到佢, 真係有點嚇親, 因為個客同我講佢朋友都幾嚴重, 萬一佢朋友唔知走左去邊, 又冇左知覺的時候點算呀?? 之後我地搵左一陣, 終於係另一個washroom 搵到佢朋友, 鬆一口氣...
但件事仲未完...
我問佢朋友有d 乜野唔舒服, 佢就同我講近 stomach 個位有pain, 同埋覺得暈, 一飲親水就會嘔, 見到佢個樣唔多妥, 我就叫佢係door5 連住4 個 crew seat 個度訓住先, 俾埋pillow 既野俾佢, 因為當時有一半同事去左休息, 而另一半的同事又忙下個meal service 的事, 所以我覺得搵老總係最可行的方法, 於是我叫個sick passenger 的兩位朋友(其中一個就係頭先入黎話我知佢朋友嘔那個) 幫我睇住佢先, 我再由door 5 行去door 2 搵老總, 老總就叫我用fainting treatment 的方法先, 佢一陣再上黎睇(因為佢個時仲忙緊 voucher 的事宜)...幾經辛苦先搵到多d pillow 同 blankets, 同埋墊住佢對腳的handset bag, 等佢d 血倒流番去佢個腦度, 同埋prepare 埋d oxygen bottle, 以防萬一, 然後我再問那個病人究竟仲有乜野唔妥, 同埋佢本身有冇d 乜野病, 佢先話佢自己係 diabetic...
之後佢d 朋友問我可唔可以 page doctor 同埋機場有冇醫院, 我話我地可以page doctor 同埋真係有需要時, 係可以叫救護車係機場等...不過一切當然要老總同captain 下命令啦!
搞到七七八八後, 老總落到黎啦, 聽完我講既野, 同老總自己的判斷後, 佢係叫我去沖杯sugary drink 俾個客飲既, 但我又唔明, 雖然個客係diabetic, 但佢一飲水就嘔, 點解仲要俾佢飲呢? anyway, 老總話要就要, 我就去整, 整完, 個客飲左, 起初仲好地地, 所以老總collect 哂個病人的info 就話上去搵captain, 叫我睇住佢, 點知老總走左冇耐, 個客又嘔呀!!!!!!!!!!
好彩我之前預早prepare 左個大大的plastic bag 者..
我等呀等, 等呀等, 再make sure 個客仲有知覺, 呢個時候, 忽然有兩位自稱醫生的人黎到, 原來老總經announcement page 左doctor, 但因為我係door 5 area 太嘈聽唔到者, 個醫生睇完之後就同我講, 要求要醫生既用具同埋有d乜野 medication 可以用到, 於是我就叫另一位同事拎個doctor's kit, 等左一陣, 佢番黎時, 我覺得好訝異, doctor's kit 應該係一個箱(for medication)加一個orange pouch (for診斷用既), 但個同事只係拎左個pouch 俾我, 咁我就問佢:" 個箱呢?" 同事就話老總只係俾個pouch 佢...
我聽完之後, 激死左,
好心老總佢啦! 要俾就俾哂, 唔好俾d 唔俾d 啦! 就算開左個pouch, 唔開個箱, 都係要寫個medical patch checklist 架啦!
咁點解唔俾哂成個doctor's kit俾醫生呢? 我開始頂個老總唔順, 但又要忍住喎, 呢個時候, 老總又番番黎啦, 我就好聲好氣同佢講個醫生要用有 medication 的box 呀! 老總先肯俾個同事去拎...唉, 冇啦啦又做多樣野, 一早俾個同事拎哂米好囉!
呢個時候, 我睇得出個病人好辛苦, 同埋休息中的同事已經開始陸續番黎啦! 個個都問我做乜事, 我只係約略講下..冇耐, 我同那位同事的休息時間到了, 於是老總叫我地去休息先, 但那位同事唔想走咁, 佢覺得咁樣走唔係咁好, 我開解說, 去到呢個時候, 已經唔到我地控制範圍內, 就算我地唔走, 都冇乜野幫到手, 同埋我地之前要做既野已經做左, 幫左佢好多架啦!
加上而家又有咁多同事休息完番黎, 接手繼續, 我地就好好休息一下先啦! 我地仲要做第2 個service 架!
之後我地兩個就上左crew bunk 訓啦...
今次呢班機, 有樣野唔做得既就係, crew rest 時, 老總唔俾我地帶水樽上 crew bunk, 佢話:"don't u think the "pop pop" sound of the water bottle is so disturbing when u guys drink the water?", 但我冇理佢, 我照帶...呵呵!
但最諷刺就係, 我同老總都未休息完, 樓下個sp 忽然把聲成個巨肺咁, make 個announment 去 page doctor, 搞到我地crew bunk 的人醒哂!
當時我地仲有個半鐘先休息完, 老總話水樽的聲會嘈, 唉, 而家個annoucement 仲嘈啦! 呵呵!
題外話: 呢d first aid 事宜, 我已經唔係第一次見過, so far 我記得既就有兩次, 一次就係個客係washroom 暈左, 咁o岩我位置係最適合俾oxygen 個客(用 oxygen bottle), 所以由我去整..第2 次, 就係得我自己一個on duty 時, 有個客一企係身就暈左, 因為佢至少有成百五磅重, 所以個次真係要搵另一個客幫手,將個客搬去個galley 度, 我apply 左 1 st aid 後, 再搵人黎睇..而家諗番起, 真係幾難忘下...


text:
2014年8月28日 星期四
如何教導子女
依件事吾係發生係我同龍BB 身上, 但係都令我反思左一輪~~
話說有日我坐小巴尾坐, 中途有個MAMA同個我估大約未夠3歲既囝囝上車, 佢地當時都係坐係尾坐! 正當小巴行緊既時候, 依位MAMA就走去"o都"發達通, 跟住個小朋友就念住跟住行去之際, 坐係斜前面有個EE 就伸出佢隻手打算擋住個小朋友行出去......跟住以下對話就係重點!!
EE: (用手擋住吾比佢行) 小朋友, 你吾好行出黎呀, 架車行緊架!
MAMA 同時"o都"完發達通返回位坐定!
小朋友: (舉起隻手用手指指住個EE, 重要用兇怒眼神望住EE) 哼......我嬲你!
EE: (好認真再有點憤怒既聲線) 我都係驚你跌出去姐......
MAMA同小朋友互望, 大家都無出聲! (完)
見到依件事之後我就念, 點解個小朋友會咁樣回答個EE, 係咪因為平時屋企都係用咁既模式應對!? 我又念, 如果個刻發生係我身上又應該點好呢!? 不過我多數都會即時解釋比龍BB 聽咁做吾啱, 但係其實佢又會吾會理我呢!
講真, 自問自己未必係100分媽咪, 但係我都會盡量將最正面既野教比龍BB!
不過, 有時佢地學野真係好快, 會無時無刻突然嚇你一驚! 有日我叫龍BB 比佢手上既野我, 佢竟然係"哼" 左一聲重要擰轉面吾理我, 個刻我真係知衰喇, 記得之前我話龍BB 吾聽話, 我又係"哼"左一聲扮嬲吾彩佢, 原來龍BB 已經將佢放左入腦, 我真係完全無念過龍BB 會學足晒! 之後我即刻又要同龍BB 解釋一輪(希望佢明啦)!
所以我同老公夾好, 無論玩又好認真都好, 都吾可以係龍BB 面前做錯野/講錯野!
而家做左家長真係要每樣事都要做好榜樣, 亦希望自己真係可以教導出一個善良,正面既龍BB ~~~
22 則留言:
我覺得超難架,好似而家anki都開始識野左,我成日咩都話佢唔岩都話到我都覺自己好煩,我好驚蕎b唔愛我,但佢做嘅真係唔岩呀麻回覆刪除回覆
睇書講過, 佢做錯唔岩係要話, 不過一定要解釋原因, 吾好等佢地一味只係知道父母話唔岩而吾知自己做錯咩!刪除
其實好明顯個家長唔解釋畀小朋友知唔啱,又或者唔同個EE道歉都係有問題,宜家真係乜嘢家長都有,就算我哋點做好自己都好,遲D佢哋返學識咗D新同學仔,或者就咁睇電視,都好難避免佢哋學到D唔好嘅嘢,做父母只可以從旁誘導佢同灌輸佢,畀返D正面價值觀佢,真係一門好高深嘅學問來,大家一齊加油呀﹗回覆刪除回覆
有時真係好驚自己用錯方法去教導佢地, 不過一定知道教導佢地係好需要十倍耐性同力量, 共勉之!刪除
除左身教,父母嘓教導都好緊要,好似個小朋友咁話個EE,但媽咪都唔出聲,唔怪得縱到個仔咁呀!回覆刪除回覆
EE落車後, 個媽咪重要同小朋友講"下次再係咁, 我吾幫你架喇"......聽完我真係覺得奇怪, 原來咁樣先叫幫左個囝, 真係似縱多過幫!刪除
個家長完全無意識去解釋俾小朋友知, 咁樣小朋友只會覺得係個ee擋住佢, 係ee唔岩囉, 乜咁都得架, 如果係我我一定會即刻解釋番俾佢聽, 等佢知道架車開緊時, 佢唔應該咁樣行出去, ee都只係擔心會有意外所以先阻止佢囉.回覆刪除回覆
Agree with U刪除
佢地學野好快. 有時啲野我地唔覺意做左佢地就跟左架喇...回覆刪除
不過要下下提住自己呢樣唔好果樣唔好又有啲難度喎.
惟有focus落啲大野度, 細既隻眼開隻眼閉 (對自己)就算喇回覆
無架, 同老公有共識知道咩可以係佢面前講得咩係吾講得, 咁就吾洗下下提住囉!刪除
小朋友學野真係好快,,,,尤其是衰野~~回覆刪除回覆
所以要趁佢地未學壞, 盡快教導返佢地係好緊要~~刪除
果個mama連多謝ee都無講,佢自己都咁無礼貌,更何況个囝囝呢,有样学样呀!回覆刪除回覆
可能個mama都覺得無問題 =.=刪除
小朋友真係有樣學樣, 大人一定要留意自己的言行回覆刪除回覆
Agree with U刪除
tarebaby 而家成日學我講野, 所以我都唔敢亂用D 字眼... 小朋友學野真係好快, 同埋佢地冇"做得岩" " 做得唔岩" 既概念, 咁惟有我地自己注意下自己既行為說話啦~回覆刪除
大家都努力~回覆
我都聽朋友講過, 佢地可以好似錄影帶咁講返大人講過野架, 真係利害!!刪除
如果我係個媽媽, 我一定會話個小朋友咁做唔o岩, 教育佢ee 係好意叫佢唔好行出黎...回覆刪除
大人有時講野, 小朋友真係好易學左, 有時我都好唔小心話老公"痴線"...所以真係要小心講野~回覆
哈哈, 我都試過話老公"痴線"比龍BB 學左, 即刻又要解釋比佢聽, 好彩之後無再出現過依兩個字喇~~刪除
個mama 其實應該解釋番比個小朋友知啦,唔該都冇聲,個 ee 都係怕小朋友趺親姐...回覆刪除
嗯,對啊,小朋友學野好快,真係日常生活要小心d,嘻 ^^"回覆
日常生活真係好多野要留意 (滴汗中")刪除


text:
無綫新劇《幕後玩家》喺下星期一接捧《巨輪II》由黃宗澤,蕭正楠,張繼聰及黃翠如等主演,故事以公關行業為背景,唔知大家有冇留意播出嘅宣傳片呢?只係出咗幾條宣傳片,劇集都未出街就已經惹嚟網民同公關業界人士不滿及迴響,當中Facebook專頁「廣告狂人」更撰文指劇集塑造嘅PR形象不實.
只係幾條宣傳片已經可以睇到呢套劇有幾離地架啦!啲宣傳片講述黃宗澤,張繼聰同蕭正楠著到身光頸靚咁輪流教大家點做一個成功嘅PR,片中黃宗澤上樓梯嘅時候,佢撞到個侍應搞到隻玻璃杯跌咗落地爛咗,Bosco之後就撒咗一疊錢上天,佢仲話:「一個成功嘅PR,只要滿足到個客,幫佢贏到人哋嘅,啲錢就會自自然然送上門架啦!」
而張繼聰嗰條片一開頭見到佢同一個女人喺部𨋢親熱,之後佢邊行邊講:「搞eventss梗係要有gimmick啦,上到C1,Facebook又洗到版,咁你就叻仔㗎喇!」
另外,蕭正楠嗰條片就係由佢揸住架名貴跑車到場,一落車就將鎖匙從後拋俾代客泊車員,不過拋唔中要人踎低執返條車匙,之後佢話:「做PR靠樣,靠吹水,死梗啦!,最緊要靠呢度(用手指住個腦).執生?有排你學呀!」
就咁睇宣傳片係唔係覺得做PR好爽呢?但係現實往往比幻想殘酷得多,唔少網民睇完都鬧爆兼狂數無綫誇張老作,有網民仲話如果做過PR就知有幾辛苦同淒涼,好似做妹仔,有返工冇放工,好心做下research,以為劇集係講男妓等等.
網民留言:
劇集星期一就首播,到時大家就會知係唔係真係咁離地架啦!做PR嘅朋友,不妨留下言講下你同離地宣傳片中嘅PR有幾大分別啦!


text:
2011年8月4日 星期四
DAY 3 超趕富良野+美瑛
原本諗住係北海道淨係留係札幌, 但係又覺得好浪費, 所以臨時臨急先決定DAY TRIP去富良野同美瑛, 租左一日車
平時我地租車都會自備CD, 今次唔記得帶, 仲比我老公話, 點知架車可以插IPHONE.... HOR HOR
8點半攞左車, 飛去新榮之丘, 11點半到著
同呢個合照
當然要食雪糕, 唔知各位有去呢度食雪糕既人, 有無覺得賣雪糕個位姐姐超吋呢?? 話說我老公見到JUN JUN D相好興奮, 係咁影, 個姐姐係咁怒啤佢
去完呢樹, 就去食LUNCH, 呢度係RURUBU介紹, 食咖哩
好食就好食, 可惜佢地要節電, 一路食一路熱死
然後直驅森之時計
雖然無坐到COUNTER, 不過我記得NINO係套劇極少係度出現
D COFFEE真係好正
去完森之時計, 一定要朝拜皆空窯啦
唔知點解, UPLOAD唔到拓郎工作地方個幅相, 激氣....
以下個PART其實係唔可以影嫁, 但係因為我買左拓郎隻杯, 所以個STAFF比我影
呢D字係咪NINO寫嫁????
朝拜完老公堅持要食呢間旭川拉麪
唔知JUN JUN上次係咪都有黎過呢間食旭川拉麪呢??? 呢度HIGHLIGHT住6/20日
跟住好幣, 唔醒起由美瑛番札幌要幾個鐘, 狂飛番札幌, 結果還車遲左半個鐘, 好彩間租車公司D STAFF等埋我地咋
訂閱: 張貼留言 (Atom)


text:
Thursday, 1 May 2014
I, Frankenstein
今個星期好攰, 返工好多不是我做開的嘢處理, 星期日要去講道, 錄異聞錄, 做howtindie, 講章到現時星期四, 寫咗一頁都冇, 很大鑊. 尋晚原來係香港時間的五一勞動節, 所以雖然冇乜嘢講, 但都爭取時間同金德寶錄咗異聞錄先, 反正都唔會有時間準備, 幾時錄都一樣, 不如搞掂一樣先.
到錄完, 人都殘晒, 都做唔到尐乜, 所以同金德寶睇咗呢齣嘢. 其實我都做唔會係好戲, 不過我係喜歡睇Aaron Eckhart的, 佢做主角就點都要支持下. 其實又唔係太差, 有動作有特技, 但係故事真是很廢, 而且反智, 我同金德寶笑到gap gap聲, 例如尐天使懶係神秘咁, 但係佢地住喺間老年咁宏偉的教堂入面, 其實係超級張揚; 尐魔鬼的藏身基地好似好神秘咁, 天使咁多年來都搵唔到, 但最後原來只係佢地間教堂過幾條街咁近, 令人O嘴; 個天使打手Gideon好打得, 但最後無厘頭以好低B的方式被科學怪人拮死, 真是反高潮. Aaron Eckhart係可以做戲的, 但係呢齣戲完全冇機會俾佢發揮, 真是浪費.
2 comments:
-
-
但我幾鐘意呢套戲haha睇得好開心
呢條友仲有咩戲好睇?
howtindog你估錯哂我啦, 我鐘意睇呢D神怪戲的
- 2 May 2014 at 09:09
- Howtindog said...
-
我翻睇過The Core好多次
- 2 May 2014 at 09:32


text:
2015年1月31日 星期六
試用:韓國Manito護頸護肩透氣嬰兒坐墊
自從兩年前幫燒腩仔換咗部新BB車之後,雖然新車明顯比舊車穩定,但車身始終有D單薄,所以艾菲一直都物色緊一個好D嘅BB車坐墊,想等燒腩仔坐得舒服D,期間艾菲淘又淘過,喺反斗城買又買過,去旅行時仲買咗個日本出嘅冰涼墊來試,結果啦...都唔係好啱心水,終於畀艾菲遇到呢款韓國出嘅Manito護頸護肩透氣嬰兒坐墊,真係可以用perfect來形容佢﹗
之前用過嘅坐墊,通常都只係一塊厚身少少嘅棉布,夏天仲要加返塊蓆先用得,但Manito呢個坐墊,係3D立體網狀設計,唔焗身超透氣,可以話係冬暖夏涼,等小朋友keep住乾爽,最重要係佢頭部cushion兩邊設計到U型咁,保護到頭仔同頸仔,用咗佢就唔使再突登帶個枕頭出街畀佢哋瞓咁麻煩.
坐墊兩邊膊頭位仲有加厚墊,行車時可以保護到BB膊頭,可以卸咁D震盪,而且好貼心係拆得出來,好似燒腩仔呢D咁大個仔嘅用時,佢哋膊頭已經比較闊,就可以拆出來,唔使頂住唔舒服.
洗乾淨個坐墊就畀燒腩仔試用啦,其實宜家燒腩仔大個仔,我哋都少咗用BB車,但出足成日街預佢會瞓晏覺的話,都會帶定BB車等我哋無咁辛苦,好似呢日去迪士尼就一定要帶埋BB車出發啦,佢仲坐到要我哋用糖氹佢先肯落車玩添呀﹗>.<
玩咗大半日都係時候瞓晏覺,燒腩仔好乖咁聽話瞓覺,唔知係唔係個坐墊嘅避震作用有幫助呢,等佢瞓得舒服D定D無咁震,佢呢覺一瞓就喺BB車到瞓咗個幾鐘,無再瞓到成頭大汗,瞓醒問佢個坐墊舒唔舒服仲即刻好認真咁答「舒服呀」﹗
呢款嬰兒坐墊適合任何嬰兒坐位,即BB車定Car seat都用得著,唔...如果早D遇著佢,想當日就可以帶埋佢去日本旅行,放喺個car seat到等燒腩仔坐同瞓得更舒服啦,我哋真係相逢恨晚呀﹗
訂閱: 張貼留言 (Atom)


text:
每個行業唔係都應該有佢嘅專業同認證的嗎?
專業廚師無理由只係識煮獨孤一味餸吧!
專業裁縫無理由只係識造西裝䄛而唔識造西褲吧!
專業的士司機原來真係只識九龍,新界嘅路而唔識港島區嘅路?!
話說昨天與同事係觀塘區Site visit完諗住打的回公司,問咗4架的士嘅的士司機都話港島路唔識喎⋯最後第5架的士嘅的士司機攪低窗揮手示意叫我地上車.上到車我話架架的士都話唔識香港區嘅路喎.呢位的士司機都睇唔過眼話 "吓,的士司機都唔識路,揸咩的士?!"
又啱喎!的士司機唔係要考路試咩?!或者係佢地唔想過海吧!
今早打的回公司,上咗車司機又話唔識香港嗰邊D路,問我可唔可以帶路教佢點去⋯在港島區上班只有一個月嘅我,只會認到公司同地鐵站那段路咋!最後司機話車我去附近上其他的士⋯上到另一架的士,又話自己唔識路.叫我上網Search比佢⋯我話我無得上網,咁我就叫佢比佢個電話我.
最後,順利過咗海,我話我認得附近嘅路了,佢話"係呀,入面個D細街就係啦" 佢已急不及待係路口放低我.佢亦吐了一句."唉,其實我地唔係唔想車過海客,但係我地真係唔識路!" 好想反問佢,你係的士司機,唔係應該熟讀香港各區街道地圖咩?"
我趕住落車,所以無反問佢!
搭得的士就期望的士司機能提供最佳路缐,無諗過咁多司機都係新牌?!
唔識咪熟讀佢囉!所謂敬業樂業,今時今日竟然仲有咁嘅服務態度.其實科技已進步咗,可以靠Google Map,但人都應該不繼求進步,提升自己嘅競爭性.
當然,我並唔係話個個的士司機都咁差.可能係我不幸運,遇著都跟我一樣嘅路痴司機吧⋯ XD